ഫണ്ട‌് വിനിയോഗത്തിൽ കുടുംബശ്രീ നൂറിലേക്ക് | Alappuzha | Kerala | Deshabhimani | Thursday Feb 14, 2019\nസ‌്ത്രീശാക്തീകരണ പ്രവർത്തനങ്ങളിലൂടെ മാത‌ൃകയായ കുടുംബശ്രീ അനുവദിക്കുന്ന തുക ചെലവഴിക്കുന്നതിലും മുന്നിൽ. കഴിഞ്ഞ സാമ്പത്തികവർഷത്തിലെന്ന പൊലെ ഇക്കുറിയും കുടുംബശ്രീക്ക‌് സർക്കാർ അനുവദിച്ച തുക നൂറുശതമാനവും ചെലവഴിക്കുകയാണ്. കേന്ദ്ര സർക്കാരിന്റെ നാഷണൽ റൂറൽ ലൈവ്‌ലിഹുഡ് മിഷന്റെ ഭാഗമായി ആറരക്കോടിയിലധികം രൂപയും സംസ്ഥാന സർക്കാർ പത്തരക്കോടിയോളം രൂപയുമാണ് ഈ സാമ്പത്തിക വർഷത്തിൽ നീക്കിവച്ചത്. ഇതിൽ സംസ്ഥാന സർക്കാരിന്റെ മുഴുവൻ തുകയും ലഭിച്ചപ്പോൾ കേന്ദ്രസർക്കാരിന്റെ തുകയിൽ 5.10 കോടി രൂപയാണ് അനുവദിച്ച് കിട്ടിയത്.\n15.5 കോടിയിലധികം രൂപയാണ് ജില്ലയിലെ ആകെ കുടുംബശ്രീക്ക് ലഭിച്ചത്. ഇതിൽ 83 ശതമാനം തുകയും വിവിധ പദ്ധതികളിലേക്കും ക്ഷേമപ്രവർത്തനങ്ങളിലേക്കുമായി ചെലവഴിച്ചു.\nസംസ്ഥാന സർക്കാർ ഫണ്ടിൽനിന്ന് എട്ടുകോടിയിലധികം രൂപ ചെലവഴിച്ചു. അംഗങ്ങൾക്ക് അനുവദിക്കുന്ന വായ‌്പയുടെ സബ്‌സിഡിയിനത്തിലാണ് ഏറ്റവും കൂടുതൽ തുകയെടുത്തിരിക്കുന്നത്. രണ്ടുകോടിയിലധികം രൂപയാണ് ഇതിനായി ചെലവഴിച്ചത്. ബഡ്‌സ് സ്‌കൂളിന്റെയും റീഹാബിലിറ്റേഷൻ സെന്ററിന്റെയും പ്രവർത്തനങ്ങൾക്ക് ഒരു കോടിയിലേറെ ചെലവഴിച്ചു. ജെഎൽജി, ചെറുകിട സംരംഭങ്ങൾ, ബാലസഭ, എന്നിങ്ങനെ പ്രയോജനകരമായ എല്ലാ മേഖലയിലും ജില്ലാ കുടുംബശ്രീ തുക വിനിയോഗിച്ചിട്ടുണ്ട്. ആശ്രയ പദ്ധതിക്കാണ് ഏറ്റവും കുറവ് തുകയുപയോഗിച്ചത്. രണ്ടുലക്ഷത്തിൽ താഴെ മാത്രം തുകയേ പദ്ധതിക്കായി ചെലവാക്കിയിട്ടുള്ളു. പഞ്ചായത്തുകൾ നേരിട്ട് നടത്തുന്നതിനാലാണ് അധികം തുക വേണ്ടാത്തതെന്ന് അധിക‌ൃതർ പറഞ്ഞു.\nകേന്ദ്ര സർക്കാർഅനുവദിച്ച തുകയിൽനിന്ന് 4,80,65,397 രൂപയാണ് ഇതിനോടകം ചെലവഴിച്ചത്. ചെറുകിട സംരംഭങ്ങൾക്കാണ് ഏറ്റവും കൂടുതൽ തുക ആവശ്യമായി വന്നത്. സംരംഭത്തിനാവശ്യമായ നൈപുണ്യ പരിശീലനത്തിനും ക്രമീകരണങ്ങൾക്കും പ്രകടനം മെച്ചപ്പെടുത്തുന്നത് സംബന്ധിച്ചുള്ള അധികപരിശീലനങ്ങൾ എന്നിങ്ങനെ 78,86,846 രൂപ ചെലവാക്കിയിട്ടുണ്ട്.\nകുടുംബശ്രീ മാർക്കറ്റിങ്ങിന്റെ ഭാഗമായുള്ള പ്രവർത്തനങ്ങൾക്കും വലിയ തുക മാറ്റിവച്ചിട്ടുണ്ട്. മാസച്ചന്തയ‌്ക്കും സമൂഹ സംരംഭങ്ങൾക്കുമാണിത്. സ‌്ത്രീശാക്തീകരണവുമായി ബന്ധപ്പെട്ടും കുടുംബശ്രീ സ്‌കൂളിന്റെ ആവശ്യങ്ങൾക്കായും, കാർഷികമേഖലയിൽ ചെലവഴിക്കാനും തുക മാറ്റിവച്ചിരുന്നു. അയൽക്കൂട്ടങ്ങളിലെ കണക്കുകൾ പൂർണമായും ഡിജിറ്റലൈസ്ചെയ്യാനും അയൽക്കൂട്ടങ്ങളിലെ വിവിധ സ‌്റ്റാർട്ട് അപ്പുകൾക്കായും തുക നീക്കിവച്ചു.\nജില്ലയിൽ കുടുംബശ്രീക്ക് അനുവദിച്ച തുകയിൽ മുക്കാൽ ഭാഗത്തിലധികവും ഇതിനകം ഉപയോഗിച്ചുകഴിഞ്ഞു. ചില ബില്ലുകൾകൂടി ബാക്കിയുണ്ട്. സാമ്പത്തികവർഷം അവസാനിക്കുമ്പോഴേക്കും 100 ശതമാനവും ഉപയോഗിക്കാനകുമെന്നാണ് പ്രതീക്ഷയെന്ന് ആലപ്പുഴ കുടുംബശ്രീ എഡിഎംസി കെ ബി അജയകുമാർ പറഞ്ഞു.\nസുസ്ഥിര ഹരിതവൽക്കരണത്തിന‌് കുടുംബശ്രീയുടെ കല്പശ്രീ\nനായ‌്ക്കളുടെ തോഴന് താങ്ങായി കുടുംബശ്രീ മിഷന്


Noida Sand Shooting: മണൽ വാരുന്നതുമായി ബന്ധപ്പെട്ട് തർക്കം, വെടിവെപ്പ്; നാലുപേർക്ക് പരിക്ക് - four injured in shooting during illegal sand mining in noida | Samayam Malayalam\nfour injured in shooting during illegal sand mining in noida\nമണൽ വാരുന്നതുമായി ബന്ധപ്പെട്ട് തർക്കം, വെടിവെപ്പ്; നാലുപേർക്ക് പരിക്ക്\nSamayam Desk | Samayam Malayalam | Updated: 17 Sep 2020, 04:30:00 PM\nകൃഷിടത്തിൽ നിന്നും അനധികൃതമായി മണൽ വാരുന്നത് ചോദ്യം ചെയ്തതാണ് വെടിവെപ്പിൽ കലാശിച്ചത്.\nനോയിഡ: അനധികൃത മണൽ ഖനനവുമായി ബന്ധപ്പെട്ട തർക്കത്തെത്തുർന്നുള്ള വെടിവെപ്പിൽ നാലുപേർക്ക് പരിക്ക്. യൂക്കൂബ്പൂർ ഗ്രാമത്തിലെ നാലുപേർക്കാണ് പരിക്കേറ്റത്. ദലെൽപൂർ ഗ്രാമത്തിൽ നിന്നുള്ളവരാണ് വെടിയുതിർത്തത്. സംഭവത്തിൽ ഒരാളുടെ അറസ്റ്റ് രേഖപ്പെടുത്തിയതായി പോലീസ് വ്യക്തമാക്കി. എക്സ്പ്രസ് വേ പോലീസ് സ്റ്റേഷനിൽ ഇതുമായി ബന്ധപ്പെട്ട കേസ് രജിസ്റ്റർ ചെയ്തിട്ടുണ്ടെന്നും പോലീസ് വ്യക്തമാക്കി.\nAlso Read: പതിനെട്ടുകാരിയുടെ കൊല ദുരഭിമാനഹത്യ: പിതാവെത്തിയത്ത് കാമുകൻ അറിയിച്ചതിനെത്തുടർന്ന്\nരണ്ട് കുടുംബങ്ങൾ തമ്മിൽ തമ്മിലുള്ള തർക്കമാണ് വെടിവെപ്പിൽ കലാശിച്ചതെന്ന് പോലീസ് പറഞ്ഞു. യാക്കുബ്പൂരിൽ നിന്നുള്ള മോനു എന്നയാളുടെ കുടുംബവും ദലെൽപൂരിൽ നിന്നുള്ള സാത്വീർ ത്യാഗിയുടെ കുടുംബവുമാണ് ഏറ്റുമുട്ടിയത്. അടുത്തടുത്ത ഗ്രാമങ്ങളിൽ നിന്നുള്ളവരാണ് ഇവർ. കുടുംബങ്ങൾ തമ്മിൽ നേരത്തേയും ഏറ്റുമുട്ടിയിട്ടുണ്ടെന്ന് പോലീസ് പറയുന്നു.\nവ്യാഴാഴ്ച സാത്വീറിന്റെ കുടുംബം യാക്കൂബ് പൂരിൽ മണൽ ശേഖരിക്കാനെത്തി. തന്റെ കുടുബ സ്വത്തിൽ കടന്നുകയറ്റം നടത്തുന്നുവെന്ന് ആരോപിച്ച് മോനു സാത്വീറിനെ തടഞ്ഞു. ഇതുമായാി ബന്ധപ്പെട്ട് തർക്കം ഉണ്ടാകുകയും ഇരു കുടുംബങ്ങളും ഏറ്റമുട്ടുകയും ചെയ്തു. തുടർന്ന് സാത്വീറിന്റെ കുടുംബം വെടിയുതിർക്കുകയായിരുന്നു. മോനുവിന്റെ ഭാഗത്തു നിന്നുള്ള നാലുപേർക്ക് പരിക്കേറ്റു. മോനുവിന്റെ പിതാവിന്റെ തലയ്ക്കാണ് പരിക്കേറ്റിരിക്കുന്നത്. മറ്റൊരു ബന്ധുവിന്റെ കാലിലാണ് വെടിയേറ്റതെന്നും പോലീസ് വ്യക്തമാക്കി.\n20 വരെ വെടിയുണ്ടകൾ നിറയ്ക്കാൻ കഴിയുന്ന തോക്കാണ് പ്രതികൾ ഉപയോഗിച്ചത്. സംഭവ സ്ഥലത്തു നിന്നും കാറും ട്രാക്ടറും പിടിച്ചെടുത്തതായി പോലീസ് പറഞ്ഞു. സംഭവത്തിൽ സാത്വീർ (40) പോലീസിന്റെ പിടിയിലായി. മറ്റുള്ളവർ രക്ഷപെട്ടതായി പോലീസ് പറഞ്ഞു. തോക്കിന് ലൈസൻസ് ഉണ്ടോയെന്ന് പരിശോധിച്ചു വരികയാണെന്നും പോലീസ് പറഞ്ഞു.\nAlso Read: 12 വർഷം മുൻപ് 'കൊല്ലപ്പെട്ട' പെൺകുട്ടി മടങ്ങിയെത്തി; കൊലപാതക കേസിൽ തടവിൽ കഴിഞ്ഞ അഞ്ച് പേർക്ക് മോചനം\nതന്റെ പറമ്പിൽ നിന്നും അനധികൃതമായി മണൽ ശേഖരിക്കുന്നത് ചോദ്യം ചെയ്തപ്പോഴാണ് സാത്വീറിന്റെ നേതൃത്വത്തിൽ ക്രൂരമായ അക്രമം അഴിച്ചുവിട്ടതെന്ന് മോനു പറഞ്ഞു. മോനുവിന്റെ പരാതിയിൽ എക്സ്പ്രസ് വേ പോലീസ് സ്റ്റേഷനിൽ കേസ് രജിസ്റ്റർ ചെയ്തു. കൊലപാതക കുറ്റം അടക്കമുള്ള വകുപ്പുകളാണ് പ്രതികൾക്കെതിരെ ചുമത്തിയിരിക്കുന്നത്.\nമന്ത്രിയുടെ രാജി ആവശ്യപ്പെട്ട് പ്രതിപക്ഷ പ്രതിഷേധം\nപതിനെട്ടുകാരിയുടെ കൊല ദുരഭിമാനഹത്യ; പിതാവെത്തിയത് കാമുകൻ അറിയിച്ചതിനെത്തുടർന്ന് ആര്‍ട്ടിക്കിള് ഷോ\nനോയിഡ Noida Shooting News Noida Sand Shooting News Noida Sand Shooting noida news Noida\nWeb Title : four injured in shooting during illegal sand mining in noida


തളർന്നുപോകുന്ന തൊട്ടാവാടിയാകരുത് | Career Guidance | Career Tips | B.S,Warrior\nതൊട്ടാവാടിയും അഹന്തപ്പൂമ്പാറ്റയും വേണ്ട, സമചിത്തതയാണ് വിജയവാതിലിന്റെ താക്കോൽ\nബി.എസ്. വാരിയർ February 02, 2021 10:01 PM IST\nചെറുസംഘത്തിലെ അതിസമർഥൻ ഒന്നോർക്കണം, പലേടത്തും ആ സ്ഥാനം കിട്ടില്ലെന്ന്\nഅഹന്തയും സ്വാഭിമാനവും തമ്മിലുള്ള അതിർരേഖ തീരെ നേർത്തത്\nRepresentative Image. Photo Credit : Selenophile / Shutterstock.com\nഅവൻ ഏതു പരീക്ഷയിലും ഒന്നാമൻ. അവനെക്കണ്ടു പഠിക്കാൻ അധ്യാപകർ മറ്റു കുട്ടികളോടു പറയും. ഗ്രാമീണ സ്കൂളാണ്. വീട്ടിലും അവന് സഹോദരങ്ങളെക്കാൾ പ്രാധാന്യം. താൻ തന്നെയാണ് ഏറ്റ‌വും സമർഥൻ എന്ന് അവന് ഉറപ്പായി. അന്യരോടെല്ലാം കറതീർന്ന പുച്ഛം. സ്കൂളിലെ അവസാനപരീക്ഷയിലും ഒന്നാമനായി വിജയിച്ചു.\nതുടർന്നു പഠിക്കാൻ നഗരത്തിലെ കോളജിൽ ചേർന്നു. തന്റെ സാമർഥ്യത്തെയും അനന്യവിജയങ്ങളെയും കുറിച്ച് അവൻ സഹപാഠികളോട് നിരന്തരം വിവരിച്ചു. ‘എന്നെ ശ്രദ്ധിക്കുക’ എന്നു വിളംബരം ചെയ്യുംവിധം തലയുയർത്തി നെഞ്ചുവിരിച്ചു നടക്കും; സൂര്യൻ ഉദിക്കുന്നത് താൻ കൂവുന്നതു കേൾക്കാനാണെന്നു കരുതി, അടിവച്ച് അടിവച്ച് കുലുങ്ങിക്കുലുങ്ങി മുന്നോട്ടു നീങ്ങുന്ന പൂവൻകോഴിയെപ്പോലെ. സഹപാഠികൾ പലരും അവനെ പരിഹസിച്ചു. അവൻ അതു പാടേ അവഗണിച്ചു.\nഅങ്ങനെയിരിക്കെ, ക്ലാസ്ടെസ്റ്റ് നടന്നു. പലർക്കും അവനെക്കാൾ വളരെക്കൂടുതൽ മാർക്ക്. അപ്രതീക്ഷിത ഷോക്ക്. അവനു താങ്ങാനായില്ല. ആകെത്തളർന്നു. ആരുടെയും മുഖത്തു നോക്കാൻ കഴിവില്ലാതായി. പരീക്ഷയിലെ ഉയർന്ന മാർക്കെന്ന അവന്റെ തുറുപ്പുചീട്ട് ആരോ കീറിക്കള‍ഞ്ഞതുപോലെ. തോൽക്കാൻ അവനെ ആരും പഠിപ്പിച്ചിരുന്നില്ല. സഹതാപം തോന്നിയ സഹപാഠികൾ അവനെ ആശ്വസിപ്പിച്ചു. മെല്ലെമെല്ലെ അവൻ കരകയറി. അവന് അതു വലിയ പാഠമായി.\nചെറുസംഘത്തിലെ അതിസമർഥൻ ഒന്നോർക്കണം, പലേടത്തും ആ സ്ഥാനം കിട്ടില്ലെന്ന്. അഹന്തയ്ക്ക് അടിമയായിക്കൂടാ. എവിടെച്ചെന്നാലും ‘മഴവില്ലിൻ നാട്ടിലെ കന്യകൾ ചൂടുന്ന മരതകമാണിക്യമണി’ എന്ന മട്ടിൽ സ്വീകരണം കിട്ടില്ല.\nപഴയ പൂമ്പാറ്റക്കഥ കേട്ടിട്ടില്ലേ? പറന്നുപറന്നു പൂക്കൾതോറും ചെന്നു തേൻ നുകർന്നു രസിച്ചു മദിച്ചു നടന്ന പൂമ്പാറ്റ. ഒരുനാൾ വഴിയിലൊരു കുട്ടിയാനയെക്കണ്ടു. അവന്റെ പുറത്തിരുന്നായി യാത്ര.\nRepresentative Image. Photo Credit : Syda Productions / Shutterstock.com\n‘നീയാരാണ് എന്റെ പുറത്തു വന്നിരിക്കാൻ?’\n‘നിനക്കെന്നെ അറിയില്ലേ തടിയാപിള്ളേ? അതിലോലമായ വർണ്ണച്ചിറകുള്ള ചിത്രശലഭം. എന്റെ മനോഹാരിതയിൽ മനുഷ്യരെല്ലാം മതിമയങ്ങുന്നതു നീ കാണുന്നില്ലേ? എന്നോളം ഭാരംകുറഞ്ഞ ആരെങ്കിലുമുണ്ടോ? നിനക്കു നാലു കാലേയുള്ളൂ. എനിക്കു കാലുകളാറ്. നിനക്കു തുമ്പിക്കൈയുണ്ട്. എനിക്കുമുണ്ട് അതുപോലെയൊന്ന്. ഞാൻ അതുപയോഗിച്ച് അഴകുള്ള പൂവിലെ നറുന്തേൻ നുകരുന്നു. നീ നാറുന്ന തോട്ടിലെ മലിനജലം കുടിക്കുന്നു.’\nകുട്ടിയാന സാധുമൃഗം. കേട്ടതെല്ലാം സമ്മതിച്ചു. പൂമ്പാറ്റയെ പരിചയപ്പെട്ടതു ഭാഗ്യമെന്നു പറഞ്ഞു. അപ്പോഴാണ് അതിശക്തമായ കാറ്റു വീശിയത്. ഭാരംകുറഞ്ഞ പൂമ്പാറ്റയ്ക്കു പിടിച്ചുനിൽക്കാനായില്ല. കാറ്റ് അതിനെ പറത്തിയുയർത്തി ചുഴറ്റിയടിച്ചു തറയിലേക്കു കൂപ്പുകുത്തിച്ചു. അതോടെ അതിന്റെ കഥ കഴിഞ്ഞു. എവിടെപ്പോയി ആ വീരവാദങ്ങളെല്ലാം?\nഇതെല്ലാം അഹന്തയുടെ കഥകൾ. അഹന്തയോട് അടുത്തു നിൽക്കും സ്വാഭിമാനം. ഏവർക്കും അവശ്യം വേണ്ട ഗുണം. അഹന്തയും സ്വാഭിമാനവും തമ്മിലുള്ള അതിർരേഖ തീരെ നേർത്തത്. അഹന്തയുടെ ഫലം മിക്കപ്പോഴും വലിയ വീഴ്ച. സ്വാഭിമാനം വിജയത്തിന്റെ ഭാഗവും.\n14–ാം വയസ്സിൽ വിവാഹം, 18 വയസ്സിൽ രണ്ടു കുട്ടികൾ; ഐപിഎസ് നേടാൻ അംബികയ്ക്ക് ഇതൊന്നും തടസ്സമായില്ല\nഇനി, അതിസമർഥനായ യുവാവിന്റെ അനുഭവം. ഉയർന്ന നിലയിൽ പ്രഫഷനൽ കോഴ്സ് ജയിച്ചു. വലിയ കമ്പനിയിലെ എക്സിക്യൂട്ടിവ് ജോലിക്കുള്ള ആദ്യകടമ്പകളെല്ലാം മികവോടെ കടന്നു. എഴുത്തുപരീക്ഷയും ഗ്രൂപ്ചർച്ചയും മുഖാമുഖപരിശോധനയും. ഇനിയുമൊരു ഇന്റർവ്യൂ കൂടിയുണ്ടെന്ന് അറിയിപ്പു കിട്ടി. അയാൾ ചെന്നു. മുറിയിലേക്കു കടന്നപ്പോൾത്തന്നെ ഇന്റർവ്യൂ ബോർഡംഗങ്ങൾ അയാളെ ചൂണ്ടി പൊട്ടിച്ചിരിച്ചു. തനിക്കെന്തോ കുഴപ്പമുണ്ടെന്നു സംശയം.\nഇരിക്കാൻ പറഞ്ഞു. ഇരുന്നു. ‘നിങ്ങളിത്ര സമർഥനായിട്ടും ഈ നക്കാപ്പിച്ച ശമ്പളത്തിനു വരാൻ നാണം തോന്നുന്നില്ലേ?’ അപ്രതീക്ഷിത ചോദ്യത്തിൽ യുവാവു ഞെട്ടി. മറുപടി ആലോചിക്കുമ്പോഴേക്കും മറ്റൊരു ബോർഡ് മെംബർ: ‘നിങ്ങളെ ആരെല്ലാം എവിടെവച്ചെല്ലാം ആക്ഷേപിച്ചിട്ടുണ്ട്?’ ആക്ഷേപമോയെന്നു ചിന്തിക്കുമ്പോഴേക്കും അടുത്ത ചോദ്യം, ‘നിങ്ങളെന്താ മലമറിച്ച് ഈ കമ്പനി നന്നാക്കിക്കളയാമെന്നു കരുതി വന്നിരിക്കുകയാണോ?’ തെരുതെരെ ചോദ്യങ്ങൾ. ടെലിവിഷൻ ക്വിസിലെ റാപിഡ്ഫയർ പോലെ. ശരവർഷം തുടർന്നു. ‘ഈ പരീക്ഷാബിരുദംകൊണ്ട് ഇവിടെ എന്തു ചുക്കാ നിങ്ങൾ ചെയ്യാൻ പോകുന്നത്?’\nയുവാവിനു സഹികെട്ടു. തന്റെ സ്വാഭിമാനത്തെ ഇന്റർവ്യൂബോർഡ് തകർക്കുകയാണെന്നു തോന്നി. ‘ജോലിയില്ലെങ്കിൽ വേണ്ടാ. ആരും എന്നെ അപമാനിക്കാൻ ശ്രമിക്കേണ്ട.’ യൂവാവ് പൊട്ടിത്തെറിച്ചു. ഇതുകണ്ട് ബോർഡംഗങ്ങൾ പൊട്ടിച്ചിരിച്ചു. തുടർന്ന്, അവർ കാര്യങ്ങൾ സൗമ്യമായിപ്പറഞ്ഞ് യുവാവിനെ ബോധ്യപ്പെടുത്തി.\nRepresentative Image. Photo Credit : tsyhun / Shutterstock.com\n‘നോക്കൂ, നമ്മുടേത് വലിയ കമ്പനിയാണ്. മാർക്കറ്റിങ്ങിലാണ് നിങ്ങൾ ജോലി ചെയ്യാൻ പോകുന്നത്. ഉപഭോക്താക്കൾ ചിലപ്പോൾ പഴിക്കും. വാക്കുകൊണ്ട് തൊഴിക്കും. നമ്മോടു മത്സരിക്കുന്ന കമ്പനികളുടെ ഉല്പന്നങ്ങളുടെ ഗുണമേന്മ പ്രകീർത്തിച്ച് നിങ്ങളെ ആക്ഷേപിക്കും. വാക്കുകൊണ്ടുള്ള ആക്രമണം ഉണ്ടാകാം. അത്തരം കല്ലേറുകളെ പുഞ്ചിരിയുടെ ജാലവിദ്യകൊണ്ട് പൂമ‌ഴയായി മാറ്റണം. കുലുങ്ങരുതു നിങ്ങൾ. അത്തരം സാഹചര്യങ്ങളെ നിങ്ങൾ എങ്ങനെ നേരിടുമെന്ന് പരിശോധിക്കുകയായിരുന്നു. തനി റിഹേഴ്സൽ. അപമാനിക്കുകയെന്ന ചിന്തയേ ഈ അഗ്നിപരീക്ഷയിലില്ല. സ്ട്രെസ് ഇന്റർവ്യൂ രീതി മനസ്സിലാക്കിയിരുന്നില്ലാത്തതുകൊണ്ടാണ് നിങ്ങൾ തെറ്റിദ്ധരിച്ചത്. നിങ്ങളെ ഞങ്ങൾ നിയമിക്കുകയാണ്. ഇക്കാര്യങ്ങളും മനസ്സിൽവച്ച് ആത്മവിശ്വാസത്തോടെ പ്രവർത്തിക്കുക.’\nതാൻ കഥയറിയാതെ ആട്ടം കാണുകയായിരുന്നെന്നു തിരിച്ചറിഞ്ഞ യുവാവ് പുഞ്ചിരിയോടെ ചുമതലയേൽക്കാനൊരുങ്ങി. അക്ഷോഭ്യനായിരിക്കുന്നതിന്റെ പ്രസക്തി മനസ്സിലാക്കി.\nരക്ഷിച്ചു ധർമ്മത്തെയും വാണീടുന്നവൻ വിദ്വാൻ’\n‘ഗംഗാനദിയിലെ കയംപോലെ അക്ഷോഭ്യനായി സ്വധർമ്മം പാലിച്ചു കഴിയുന്നയാളാണ് വിദ്വാൻ’ എന്ന് വിവേകത്തിന്റെ ആൾരൂപമായ വിദുരർ (വിദുരവാക്യം, ഉദ്യോഗപർവം, ശ്രീമഹാഭാരതം, എഴുത്തച്ഛൻ).\nരാഷ്ട്രീയക്കാരിലുമുണ്ട് പഠിക്കാൻ പലതും. മന്ത്രിയായിപ്പോയാൽ നിത്യവും ആക്ഷേപം കേൾക്കേണ്ടിവരും. എന്തെങ്കിലും കാരണം കണ്ടുപിടിച്ച് ‘രാജിവയ്്ക്കണം, രാജിവയ്്ക്കണം’ എന്ന ആവശ്യം നിരന്തരം നിരത്തുന്നവർ കാണും. അത് അനുസരിക്കാൻ പോയാൽ, രണ്ടു ദിവസംപോലും അധികാരത്തിലിരിക്കാൻ കഴിയില്ല. പിടിച്ചുനിൽക്കാൻ പല അവശ്യഗുണങ്ങളും വേണം. കൂട്ടത്തിൽ കാണ്ടാമൃഗത്തിന്റെ നേരിയ അംശവും.\n‘മനുഷ്യന്റെ അനാവശ്യത്തിരക്കിനും അക്ഷമയ്ക്കും നേർവിപരീതമാണ് പ്രകൃതിയുടെ ശാന്തത. തൊട്ടടുത്ത് ഏതോ പ്രതിസന്ധിയുണ്ടെന്ന മട്ടാണ് മനുഷ്യന്. പ്രകൃതി എപ്പോഴും നിശ്ശബ്ദയും വിനയവതിയും’ എന്ന് ബഹുമുഖപ്രതിഭയായ ഹെൻറി ഡേവിഡ് തോറാ (1817–1862). അത്യാഹിതത്തിനുള്ള ഔഷധമാണ് സമചിത്തതയെന്ന് ലാറ്റിൻ എഴുത്തുകാരൻ പബിളിയസ് സീറസ് (ബിസി 85–43).\nയോഗസൂത്രകർത്താവായ പതഞ്ജലി നിർദ്ദേശിക്കുന്നതിങ്ങനെ : ‘സന്തുഷ്ടരോടു സന്തോഷം, ദുഃഖിതരോട് അനുകമ്പ, ദുഷ്ടരോട് സമചിത്തത.’ ‘ഏതു സന്തുഷ്ടജീവിതത്തിലും കാണും തെല്ല് കൂരിരുട്ട്. ദുഃഖംകൊണ്ട് സന്തുലിതമല്ലെങ്കിൽ, സന്തോഷമെന്ന വാക്കിന് അർത്ഥംതന്നെ നഷ്ടമാവും. കാര്യങ്ങൾ വരുംപോലെ വരട്ടെ. അവയെ ക്ഷമയോടും സമചിത്തതയോടും നേരിടാം’ എന്ന് മനോരോഗചികിത്സകനായ കാൾ യങ് (1875 – 1961).\nഎതിർവാക്കു കേട്ടാലുടൻ തളർന്നുപോകുന്ന തൊട്ടാവാടിയാകരുത് നാം.\nEnglish Summary : B.S. Warrior Column - How to succeed in stress interviews


ദേശീയ ലോക്ക്ഡൗണിന് ഇളവ് ലഭിച്ചെങ്കിലും അയർലണ്ടിൽ പ്രാദേശിക ലോക്ക്ഡൗണുകൾ ഉണ്ടായേക്കാമെന്ന് മന്ത്രി - Rose Malayalam | Rose Malayalam\nUpdated on 03-05-2021 at 11:05 am\nഅയര്‍ലണ്ടില് ലോക്ക്ഡൗണ് ഇളവുകള് പ്രഖ്യാപിച്ചെങ്കിലും പ്രാദേശികമായ ലോക്ക്ഡൗണുകള് വന്നേക്കാമെന്ന് മന്ത്രി. Donegal കൗണ്ടിയില് രാജ്യത്തെ മറ്റ് പ്രദേശങ്ങളെ അപേക്ഷിച്ച് കോവിഡ് കേസുകള് കൂടുതലാണ് എന്ന കാര്യം ചൂണ്ടിക്കാട്ടി ജൂനിയര് മിനിസ്റ്ററായ Pippa Hackett ആണ് ഇക്കാര്യത്തെപ്പറ്റി സൂചന നല്‍കിയത്.\n100,000-ല് 293.4 എന്നതാണ് Donegal-ലെ കോവിഡ് incidence rate. എന്നാല് രാജ്യവ്യാപകമായി നിലവില് 14 ദിവസത്തെ റേറ്റ് 127.3 മാത്രവും. ഇതില് Donegal-ലെ Milford, Letterkenny പ്രദേശങ്ങളില് ദേശീയ ശരാശരിയെക്കാള് അഞ്ച് മടങ്ങ് അധികമാണ് കോവിഡിന്റെ incidence rate. ഇതാണ് Donegal-ല് പ്രാദേശികമായ ലോക്ക്ഡൗണ് പ്രഖ്യാപിക്കാന് കാരണം.\nവരുന്ന ആഴ്ചകളില് ഇത്തരം സംഭവങ്ങളുണ്ടായാല് മറ്റ് കൗണ്ടികളും പ്രാദേശികമായ ലോക്ക്ഡൗണിലേയ്ക്ക് പോയേക്കാമെന്ന് മന്ത്രി പറയുന്നു.\nDonegal-ലെ ജനങ്ങളുമായി സംസാരിച്ചതായും, ആരോഗ്യ മാര്‍ഗ്ഗനിര്‍ദ്ദേശങ്ങള് പാലിക്കുമെന്ന് എല്ലാവരും ഉറപ്പ് തന്നതായും Donegal TD-യായ Padraig McLochlainn അറിയിച്ചു. നേരത്തെ 100,000 പേരില് 1,600 പേര്‍ക്ക് രോഗം പിടിപെട്ടിരുന്നെങ്കില്, ഇപ്പോള് ശരാശരി 150 ആക്കി അത് കുറയ്ക്കാന് സാധിച്ചുവെന്നും അദ്ദേഹം പറഞ്ഞു. വലിയ കൗണ്ടി ആയതിനാല് ഇവിടെ കൂടുതല് മാസ് വാക്‌സിനേഷന് സെന്ററുകള് സ്ഥാപിക്കാന് ചര്‍ച്ച നടക്കുകയാണെന്നും അദ്ദേഹം അറിയിച്ചു. ജനങ്ങളെപ്പോലെ സര്‍ക്കാരും ഉത്തരവാദിത്തം കാണിക്കണമെന്നും Padraig McLochlainn കൂട്ടിച്ചേര്‍ത്തു.


കസ്റ്റമൈസ്ഡ് എ5 സൈസ് പെർഫെക്റ്റ് ബൈൻഡിംഗ് ജേണൽ പ്രിന്റിംഗ്-സോഫ്റ്റ്കവർ ബുക്ക് പ്രിന്റിംഗ്-ബുക്ക് പ്രിന്റിംഗ് ചൈന\nഇഷ്‌ടാനുസൃതമാക്കിയ A5 വലുപ്പം തികഞ്ഞ ബൈൻഡിംഗ് ജേണൽ പ്രിന്റിംഗ്\nകുട്ടികൾക്ക് ഇഷ്ടമുള്ള പ്രിന്റ് നൽകുന്ന ഒരു മാസികയാണിത്. ഞങ്ങളുടെ കമ്പനി എല്ലാത്തരം പുസ്തകങ്ങളും ഇഷ്ടാനുസൃതമാക്കാം. ഞങ്ങളുടെ കമ്പനി സമഗ്രതയും ഗുണനിലവാര മാനേജ്മെന്റ് സിസ്റ്റവും ഉണ്ട്, ഒപ്പം ഘനലോഹ നിയന്ത്രണ സംവിധാനവും.\nകസ്റ്റമൈസ്ഡ് A5 സൈസ് പെർഫെക്റ്റ് ബൈൻഡിംഗ് ജേണൽ പ്രിന്റിംഗ്\nഈ A5 സൈസ് പെർഫെക്റ്റ് ബൈൻഡിംഗ് ജേണൽ പ്രിന്റിംഗ്. ഞങ്ങളുടെ കമ്പനി എല്ലാത്തരം പുസ്തകങ്ങളും ഇഷ്ടാനുസൃതമാക്കാം. ഞങ്ങളുടെ കമ്പനി സമഗ്രതയും ഗുണനിലവാര മാനേജ്മെന്റ് സിസ്റ്റവും ഉണ്ട്, tിൽ നിaം േപർെk ാõkാൻ . ഞങ്ങളുടെ ഫാക്ടറിയിൽ നിന്നുള്ള എല്ലാ കോപ്പിയും ഞങ്ങൾ ഉറപ്പാക്കും 100% quality ഗ്യാരണ്ടി.\nപേജുകൾ: 100പി + 4p കവർ


Samantha Item Dance: Netizens Came In Support Of Naga Chaitanya, Says He Is Not Orthodox | ഭര്‍ത്താവിനെ പിരിഞ്ഞതിന് പിന്നാലെ ഗ്ലാമറസ് റോളിലേക്ക്; സാമന്തയുടെ ഐറ്റം ഡാന്‍സിന് പിന്നാലെ ഉയരുന്ന ചോദ്യങ്ങളിങ്ങനെ - Malayalam Filmibeat\nതെന്നിന്ത്യന് നടി സാമന്തയുടെ പേരില് നല്ലതും മോശവുമായിട്ടുള്ള നിരവധി വാര്‍ത്തകളാണ് ദിനംപ്രതി വന്ന് കൊണ്ടിരിക്കുന്നത്. നടിയുടെ ഭര്‍ത്താവും തെലുങ്ക് നടനുമായ നാഗ ചൈതന്യയുമായി വേര്‍പിരിഞ്ഞ് കഴിയുകയാണ്. ഇരുവരുടെയും വിവാഹമോചനത്തെ കുറിച്ചുള്ള റിപ്പോര്‍ട്ടുകള് വന്നതോടെയാണ് വാര്‍ത്തകള് നിരന്തരം പ്രചരിച്ച് തുടങ്ങിയത്. കഴിഞ്ഞ ദിവസം നാഗയുടെ ജന്മദിനമായിരുന്നു. തൊട്ടടുത്ത ദിവസം തന്റെ പെറ്റ് ഡോഗിന്റെ ജന്മദിനം ആഘോഷിച്ചിരിക്കുകയാണ് സാമന്ത. ഇതിന്റെ പേരില് വലിയ വിമര്‍ശനങ്ങള് നടിയ്ക്ക് ഏറ്റുവാങ്ങേണ്ടതായിട്ടും വന്നു.\nനിലവില് രണ്ടാളും സിനിമകളുമായിട്ടുള്ള തിരക്കുകളിലാണ്. നാഗ ചൈതന്യ ബോളിവുഡില് അഭിനയിച്ച സിനിമയുടെ റിലീസിന് തയ്യാറെടുക്കുമ്പോള് ഐറ്റം ഡാന്‍സിലൂടെ തരംഗമാവാന് നില്‍ക്കുകയാണ് സാമന്ത. അല്ലു അര്‍ജുന് നായകനായിട്ടെത്തുന്ന പുഷ്പ എന്ന ചിത്രത്തില് രശ്മിക മന്ദാനയാണ് നായിക. ഈ സിനിമയിലൂടെയാണ് ലേശം ഗ്ലാമറസ് ആവാന് സാമന്ത എത്തുന്നത്. ഇതുമായി ബന്ധപ്പെട്ടുള്ള ചില വിവരങ്ങളാണ് ഇപ്പോള് ചര്‍ച്ചയാവുന്നത്. വിശദമായി വായിക്കാം...\nപുഷ്പ എന്ന അല്ലു അര്‍ജുന് സിനിമയിലെ ഹൈലൈറ്റുകളില് ഒന്നായി മാറുന്ന തരത്തിലാണ് സാമന്തയുടെ ഐറ്റം സോംഗ് നിര്‍മ്മിക്കുന്നത്. അത് വമ്പന് രീതിയിലാണ് ചിത്രീകരിച്ചിരിക്കുന്നതെന്നും റിപ്പോര്‍ട്ടുകളുണ്ട്. ഔദ്യോഗിക സ്ഥിരീകരണം ഇതുവരെ ഉണ്ടായിട്ടില്ലെങ്കിലും, ഈ വാര്‍ത്ത കാട്ടുതീ പോലെ പടരുകയാണ്. സോഷ്യല് മീഡിയയില് ആരാധകര്‍ക്കിടയില് നിരവധി ചര്‍ച്ചകള്‍ക്ക് കാരണമാവുകയും ചെയ്തു. സാമന്തയെ ഇതുവരെ കാണാത്ത വിധത്തിലുള്ള അള്‍ട്രാ ഗ്ലാമറസ് ആയിട്ടിയാരിക്കും പുഷ്പയിലെ ഐറ്റം ഗാനത്തില് കാണുക.\nഎന്തുകൊണ്ടാണ് ആളുകള് ഇത് ആശ്ചര്യത്തോടെ നോക്കി കാണുന്നതിന്റെ കാരണവും പുറത്ത് വന്നിട്ടുണ്ട്. നടന് നാഗ ചൈതന്യയുമായിട്ടുള്ള വിവാഹം കഴിഞ്ഞതിന് ശേഷം ഇതുപോലെ ശരീരം കാണിച്ചുള്ള ഗ്ലാറസ് റോളുകള് സാമന്ത ഒരിക്കലും ചെയ്തിട്ടില്ല. ഇത്തരം കഥാപാത്രങ്ങളിലൂടെ അക്കിനേനി കുടുംബത്തെ അനാദരിക്കാന് അവള് ആഗ്രഹിച്ചിരുന്നില്ല എന്നതാണ് അതിന് കാരണം. അതുകൊണ്ട് തന്നെ സിനിമകളില് തിരഞ്ഞെടുക്കുകയും നല്ല വേഷങ്ങള് തന്നെ ചെയ്തു. എന്നാല് നാഗ ചൈതന്യയുമായുള്ള വിവാഹമോചനത്തിന് ശേഷം ഉടന് തന്നെ സാമന്ത ഒരു ഐറ്റം നമ്പര് ചെയ്യാന് സമ്മതിച്ചു.\nനാഗ ചൈതന്യ ഒരു യാഥാസ്ഥിതികന് ആയിരിക്കാമെന്നും ഭാര്യയായിരുന്നപ്പോള് സാമന്തയ്ക്ക് അദ്ദേഹം നിയന്ത്രണങ്ങള് ഏര്‍പ്പെടുത്തിയിട്ടുണ്ടാവും എന്നും ഇപ്പോള് ആരാധകര് കണ്ടെത്തിയിരിക്കുകയാണ്. അന്നൊക്കെ എന്ത് കൊണ്ടാണ് സാമന്ത ഇത്തരം വേഷങ്ങള് ചെയ്യാതിരുന്നേ എന്ന ചോദ്യം ഉയരുകയാണ്. ചിലര് നാഗ ചൈതന്യയെ പിന്തുണക്കുന്നുണ്ട്. എന്നാല് ഒരു യാഥാസ്ഥിതികന് ആയിരുന്നെങ്കില് നാഗ ഒരിക്കലും ഒരു നടിയെ വിവാഹം കഴിക്കാന് പാടില്ലായിരുന്നു എന്നുമാണ് ചിലര് പറയുന്നത്.\nഎന്തായാലും വിവാഹ മോചനത്തിന് ശേഷം കൈനിറയെ സിനിമകളുമായി സാമന്ത തിരക്കിലാണ്. നടിയെ വീണ്ടും സ്‌ക്രീനില് കാണാന് ആഗ്രഹിക്കുന്നവര്‍ക്ക് ഈ ഐറ്റം സോംഗ് ഒരു സര്‍പ്രൈസ് ആയിരിക്കുമെന്നാണ് കരുതുന്നത്. തപ്‌സി പന്നുവിന്റെ ഔട്ട് സൈഡേഴ്‌സ് ഫിലിംസിന്റെ ബാനറില് സാമന്ത ബോളിവുഡിലേക്ക് കൂടി പ്രവേശിക്കാന് ഒരുങ്ങുന്നതായിട്ടാണ് അറിയുന്നത്. കൂടാതെ തെലുങ്ക് സിനിമകളില് നിന്നും മാറി തമിഴ് അടക്കമുള്ള ഭാഷകളില് സജീവമാവാനാണ് നടി തീരുമാനിച്ചിരിക്കുന്നത്. മുന് ഭര്‍ത്താവുമായി പരസ്പരം കൂടി കാണാനുള്ള അവസരങ്ങള് ഒഴിവാക്കാന് വേണ്ടിയാണ് ഈ തീരുമാനം.\nSamantha Item Dance: Netizens Came In Support Of Naga Chaitanya, Says He Is Not Orthodox


'യേ സര്‍ക്കാര് ചോര് ഹേ': കേന്ദ്ര സര്‍ക്കാരിനെ വിറപ്പിച്ച് യുപിയില് നിന്ന് ഡല്‍ഹിയിലേയ്ക്ക് കര്‍ഷക മാര്‍ച്ച്; ലാത്തിചാര്‍ജ്ജും വെടിവയ്പും\nയേ സര്‍ക്കാര് ചോര്...\n"യേ സര്‍ക്കാര് ചോര് ഹേ": കേന്ദ്ര സര്‍ക്കാരിനെ വിറപ്പിച്ച് യുപിയില് നിന്ന് ഡല്‍ഹിയിലേയ്ക്ക് കര്‍ഷക മാര്‍ച്ച്; ലാത്തിചാര്‍ജ്ജും വെടിവയ്പും\n2 Oct 2018 7:19 AM GMT\nകാര്‍ഷിക കടങ്ങള് എഴുതിത്തള്ളുക, വൈദ്യുതി നിരക്ക് കുറയ്ക്കുക, ഇന്ധന വില കുറയ്ക്കുക, എംഎസ് സ്വാമിനാഥന് കമ്മീഷന് റിപ്പോര്‍ട്ട് നടപ്പാക്കുക തുടങ്ങി വിവിധ ആവശ്യങ്ങള് ഉന്നയിച്ച് ഭാരതീയ കിസാന് യൂണിയന്‍റെ നേതൃത്വത്തില് ഉത്തരാഖണ്ഡില് നിന്ന് യുപി വഴി ഡല്‍ഹിയിലേക്ക് കര്‍ഷകരുടെ വന് പ്രതിഷേധ മാര്‍ച്ച്. ഡല്‍ഹിയുമായി അതിര്‍ത്തി പങ്കിടുന്ന ഗാസിയാബാദില് വച്ച് പൊലീസ് സമരക്കാരെ തടയുകയും സമാധാനപരമായി നീങ്ങുകയായിരുന്ന പ്രതിഷേധം സംഘര്‍ഷത്തിലേക്ക് നീങ്ങുകയുമായിരുന്നു എന്ന് വിവിധ മാധ്യമങ്ങള് റിപ്പോര്‍ട്ട് ചെയ്യുന്നു. ഏഴായിരത്തോളം കര്‍ഷകരാണ് റാലിയില് പങ്കെടുക്കുന്നത്. അലിഗഡില് നിന്നുള്ള ഒരു കര്‍ഷകന് വെടിയേറ്റതായി എഎന്‍ഐ റിപ്പോര്‍ട്ട് ചെയ്യുന്നു.\nപ്രതിഷേധക്കാരെ പിരിച്ചുവിടാന് ഡല്‍ഹി പൊലീസ് കണ്ണീര്‍വാതകവും ജലപീരങ്കിയും പ്രയോഗിച്ചു. നടന്നും ട്രാക്ടറുകളിലും ബസുകളിലുമായാണ് 'കിസാന് ക്രാന്തി പദയാത്ര'യുടെ ഭാഗമായി കര്‍ഷകര് ഡല്‍ഹിയിലേയ്ക്ക് പോകുന്നത്. ഇത് 'ചോര് സര്‍ക്കാര്' (കള്ളന്മാരുടെ സര്‍ക്കാര്) ആണെന്ന് കര്‍ഷകര് അഭിപ്രായപ്പെട്ടു. ഞങ്ങളെ എന്തിനാണ് ഇവര് ഇവിടെ തടയുന്നത് റാലി വളരെ സമാധാനപരമായാണ് നടന്നിരുന്നത്. ഞങ്ങളുടെ പ്രശ്‌നങ്ങള് ഞങ്ങുടെ സര്‍ക്കാരിനോടല്ലെങ്കില് വേറെ ആരോട് പറയും ഭാരതീയ കിസാന് യൂണിയന് പ്രസിഡന്റ് നരേഷ് തികായിത് പറഞ്ഞു. നിരവധി കര്‍ഷകര്‍ക്ക് സംഘര്‍ഷത്തില് പരിക്കേറ്റു. ബികെയു ഹരിയാന സംസ്ഥാന അധ്യക്ഷന് ടിയര് ഗ്യാസ് ഷെല് പൊട്ടിത്തെറിച്ച് പരിക്കേറ്റു.\nസംഘര്‍ഷ സാധ്യത കണക്കിലെടുത്ത് ഈസ്റ്റ് ഡല്‍ഹിയിലും നോര്‍ത്ത് ഈസ്റ്റ് ഡല്‍ഹിയിലും പൊലീസ് 144 (നിരോധനാജ്ഞ) പ്രഖ്യാപിച്ചിട്ടുണ്ട്. അഞ്ചിലധികം പേര് കൂടി നില്‍ക്കുന്നതിനും പൊതുയോഗങ്ങള്‍ക്കും വിലക്കേര്‍പ്പെടുത്തിയിട്ടുണ്ട്. സെപ്റ്റംബര് 23ന് ഉത്തരാഖണ്ഡിലെ പതഞ്ജലിയില് നിന്ന് തുടങ്ങി ഒക്ടോബര് രണ്ടിന് ഡല്‍ഹിയിലെ കിസാന്‍ഘട്ടില് സമാപനം എന്നായിരുന്നു ഭാരതീയ കിസാന് യൂണിയന്റെ പരിപാടി.\nഅതേസമയം കര്‍ഷകരെ ഡല്‍ഹിയില് പ്രവേശിക്കാന് അനുവദിക്കണമെന്ന് മുഖ്യമന്തി അരവിന്ദ് കെജ്രിവാള് കേന്ദ്ര സര്‍ക്കാരിനോട് ആവശ്യപ്പെട്ടു. എന്താണ് അവരെ ഡല്‍ഹിയില് കടത്താതിരിക്കുന്നത് എന്ന് കെജ്രിവാള് ചോദിച്ചു. ഇത് ശരിയല്ല. ഞങ്ങള് കര്‍ഷകര്‍ക്കൊപ്പമാണ് - കെജ്രിവാള് പറഞ്ഞു.\nകര്‍ഷക മാര്‍ച്ചിനെ പിന്തുണച്ച് യുപി മുന് മുഖ്യമന്ത്രിയും സമാജ് വാദി പാര്‍ട്ടി അധ്യക്ഷനുമായ അഖിലേഷ് യാദവ് രംഗത്തെത്തി. കര്‍ഷകര്‍ക്ക് നല്‍കിയ വാഗ്ദാനങ്ങള് മോദി സര്‍ക്കാര് പാലിച്ചില്ലെന്നും കര്‍ഷക പ്രക്ഷോഭം സ്വാഭാവികമാണ് എന്നും അഖിലേഷ് യാദവ് പറഞ്ഞു. സമാജ് വാദി പാര്‍ട്ടി കര്‍ഷകര്‍ക്ക് പൂര്‍ണ പിന്തുണ നല്‍കുന്നതായി അഖിലേഷ് വ്യക്തമാക്കി.\nകര്‍ഷകരെ രക്ഷിക്കാനുള്ള ഒരേയൊരു വഴി മോദി സര്‍ക്കാരിനെ അധികാരത്തില് നിന്ന് പുറത്താക്കുകയാണ് എന്ന് സിപിഎം ജനറല് സെക്രട്ടറി സീതാറാം യെച്ചൂരി പറഞ്ഞു. കര്‍ഷകരെ കട ബാധ്യതയിലെക്കും ആത്മഹത്യയിലേക്കും തള്ളിവിടുന്ന സര്‍ക്കാരാണിത്. മോദി സര്‍ക്കാര് ദേശവിരുദ്ധമാണെന്നും യെച്ചൂരി പറഞ്ഞു.\nഗാന്ധി ജയന്തി ദിവസം കര്‍ഷകരോട് 'അഹിംസ' കാട്ടുകയാണ് ബിജെപിയെന്ന് കോണ്‍ഗ്രസ് പരിഹസിച്ചു. കര്‍ഷകര് ദുരിതത്തിലാണ്. എന്നാല് സര്‍ക്കാര് ഉറങ്ങുകയാണ്. ലോകത്തെമ്പാടുമുള്ള ഇന്ത്യക്കാര് ഗാന്ധിജിയുടെ 150ാം ജന്മദിനം ആഘോഷിക്കുമ്പോള് മോദി സര്‍ക്കാര് കര്‍ഷകരെ ലാത്തിചാര്‍ജ്ജ് ചെയ്യുകയും അവര്‍ക്ക് നേരെ കണ്ണീര് വാതകം പ്രയോഗിക്കുകയുമാണ്. കര്‍ഷകരെ അടിച്ചമര്‍ത്തുന്ന കാര്യത്തില് ബ്രിട്ടീഷ് ഗവണ്‍മെന്റില് നിന്ന് ഒട്ടും വ്യത്യസ്തമല്ല തങ്ങളുമെന്ന് വ്യക്തമാക്കുകയാണ് മോദി സര്‍ക്കാര്. 2019ലെ ലോക്‌സഭ തിരഞ്ഞെടുപ്പില് ജനങ്ങള് ഇവരെ ഒരു പാഠം പഠിപ്പിക്കും - കോണ്‍ഗ്രസ് വക്താവ് രണ്‍ദീപ് സിംഗ് സൂര്‍ജെവാല പറഞ്ഞു.\nഡല്‍ഹിയുമായി അതിര്‍ത്തിയുള്ള പശ്ചിമ യുപിയിലെ പ്രദേശങ്ങളില് നിന്ന് മാത്രമല്ല, കിഴക്കന് യുപിയിലെ യുപിയിലെ ഗോണ്ട, ബസ്തി, ഗോരഖ്പൂര് എന്നിവടങ്ങളില് നിന്നുമെല്ലാം നിരവധി കര്‍ഷകരാണ് വാഹനങ്ങളില് ഡല്‍ഹിയിലേയ്ക്കുള്ള ദേശീയ പാതയില് നിറഞ്ഞിരിക്കുന്നത്. മീററ്റ് എക്‌സ്പ്രസ് വേ വഴിയുള്ള ഗതാഗതം പൊലീസ് വഴിതിരിച്ചുവിട്ടു. പശ്ചിമ യുപിയില് കരിമ്പ് കൃഷിയുടെ പ്രധാന കേന്ദ്രങ്ങളില് നിന്ന് നിരവധി കര്‍ഷകര് എത്തുന്നുണ്ട്. കൈരാന ലോക്‌സഭ ഉപതിരഞ്ഞെടുപ്പില് ബിജെപിക്കെതിരായ കരിമ്പ് കര്‍ഷകരുടെ അതൃപ്തി സിറ്റിംഗ് സീറ്റില് അവരുടെ പരാജയത്തിന് കാരണമായ ഘടകങ്ങളില് ഒന്നായിരുന്നു.\nനവംബര് 28, 29, 30 തീയതികളില് ഡല്‍ഹിയിലേക്ക് രാജ്യത്തെ ഒന്‍പത് കേന്ദ്രങ്ങളില് നിന്നായി വിവിധ കര്‍ഷക സംഘടനകള് ലോംഗ് മാര്‍ച്ച് സംഘടിപ്പിക്കാനിരിക്കുകയാണ്. സെപ്റ്റംബര് അഞ്ചിന് സിപിഎമ്മിന്‍റെ ഓള് ഇന്ത്യ കിസാന് സഭ സംഘടിപ്പിച്ച കിസാന് - മസ്ദൂര് സംഘര്‍ഷ് റാലി വലിയ പങ്കാളിത്തം കൊണ്ട് ശ്രദ്ധേയമായിരുന്നു. കര്‍ഷകരുടെ വിവിധ ആവശ്യങ്ങള് ഉന്നയിച്ച് കിസാന് സഭ മഹാരാഷ്ട്രയിലെ നാസികില് നിന്ന് മുംബൈയിലേക്ക് സംഘടിപ്പിച്ച ലോംഗ് മാര്‍ച്ച് രാജ്യവ്യാപകമായി വലിയ സ്വാധീനമുണ്ടാക്കിയിരുന്നു. ഇതിന് മുന്‍പ് രാജസ്ഥാനിലെ സിക്കാറില് കിസാന് സഭ സംഘടിപ്പിച്ച കര്‍ഷക പ്രക്ഷോഭവും മധ്യപ്രദേശിലെ മാന്ദ്സോറില് നടന്ന കര്‍ഷക സമരവും നടന്നിരുന്നു.\nbharatiyakisanunion FarmersAgitation FarmersProtest farnersmarch kisankrantipadayatra longmarch


4.58 crore covid victims worldwide\nലോകത്ത് 4.58 കോടി കോവിഡ് ബാധിതര്; സ്ഥിതി അതീവ ഗുരുതരം\nഇതുവരെ 4,58,92,097 പേര്‍ക്കാണ് വൈറസ് ബാധ സ്ഥിരീകരിച്ചത്.\nPublished on : 31 Oct, 2020 , 6:38 am\nന്യൂയോര്‍ക്ക്: ലോകത്ത് കോവിഡ് ബാധിതരുടെ എണ്ണം നാല് കോടി അമ്പത്തിയെട്ട് ലക്ഷം പിന്നിട്ടു. ഇതുവരെ 4,58,92,097 പേര്‍ക്കാണ് വൈറസ് ബാധ സ്ഥിരീകരിച്ചത്. മരണസംഖ്യയും കുത്തനെ ഉയരുകയാണ്. 11,93,214 പേര് മരിച്ചു. രോഗമുക്തി നേടിയവരുടെ എണ്ണം മൂന്ന് കോടി മുപ്പത്തിരണ്ട് ലക്ഷം കടന്നു.\nഅമേരിക്കയില് ഇതുവരെ തൊണ്ണൂറ്റിമൂന്ന് ലക്ഷത്തിലധികം പേര്‍ക്കാണ് കോവിഡ് സ്ഥിരീകരിച്ചത്. 2,35,156 പേര് മരിച്ചു. രോഗമുക്തി നേടിയവരുടെ എണ്ണം അറുപത് ലക്ഷം കടന്നു.\nഅതേസമയം, ഇന്ത്യയില് കോവിഡ് ബാധിതരുടെ എണ്ണം 80 ലക്ഷം പിന്നിട്ടു. കഴിഞ്ഞദിവസം 48,648 പേര്‍ക്കാണ് രോഗം സ്ഥിരീകരിച്ചത്. ഇന്നലെ 563 പേര് മരിച്ചു. ഇതോടെ ആകെ മരണം 1,21,090 ആയി ഉയര്‍ന്നു. 73,73,375പേര് രോഗമുക്തി നേടി.\nബ്രസീലിലും സ്ഥിതി അതീവഗുരുതരമായി തുടരുകയാണ്. രാജ്യത്ത് ഇതുവരെ അമ്പത്തിയഞ്ച് ലക്ഷത്തിലധികം പേര്‍ക്കാണ് കോവിഡ് സ്ഥിരീകരിച്ചത്. 1,59,562പേര് മരിച്ചു. രോഗമുക്തി നേടിയവരുടെ എണ്ണം നാല്‍പത്തിയൊമ്പത് ലക്ഷം പിന്നിട്ടു.


കളിയരങ്ങ്: കനകക്കുന്നിലെ രുഗ്മാംഗദചരിതം - Kathakali Appreciations - Powered by NEWNMEDIA™\nപോസ്റ്റ് ചെയ്തത് Haree N ല് 1:45 AM\nനിശാഗന്ധി ഫെസ്റ്റിവലിന്റെ ഭാഗമായി കനകക്കുന്ന് കൊട്ടാരത്തില് അവതരിക്കപ്പെട്ട ‘രുഗ്മാംഗദചരിതം’ കഥകളിയുടെ ആസ്വാദനം.\n2008, ജനുവരി 28 12:19 PM\nമദയാനയുടെ നടപ്പിനോട് സുന്ദരിമാരുടെ ഗമനത്തെ ഉപമിക്കുന്നത് രുഗ്മാംഗദചരിതത്തില് മാത്രമല്ല ഹരീ.“ചിത്ത താപം അരുതേ,ചിരം ജീവാ മത്തവാരണ ഗതേ“(രുഗമിണീസ്വയംവരം-അശ്വതിതിരുനാള്),“മദ ദന്താവളരാജഗമനേ”(ദക്ഷയാഗം-തന്വി) ഇങ്ങിനെ പലകഥകളിലും കാണാം.\nമോഹിനിയുമായി ചേര്‍ന്നിട്ടുള്ള ആട്ടസമയത്ത് ‘ഏകാദശീമാഹാത്മ്യം’ ആടാറുണ്ട് ചിലപ്പൊള് അതുണ്ടായില്ല അല്ലെ.\nഎത്രവലിയനടനായാലും തിരശീലക്കാരനേ അരങ്ങില് വച്ച് തള്ളിയിട്ടത് ന്യായീകരിക്കാവുന്ന പ്രവര്‍ത്തിയല്ല.\n2008, ജനുവരി 28 9:58 PM\n:) എനിക്കറിയാമായിരുന്നു മറ്റുകഥകളിലും ഉണ്ടാവുമെന്ന്. പക്ഷെ, എന്റെ ശ്രദ്ധയില് വന്നിട്ടില്ല. ആരെങ്കിലും ഒരു തിരുത്തായി അവയെക്കുറിച്ചു പറയട്ടെ എന്നു കരുതിയാണ് അങ്ങിനെയെഴുതിയത്. രുഗ്മിണീസ്വയംവരം എനിക്കു കാണുവാന് അവസരം ലഭിച്ചിട്ടില്ല. ദക്ഷയാഗത്തില് ഏതു ഭാഗത്താണ് “മദദന്താവളരാജഗമനേ...” എന്നുവരുന്നത്? ആരാരോട് പറയുന്നു?\nഏകാദശീമഹാത്മം സൂചിപ്പിച്ചു കണ്ടില്ല. എന്താണ് ആ ആട്ടം?\n‘തള്ളിയിട്ടില്ല’ കേട്ടോ, പിടിച്ചു തള്ളുക മാത്രം. അദ്ദേഹത്തിന്റെ ശാരീരികാസ്വാസ്ഥ്യം, അരങ്ങിലെ ക്ഷീണം ഇതൊക്കെ കാരണമാവാം; എങ്കിലും ഒരാളെ അവമാനിക്കുന്നത് കഷ്ടമാണല്ലോ എന്നു കരുതി പറഞ്ഞതാണ്.\n2008, ജനുവരി 29 11:46 AM\nഗോപിയാശാന്റെ ആ പെരുമാറ്റം വ‌ളരെ മോശമായിപ്പോയി. ഹരീഷ് പറഞ്ഞതിനോട് യോജിയ്ക്കുന്നു.\nകീചകവധത്തിന് വന്നിരുന്നോ. ന‌ന്നായിരുന്നു അതും കേട്ടോ.\n2008, ജനുവരി 29 1:36 PM\n“മദ ദന്താവളരാജഗമനേ” ദക്ഷയാഗത്തില് ശിവന് സതിയോടു പറയുന്നു. വിസ്തരിയ്ക്കാറില്ല. ഇടക്കാലത്തിലുള്ള പദമാണ്. ദക്ഷന് അവമാനിച്ചുവിട്ടുകഴിഞ്ഞ് ശിവനോട് സതി സങ്കടം പറയുന്നിടത്താണ് ആ പദം. "സന്താപമരുതരുതേ ചെന്താമരേക്ഷണേ തവ" എന്നു തുടങ്ങുന്ന പദം.\n2008, ജനുവരി 30 9:09 AM\n:) രുഗ്മാംഗദചരിതത്തിന് ഉണ്ടായിരുന്നുവോ, അവിടെ? മറ്റുള്ളവയ്ക്കൊന്നും വരുവാന് കഴിഞ്ഞില്ല. കീചകവധം, നളചരിതം ഒന്നാം ദിവസം - ഇവരണ്ടും നന്നായതായി ഞാനും കേട്ടു.\n“സന്താപമരുതരുതേ, ചെന്താമരേക്ഷണേ, തവ\nസന്തോഷം വരുത്തുന്നുണ്ടു ഞാന്, മദ ദന്താവളരാജഗമനേ!” - ഈ പദമാണല്ലേ പറഞ്ഞുവന്നത്. ഇതില് “മദ ദന്താവളരാജഗമനേ...“ ഒട്ടും വിസ്തരിക്കാറില്ലല്ലോ, അല്ലേ? ഈ പദം എനിക്ക് പരിചിതമാണ്. പക്ഷെ, വിസ്തരിച്ചുള്ള ആട്ടം ഇല്ലാത്തതുകൊണ്ട് ഓര്‍മ്മവന്നില്ല. ഈ പദം ‘വടക്കുംനാഥന്’ എന്ന സിനിമയിലും ഉപയോഗിച്ചിരുന്നു.\n2008, ജനുവരി 30 9:48 AM\nരണ്ടാം രംഗത്തില് ബ്രാഹ്മണര് വരുന്നത് രണ്ടു വ്യത്യസ്ത രംഗളെ കൂട്ടിയിണക്കാനാണ്. കാലവ്യത്യസവും ഇടയ്ക്ക് എന്തു നടന്നു എന്ന് അറിയിക്കലും ഉദ്ദേശം. പിന്നെ ഒരു പൊതു situation review ഉം. പഴയ നാടക സങ്കല്‍പ്പം. (ബ്രാഹ്മണര്‍ക്കു പകരം വിദ്യാധരന്മാര് പതിവ്).\nഇതൊഴിവാക്കിയാല് രുഗ്മാംഗദനും മോഹിനിയും അടുത്തടുത്ത് രംഗങ്ങളില് വരും.\nമോഹിനി ധര്‍മാമ്ഗദ വധത്തോട് അനുകമ്പ കാണിച്ചാല് അവളുടെ പ്രത്യക്ഷത്തിന്റെ ഉദ്ദേശം അമ്പേ ബലഹീനമാകും. കഥയുടെ കാതല് മോഹിനിയുടെ പിടിവാശിയാണ്. വിജയകുമാര് അങ്ങനെയൊരു ഭാവനയ്ക്കു ഒരുമ്പെട്ടാല് ഉചിതമല്ലല്ലൊ.\nതിരശീല പിടുത്തക്കാര്‍ക്ക് യൂണിയന് ഉണ്ടാക്കാന് സമയമായോ?\n2008, ഫെബ്രുവരി910:49 AM\nമോഹിനി ധര്‍മാമ്ഗദ വധത്തോട് അനുകമ്പ കാണിച്ചാല് അവളുടെ പ്രത്യക്ഷത്തിന്റെ ഉദ്ദേശം അമ്പേ ബലഹീനമാകും. കഥയുടെ കാതല് മോഹിനിയുടെ പിടിവാശിയാണ്. - തീര്‍ച്ചയായും. രാജാവ് വൃതം ഉപേക്ഷിക്കണം എന്നതാണല്ലോ, മോഹിനിയുടെ പിടിവാശി. അതിനായി ഒന്നുകില് ആഹാരം കഴിക്കുക, അല്ലെങ്കില് മകനെ വധിച്ച് വൃതം ആചരിക്കുക. ഇവിടെ, ആഹാരം കഴിച്ച് വൃതം ഉപേക്ഷിക്കുവാനാണ് മോഹിനി വീണ്ടും വീണ്ടും ആവശ്യപ്പെടുന്നത്, അല്ലാതെ മകനെ കൊന്ന് വൃതം നോല്‍ക്കുവാനല്ല...\nവിജയകുമാര് അങ്ങനെയൊരു ഭാവനയ്ക്കു ഒരുമ്പെട്ടാല് ഉചിതമല്ലല്ലൊ. - എന്തു ഭാവന? എന്താണ് ഉചിതമല്ലാത്തത്? ഈ വരി മനസിലായില്ല.\n2008, ഫെബ്രുവരി911:02 AM\nവ്രതം ഉപേക്ഷിച്ച് ഭക്ഷണം കഴിക്കാനേ മോഹിനി പിടിവാശി കാണിയ്ക്കുന്നെങ്കില് മകനെ ഗളച്ഛെദം ചെയ്യന്നതിന്റെ പ്രസക്തിയെന്ത്? സത്യഭംഗം വരുത്തുക എന്നതും മോഹിനിയുടെ ഉദ്ദേശമാണ്. അതുകൊണ്ടാണ് മകനെ ഗളച്ഛേദം ചെയ്യാന് അദ്ദെഹം തുനിയുന്നത്. അതിനിടയ്ക്ക് മോഹിനി തന്നെ വാശി മാറ്റുന്നത് ഉചിതമല്ലല്ലൊ. ഭക്ഷണം കഴിച്ച് വ്രതം മുടക്കാനുമല്ലായിരുന്നു മോഹിനിയുടെ ഉദ്ദേശം. താനുമായി ഇപ്പോള്‍ത്തന്നെ സംയോഗത്തില് ഏര്‍പ്പെടണമെന്നാണ് അവള് വാശിപിടിച്ചത്, അങ്ങനെ വ്രതവും മുടങ്ങും. ഭക്ഷണം കഴിച്ച് വ്രതം മുടക്കാന് മാത്രം മോഹിനി ആവശ്യ്പ്പെട്ടാല് ഈ വാശികളൊക്കെ വെറുതെ ആകും. വിജയകുന്മാറിന്റെ ഭാവനയാണോ ഇത്? “കൊല്ല്,കൊല്ല് എന്നു പറഞ്ഞ് തീവ്രത കൂട്ടുന്ന മോഹിനിയെ കണ്ടാണ് എനിയ്ക്കു പരിചയം. ഏകാദശി മാഹാത്മ്യം അതിന്റെ പാരമ്യത്തില്.\nമോഹിനിയെ ആരയച്ചു? ടെസ്റ്റ് ചെയ്യാന് വിഷ്ണു അയച്ചതാണോ? അങ്ങനെയാണെങ്കില് വളരെ ക്രൂരമായിപ്പോയി. കഥയില് വല്ല സൂചനയുമുണ്ടോ? ( ഈ കഥകളി എന്റെ കയ്യിലില്ല).\n2008, ഫെബ്രുവരി 12 10:26 AM\n• മോഹിനിയുടെ ഉദ്ദേശം രുഗ്മാംഗദന്റെ ഏകാദശീ വൃതം മുടക്കുക എന്നതുമാത്രമാണ്.\n• സംയോഗത്തില് ഏര്‍പ്പെടണമെന്നാണ് പറഞ്ഞു തുടങ്ങുന്നത്. എന്നാല്, അത്ര പോലും വേണ്ട, ആഹാരം കഴിച്ച് വൃതം ഉപേക്ഷിച്ചാല് മതിയാവും എന്നതിലേക്ക് മോഹിനി ചുവടുമാറ്റുന്നുണ്ട്. ‘പട്ടിണികൊണ്ടു കോലം...’ എന്ന പദഭാഗം ഓര്‍ക്കുക.\n• സത്യഭംഗം വരാതെ വ്രതം നോല്‍ക്കണമെന്നുണ്ടെങ്കില്, മകനെ വധിക്കണം.\n• ഇവിടെ മോഹിനി എന്തിനാണ് വാശി പിടിക്കേണ്ടത്? ആഹാരം കഴിച്ച് വൃതം മുടക്കുവാനോ, മകനെ വധിക്കുവാനോ?\n• ‘കൊല്ല്, കൊല്ല്’ എന്നുപറഞ്ഞ് തീവ്രത കൂട്ടുന്നത് മോഹിനിയ്ക്ക് ചേര്‍ന്നതല്ല.\n• ധര്‍മ്മാംഗദനെ കൊല്ലുക മോഹിനിയുടെ ലക്ഷ്യമല്ല, രുഗ്മാംഗദന്റെ വൃതം മുടക്കുകമാത്രമാണ് ഉദ്ദേശം.\n• മോഹിനി ഒരു സ്ത്രീയാണ്, രുഗ്മാംഗദനേയും കുടുംബത്തേയും സ്നേഹിക്കുന്നുമുണ്ട്. അതിനാല് തന്നെ, മോഹിനി അങ്ങിനെയൊരു നിലപാടെടുക്കുവാന് സാധ്യതയില്ല.\nഡോ. പി. വേണുഗോപാലിന്റെ ഉപദേശ പ്രകാരം, മാര്‍ഗി വിജയകുമാറുമായി ചേര്‍ന്ന് വര്‍ഷങ്ങള്‍ക്കു മുന്‍പ് പ്രയോഗത്തില് കൊണ്ടുവന്നതാണ് ഈ രീതി. കളി കഴിഞ്ഞ് ഇതിനെക്കുറിച്ച് ഡോ. പി. വേണുഗോപാലുമായി ഞാന് സംസാരിക്കുകയുണ്ടായി. എനിക്കും ഈ രീതി തന്നെയാണ് പഥ്യം. അല്ലാതെ മോഹിനിയെ ഒരു രാക്ഷസിയാക്കുന്നതിനോട് യോജിപ്പില്ല. എത്ര തീവ്രത കൂടുമെന്നു പറഞ്ഞാലും, അത് ശരിയായ രീതിയാണെന്നു തോന്നുന്നില്ല.\nമോഹിനിയെ അയച്ചത് ബ്രഹ്മാവാണ്. ഒടുവില് വിഷ്ണുവിന്റെ പദത്തില് അത് പറയുന്നുമുണ്ട്.\n2008, ഫെബ്രുവരി 12 3:25 PM


കൊടുംചൂടില് ചുട്ടുപൊള്ളുന്നുണ്ടോ, പരിഹാരം ആയുര്‍വേദത്തിലുമുണ്ട് | Southlive\nകൊടുംചൂടില് ചുട്ടുപൊള്ളുന്നുണ്ടോ, പരിഹാരം ആയുര്‍വേദത്തിലുമുണ്ട്\nWednesday, 27th March 2019, 7:00 pm\nസൂര്യാഘാത സാധ്യത അനുദിനം വര്‍ധിക്കുന്ന സാഹചര്യത്തില് ആയുര്‍വേദത്തിലൂടെ സൂര്യാഘാത സാധ്യത ഫലപ്രദമായി നേരിടാനാകുമെന്ന് ഭാരതീയ ചികിത്സാവകുപ്പ് ഡയറക്ടര് ഡോ. കെ.എസ്. പ്രിയ അറിയിച്ചു. ഇതിനായി കേരളത്തില് ഉടനീളമുള്ള ഭാരതീയ ചികിത്സാവിഭാഗത്തിന്റെ സ്ഥാപനങ്ങള് വഴി ചികിത്സ ലഭ്യമാക്കുന്നുണ്ട്. വേനലില് ഉണ്ടാകാവുന്ന ശാരീരിക മാറ്റങ്ങളും വരാന് സാധ്യതയുള്ള രോഗങ്ങളും പ്രതിരോധിക്കാന് കഴിയുന്ന രീതിയിലുള്ള ആഹാരവും ദിനചര്യകളും പിന്തുടര്‍ന്നാല് ഒരു പരിധി വരെ സൂര്യാഘാതത്തെ പ്രതിരോധിക്കാനാകും.\nആഹാരത്തില് എരിവ്, പുളി, ഉപ്പ് എന്നിവയുടെ ഉപയോഗം വളരെയധികം കുറയ്ക്കണം. വേഗം ദഹിക്കുന്നതും ദ്രവരൂപത്തിലുള്ളതും തണുത്ത ഗുണത്തോടു കൂടിയതുമായ ആഹാരങ്ങള് വേനല്‍ക്കാലത്ത് ആരോഗ്യം നിലനിര്‍ത്തുന്നതിനും വേനല്‍ക്കാല രോഗങ്ങളെ പ്രതിരോധിക്കുന്നതിനും ഉപയോഗിക്കണം.\nകയ്പുരസമുള്ള പച്ചക്കറികളും ഇക്കാലത്ത് സുലഭമായി ലഭിക്കുന്ന പഴങ്ങളും ആഹാരത്തില് ധാരാളമായി ഉപയോഗിക്കാം. മത്സ്യവും മാംസവും വളരെ കുറച്ചു മാത്രം ഉപയോഗിക്കുക. ഗോതമ്പ്, അരി, കൂവരക്, ചോളം ചെറുപയര്, പരിപ്പു വര്‍ഗങ്ങള് ഉപയോഗിക്കാം. കുടിക്കാനായി തിളപ്പിച്ചാറിയ വെള്ളം മാത്രം ഉപയോഗിക്കണം. തിളപ്പിച്ചാറിയ വെള്ളത്തില് കഴുകി വൃത്തിയാക്കിയ രാമച്ചമിട്ട് വച്ചിരുന്ന ജലം, നറുനീണ്ടി ഇട്ടു തിളപ്പിച്ച ജലം എന്നിവയും കുടിക്കാം.\nവേനല്‍ക്കാലത്ത് മദ്യവും അതുപോലെയുള്ള പാനീയങ്ങളും ഒഴിവാക്കണം. സാധാരണ കുടിക്കുന്നതിലും കൂടുതല് വെള്ളം വേനല്‍ക്കാലത്ത് കുടിക്കണം. ആരോഗ്യവാനായ ഒരു വ്യക്തി 12 മുതല് 15 ഗ്ലാസ് വരെ വെള്ളം വേനല്‍ക്കാലത്ത് കുടിക്കണം.\nശരീരതാപം വര്‍ദ്ധിക്കുന്നതിനാല് ദേഹത്ത് എണ്ണ തേയ്ക്കുന്നത് നല്ലതാണ്. പിണ്ഡതൈലം, നാല്പാമരാദിതൈലം തുടങ്ങിയ എണ്ണകള് പുരട്ടി കുളിക്കുന്നത് ത്വക്കിന്റെ പ്രതിരോധ ശക്തി വര്‍ധിപ്പിക്കും.\nഅയഞ്ഞ കോട്ടണ് വസ്ത്രങ്ങള് ധരിക്കുന്നതാണ് നല്ലത്. നേരിട്ട് സൂര്യരശ്മികള് ശരീരത്തില് പതിക്കാത്ത തരത്തിലുള്ള വസ്ത്രങ്ങള് ആണ് അനുയോജ്യം.\nസര്‍ക്കാര് ആയുര്‍വേദ സ്ഥാപനങ്ങളില് ലഭ്യമായ ഷഡംഗം കഷായചൂര്‍ണം, ഗുളൂച്യാദി കഷായ ചൂര്‍ണം, ദ്രാക്ഷാദികഷായ ചൂര്‍ണം എന്നിവ ഇട്ട് തിളപ്പിച്ച വെള്ളം കുടിക്കുന്നതിന് ഉപയോഗിക്കാം. വേനല്‍ക്കാല രോഗങ്ങള്‍ക്ക് പ്രതിരോധത്തിനും ചികിത്സക്കും ആവശ്യമായ എല്ലാ ഔഷധങ്ങളും ഗവ. ആയുര്‍വേദ സ്ഥാപനങ്ങളില് ലഭ്യമാണ്.\nസൂര്യാഘാതം എന്ന ഗുരുതരമായ അവസ്ഥയിലേക്ക് എത്തും മുമ്പ് സൂര്യതാപത്തിന്റേതായ ലക്ഷണങ്ങള് രോഗിയില് വന്നു തുടങ്ങും. ശരീര താപനില സാധാരണയില് കൂടുതല് ഉയരുക, തൊലിക്ക് ചുവന്ന നിറം വരുക, തലചുറ്റല്, ക്ഷീണം, മനംപിരട്ടല്, തളര്‍ച്ച, ബോധം നഷ്ടമാകുക എന്നിവയൊക്കെ ഉണ്ടാകാം. ഈ അവസരത്തില് വെയിലത്തു നിന്നും മാറ്റി ആവശ്യമായ ചികിത്സയും മരുന്നുകളും നല്‍കണം.\nസൂര്യാഘാതത്തില് ശരീര താപനില വളരെ കൂടുതല് ഉയരുന്നു, ശ്വാസോച്ഛാസം കൂടുകയും തൊലി ചുവന്ന് പിന്നീട് വരണ്ടതാകുകയും ചെയ്യും. ശരീരം വിയര്‍ക്കുന്നത് നില്‍ക്കുകയും അപസ്മാര ലക്ഷണങ്ങള് പ്രകടിപ്പിക്കുകയും ചെയ്യും. അമിതമായ താപനില ആന്തരാവയവങ്ങളുടെ പ്രവര്‍ത്തനത്തെ ബാധിച്ച് ബോധക്ഷയവും മരണവും സംഭവിക്കാം.\nസൂര്യതാപമേറ്റ ചുറ്റുപാടില് നിന്നും ഉടന് തന്നെ രോഗിയെ തണലിലേക്ക് മാറ്റണം. ശരീര താപനില ക്രമാനുഗതമായി കുറച്ചു കൊണ്ടു വരുന്നതിനുള്ള നടപടികള് സ്വീകരിക്കണം.\nശരീരം നനഞ്ഞ തുണി കൊണ്ട് പൊതിയുക. തല, കഴുത്തിന്റെ പുറകുവശം, കക്ഷഭാഗങ്ങള്, തുടയിടുക്കുകള് എന്നിവിടങ്ങളില് നനഞ്ഞ തുണി വെയ്ക്കുന്നതും നല്ലതാണ്.\nകുടിക്കാനായി മോരില് ഇഞ്ചിയും മല്ലിയിലയും ചേര്‍ത്ത് ഉപയോഗിക്കുക. നറുനീണ്ടി, രാമച്ചം എന്നിവ ഇട്ട വെള്ളം തിളപ്പിച്ച് ഉപയോഗിക്കാം. കറ്റാര്‍വാഴയുടെ ഉള്ളിലുള്ള ഭാഗം തൊലിപ്പുറത്ത് പുരട്ടുന്നത് ഫലപ്രദമാണ്. കുറച്ചു കുറച്ചായി വെള്ളം കുടിപ്പിക്കുക. കോളകള്, സോഡ ചേര്‍ന്ന പാനീയങ്ങള്, മദ്യം എന്നിവ കൊടുക്കരുത്. അത് നിര്‍ജ്ജലീകരണം ഉണ്ടാക്കും.


Vijay Babu | വെളുത്തു മെലിഞ്ഞ നായകനെ വേണം..! പുതിയ സിനിമക്ക് നായകനെ തേടിയുള്ള വിജയ് ബാബുവിന്റെ ഫേസ്‌പോസ്റ്റിന് വിമർശനം; കറുത്തവരെയെന്താ പിടിച്ചില്ലേ എന്ന് സോഷ്യൽമീഡിയ; തീരുമാനത്തിൽ ഉറച്ചു നിൽക്കുന്നെന്ന് വിജയ് ബാബുവും - MarunadanMalayali.com\nMay 24, 2018 | 12:11 PM IST | Permalink\nകൊച്ചി: സൈബർ ലോകത്ത് കാസ്റ്റിങ് കോൾ വരുന്നത് പതിവായ കാലമാണിപ്പോൾ. എന്നാൽ, ഇങ്ങനെ പോസ്റ്റിടുമ്പോൾ പല വിധത്തിലുള്ള പ്രതികരണം വരാറുണ്ട്. പുതിയ സിനിമക്ക് നായകനെ നേടി ഫേസ്‌ബുക്കിൽ പോസ്റ്റിട്ട നിർമ്മാതാവും നടനുമായി വിജയ് ബാബുവിന് ശരിക്കും പണി കിട്ടിയിരിക്കയാണിപ്പോൾ.\nപുതിയ ചിത്രത്തിന് നായകനെ തേടിയ ഫ്രൈഡേ ഫിലിംസിന്റെ പോസ്റ്റിന് സോഷ്യൽമീഡിയയിൽ കടുത്ത വിമർശനമാണ് നേരിരുന്നത്. വെളുത്ത നായകനെ തേടുന്നുവെന്ന പരാമർശമാണ് ഏവരെയും ചൊടിപ്പിച്ചത്. വിജയ് ബാബുവാണ് കാസ്റ്റിങ് കോൾ പോസ്റ്റർ ഫേസ്‌ബുക്കിൽ ഷെയർ ചെയ്തത്. നിങ്ങൾ ഇങ്ങനെ പിന്തിരിപ്പൻ ആകരുതെന്നും കറുപ്പും സൗന്ദര്യത്തിന്റെ ലക്ഷണമാണെന്നും ആളുകൾ കമന്റ് ചെയ്തു.\nനമ്മുടെ സമൂഹത്തിൽ നിലനിൽക്കുന്ന വർണവിവേചനത്തിന്റെ പ്രതിഫലനമാണ് ഈ പോസ്റ്റെന്ന് പലരും അഭിപ്രായപ്പെടുന്നു. ഫ്രൈഡേ ഫിലിം ഹൗസ് പോലുള്ള ഒരു വലിയ നിർമ്മാണ കമ്പനി നിറത്തിന്റെ പേരിൽ വിവേചനം കാണിക്കുന്നത് ഏറെ അപലപനീയമാണെന്നും വിമർശനങ്ങളുയരുന്നുണ്ട്.\nഅതേസമയം വിമർശനത്തോട് പ്രതികരിച്ച വിജയ് ബാബുവും രംഗത്തെത്തി. ഇപ്പോൾ നടക്കുന്നത് തീർത്തും പരിഹാസജനകമാണെന്ന് വിജയ് ബാബു പറയുന്നു. ഞാൻ നിർമ്മിക്കുന്ന ചിത്രത്തിലെ ഒരു കഥാപാത്രം മാത്രമാണ് അത്. അതേ സിനിമയിൽ ഇരുപത്തിയഞ്ചോളം പുതുമുഖതാരങ്ങളുണ്ട്. ഈ കഥാപാത്രം മാത്രമല്ല മറ്റ് ഇരുപത്തിനാല് പേരെയും കണ്ടെത്തേണ്ടതുണ്ട്. ഇപ്പോൾ വേണ്ട കഥാപാത്രത്തിനുള്ള പ്രത്യേകതകളാണ് ആ കാസ്റ്റിങ് കോളിൽ പറഞ്ഞിരിക്കുന്നത്. വിദേശത്ത് ജനിച്ചുവളർന്ന വെളുത്ത് സുമുഖനായ യുവാവ്. ഷൂട്ട് എത്രയും വേഗം തുടങ്ങാനാണ് ഇങ്ങനെയൊരു കൃത്യമായ കാസ്റ്റിങ് കോൾ പോസ്റ്റ് ചെയ്തതും.\nഞാനിപ്പോഴും അതിൽ തന്നെ ഉറച്ച് നിൽക്കുന്നു. ഞങ്ങൾക്ക് വേണ്ടത് സുന്ദരനും മിടുക്കനുമായ വിദേശത്ത് പഠിച്ചുവളർന്ന ആളുടെ നടപ്പും വർത്തമാനവും ഉള്ള നായകനെയാണ്-വിജയ് ബാബു വ്യക്തമാക്കി. നടനും നിർമ്മാതാവുമായ വിജയ് ബാബുവാണ് ഫ്രൈഡേ ഫിലിം ഹൗസിന്റെ ഉടമസ്ഥൻ. നടി സാന്ദ്രാ തോമസിനൊപ്പമാണ് വിജയ് ബാബു ഫ്രെഡേ ഫിലിം ഹൗസ് സ്ഥാപിച്ചത്. പിന്നീട് സാന്ദ്രയും വിജയ് ബാബുവും തമ്മിൽ അഭിപ്രായ വ്യത്യാസം ഉണ്ടാവുകയും ഇരുവരും വേർപിരിയുകയും ചെയ്തു.


മെസി ബാഴ്‍സയില് തന്നെ; കരാര് 2021 വരെ നീട്ടി\n16 Apr, 2018 at 08:36 PM\nമാസങ്ങള് നീണ്ട അനിശ്ചിതത്വത്തിനും ഊഹാപോഹങ്ങള്‍ക്കുമൊടുവില് സൂപ്പര്‍താരം ലയണല് മെസിയുടെ കാര്യത്തില് ഒരു തീരുമാനമായി.\nമാസങ്ങള് നീണ്ട അനിശ്ചിതത്വത്തിനും ഊഹാപോഹങ്ങള്‍ക്കുമൊടുവില് സൂപ്പര്‍താരം ലയണല് മെസിയുടെ കാര്യത്തില് ഒരു തീരുമാനമായി. അടുത്തകാലത്തൊന്നും മെസി തന്റെ പ്രിയപ്പെട്ട ബാഴ്‍സലോണയെ കൈവിടില്ല. ബാഴ്‍സയുമായുള്ള കരാര് പുതുക്കില്ലെന്ന വാര്‍ത്തകള് വീണ്ടും തലപൊക്കുന്നതിനിടെയാണ് മെസി സ്‍പാനിഷ് ക്ലബ്ബുമായുള്ള കരാര് 2021 വരെ നീട്ടിയത്.\nബാഴ്‍സയുമായുള്ള മെസിയുടെ കരാര് 2018 ല് അവസാനിക്കുമെന്നും ഇതോടെ താരം മറ്റു വമ്പന് ക്ലബ്ബുകളിലേക്ക് കളംമാറ്റുമെന്നുമൊക്കെയായിരുന്നു പ്രചരണം. കരാര് പുതുക്കുന്നത് സംബന്ധിച്ച് ക്ലബ്ബും മെസിയും കൃത്യമായ ഉറപ്പൊന്നും നല്‍കാത്തതും ഊഹക്കച്ചവടക്കാര്‍ക്ക് കൊഴുപ്പേകി. ഒടുവില് അര്‍ജന്റീനന് താരം ബാഴ്‍സയുമായി കരാര് പുതുക്കിയതായി സ്ഥിരീകരണം വന്നു. 83.5 കോടി (70 കോടി യൂറോ) ഡോളറിനാണ് കരാര് പുതുക്കല്. കഴിഞ്ഞ കരാര് 30 കോടി യൂറോയ്ക്കായിരുന്നു. എന്നാല് നെയ്മറിനെ പാരിസ് സെന്റ് ജര്‍മന് റാഞ്ചിയതു പോലെ ഇനിയൊരു കൊത്തിപ്പറക്കല് കൂടിയുണ്ടാകാതിരിക്കാനാണ് ബാഴ്‍സ മെസിയുടെ കാര്യത്തില് വില കൂട്ടിയത്. നെയ്മറിന്റെ പാളയം മാറല് ബാഴ്‍സ പ്രസിഡന്റ് ജോസെപ് മരിയയ്ക്കു വലിയ ചീത്തപ്പേരാണുണ്ടാക്കിയത്. ഇതുകൊണ്ട് തന്നെയാണ് മെസിയുടെ കാര്യത്തില് കുറച്ച് വിയര്‍ത്തിട്ടാണെങ്കിലും കരാറില് ഒപ്പുവയ്‍പ്പിക്കാന് ജോസെപ് കിണഞ്ഞുശ്രമിച്ചതും, വിജയിച്ചതും.\n30കാരനായ മെസി തന്റെ 13–മത്തെ വയസിലാണ് ബാഴ്സയിലെത്തുന്നത്. ബാഴ്സലോണ ഫുട്ബോൾ അക്കാദമിയിലൂടെ വളർന്ന മെസി 17-മത്തെ വയസിൽ ക്ലബ്ബിനായി അരങ്ങേറ്റം കുറിച്ചു. ഇതിനുശേഷം നാലു ചാമ്പ്യൻസ് ലീഗ് കിരീടങ്ങൾ, എട്ടു ലാ ലിഗ കിരീടങ്ങൾ, ആറു കോപ്പ ഡെൽറേ കിരീടങ്ങൾ, മറ്റനേകം ട്രോഫികൾ എന്നിവയുടെ ഭാഗമാകാൻ മെസിക്കായി.\nകായിക മേളകളില് റഷ്യക്ക്4വര്‍ഷം വിലക്ക്; ഒളിംമ്പിക്‌സും ലോകകപ്പും നഷ്ടമാകും\nചെസില് വീണ്ടും അത്ഭുതമായി ഇന്ത്യയുടെ കുഞ്ഞു പ്രഗ്യാനന്ദ


actress attack case നടിയെ ആക്രമിച്ച കേസ്: വിചാരണക്കോടതിക്കെതിരെ സർക്കാരും\nനടിയെ ആക്രമിച്ച കേസിൽ വിചാരണക്കോടതി മാറ്റണമെന്നാവശ്യപ്പെട്ട് സമർപ്പിച്ച ഹർജി പരിഗണിക്കുന്നത് ഹൈക്കോടതി തിങ്കളാഴ്ചത്തേക്ക് മാറ്റി. വിചാരണക്കോടതി മാറ്റണമെന്നാവശ്യപ്പെട്ട് ആക്രമിക്കപ്പെട്ട നടിയാണ് ഹൈക്കോടതിയെ സമീപിച്ചത്. അതിനിടെ വിചാരണക്കോടതിക്കെതിരെ സർക്കാരും രംഗത്തെത്തി.\nപരാതിക്കാരിയുടെ ആക്ഷേപങ്ങൾ കോടതി പരിഗണിച്ചില്ലെന്ന് സർക്കാർ ഹൈക്കോടതിയെ അറിയിച്ചു.\nപ്രതികൾക്ക് നൽകുന്ന രേഖകൾ പ്രോസിക്യൂഷന് ലഭിക്കുന്നില്ലെന്നും സർക്കാർ വ്യക്തമാക്കി. പരാതികൾ എന്തുകൊണ്ട് വിചാരണ കോടതിയെ അറിയിച്ചില്ലെന്ന് ഹൈക്കോടതി ചോദിച്ചു. പരാതികൾ വിചാരണക്കോടതിയിൽ തന്നെ ബോധിപ്പിച്ചതാണെന്ന് സർക്കാർ അറിയിച്ചു. ഹർജി പരിഗണിക്കുന്നത് തിങ്കളാഴ്ചത്തേക്ക് മാറ്റിയ കോടതി, വിശദമായ സത്യവാങ്മൂലം മുദ്രവച്ച കവറിൽ സമർപ്പിക്കാനും ഉത്തരവിട്ടു.\nവിചാരണക്കോടതിയുടെ നടപടികൾ ശത്രുതാപരവും പക്ഷപാതപരവുമാണെന്ന് ചൂണ്ടിക്കാട്ടിയാണ് നടി ഹൈക്കോടതിയെ സമീപിച്ചത്. വിസ്താരത്തിന്റെ പേരിൽ കോടതി മുറിയിൽ പ്രധാന പ്രതിയുടെ അഭിഭാഷകൻ തന്നെ മാനസികമായി പീഡിപ്പിച്ചപ്പോൾ കോടതി നിശബ്ദമായി നിന്നു. പല സുപ്രധാന മൊഴികളും കോടതി രേഖപ്പെടുത്തിയില്ല എന്ന ഗുരുതര ആക്ഷേപവും ഹർജിയിലുണ്ട്. എട്ടാം പ്രതിയുടെ ജാമ്യം റദ്ദാക്കണമെന്നാവശ്യപ്പെട്ട് പ്രോസിക്യൂഷൻ നൽകിയ ഹർജിയിൽ കോടതി ഒരു തീരുമാനവും എടുത്തില്ലെന്നും പ്രോസിക്യൂഷൻ ആവർത്തിച്ച് ഇക്കാര്യം ശ്രദ്ധയിൽപ്പെടുത്തിയിട്ടും നടപടിയുണ്ടായില്ലെന്നും നടി ആരോപിച്ചു.\nStory Highlights – Actress attack case\nRead more on: actress attack case\nനടിയെ ആക്രമിച്ച കേസ്; കാവ്യാമാധവന്റെ മാതാപിതാക്കളുടെ മൊഴിയെടുത്തു Kerala News


വീണ്ടും കൂറ്റൻ വിജയലക്ഷ്യം മറികടന്ന് കേരളം : ഡൽഹിയെ മലർത്തിയടിച്ച് മൂന്നാം വിജയം\nസയ്യദ് മുഷ്താഖ് അലി ടി20 ടൂർണമെന്റിൽ മുംബൈക്ക് പിന്നാലെ ഡൽഹിയെയും ബാറ്റിങ്ങിൽ വിരട്ടി കേരളം. ആറ് വിക്കറ്റിനാണ് കേരളത്തിന്‍റെ മിന്നും ജയം. ഡൽഹി മുന്നോട്ടുവച്ച കൂറ്റന് വിജയലക്ഷ്യമായ 213 റണ്‍സ് റോബിന് ഉത്തപ്പ, വിഷ്‌ണു വിനോദ് എന്നിവരുടെ ബാറ്റിംഗ് വെടിക്കെട്ടില് ആറ് പന്ത് ബാക്കിനില്‍ക്കേ മറികടന്ന് കേരളം വിജയം സ്വന്തമാക്കി. ഉത്തപ്പ 54 പന്തില് 95 റണ്‍സും വിഷ്‌ണു വിനോദ് 38 പന്തില് 71* റണ്‍സും നേടി. സ്‌കോര്: ഡല്‍ഹി-212/4 (20), കേരളം-218/4 (19).\nഡൽഹിയുടെ വലിയ വിജയലക്ഷ്യം മറികടക്കുവാൻ ഇറങ്ങിയപ്പോൾ ബാറ്റിംഗില് കേരളത്തിന് തുടക്കത്തിലെ തിരിച്ചടി നേരിട്ടു. കഴിഞ്ഞ മത്സരത്തില് 54 പന്തില് 137 റണ്‍സുമായി ഹീറോയായ മുഹമ്മദ് അസ്‌ഹറുദ്ദീനെ ആദ്യ ഓവറില് കേരളത്തിന് നഷ്‌ടമായി. ഇന്ത്യൻ പേസര് ഇശാന്ത് ശര്‍മ്മയുടെ മൂന്നാം പന്തില് പുറത്താകുമ്പോള് അസ്‌ഹറുദ്ദീന് അക്കൗണ്ട് തുറന്നിരുന്നില്ല. മൂന്നാമനായി ക്രീസിലെത്തിയ സഞ്ജുവിനും തിളങ്ങുവാനായില്ല .കേരള നായകന് നിരാശയായി മത്സരം. 10 പന്തില് 16 എടുത്ത സഞ്ജുവിനെ നാലാം ഓവറില് പ്രദീപ് സാങ്‌വാന് റിട്ടേണ് ക്യാച്ചില് മടക്കുകയായിരുന്നു.\nഎന്നാൽ റോബിൻ ഉത്തപ്പയുടെ ബാറ്റിംഗ് കേരള ടീമിന് പ്രതീക്ഷ നൽകി .പക്ഷേ റോബിന് ഉത്തപ്പയ്‌ക്കൊപ്പം വേഗത്തില് സ്‌കോറുയര്‍ത്താന് നാലാം നമ്പറിൽ വന്ന സച്ചിന് ബേബി ശ്രമിച്ചെങ്കിലും അധികം നീണ്ടില്ല. 11 പന്തില് മൂന്ന് ഫോറും ഒരു സിക്‌സും സഹിതം 22 റണ്‍സെടുത്ത സച്ചിനെ എട്ടാം ഓവറില് ലളിത് യാദവ് റിട്ടേണ് ക്യാച്ചില് പറഞ്ഞയച്ചു. ഇതോടെ കേരളം3വിക്കറ്റ് നഷ്ടത്തിൽ 71 റൺസെന്ന നിലയിൽ പരുങ്ങലിലായി . 10 ഓവറില് 95 റൺസ് മാത്രമാണ് കേരളത്തിന്‍റെ സ്‌കോര് ബോര്‍ഡിലുണ്ടായിരുന്നത്. ഇതിനിടെ 34 പന്തില് നിന്ന് ഉത്തപ്പ അര്‍ധ സെഞ്ചുറി തികച്ചു.\nഎന്നാൽ അഞ്ചാം നമ്പറിൽ ബാറ്റിംഗ് ഇറങ്ങിയ വിഷ്ണു വിനോദ് കേരളത്തിന്റെ രക്ഷക്കെത്തി .ഡൽഹി ബൗളർമാരെ കണക്കിന് പ്രഹരിച്ച താരം 38 പന്തിൽ 71 റൺസ് നേടി .5സിക്സറും3ഫോറും അടങ്ങുന്നതാണ് താരത്തിന്റെ ബാറ്റിംഗ് . ഇഷാന്ത് എറിഞ്ഞ 13-ാം ഓവറില് ക്യാച്ചും നോബോളും ഓപ്പണർ ഉത്തപ്പയുടെ രക്ഷക്കെത്തിയത് കേരള ടീമിന് അനുഗ്രഹമായി . മറുവശത്ത് തകര്‍പ്പന് സിക്സുകളുമായി വിഷ്‌ണു വിനോദും മുന്നേറി. ഇതോടെ 15 ഓവറില് 163 റണ്‍സിലെത്തി. ജയിക്കാന് അവസാന 30 പന്തില് കേരളത്തിന് 45 റണ്‍സ്. പതിനെട്ടാം ഓവറിൽ ഉത്തപ്പ പുറത്തായെങ്കിലും 54 പന്തില് 95 റണ്‍സുണ്ടായിരുന്നു താരത്തിന്റെ പേരില്. ശേഷം വിഷ്‌ണു-സല്‍മാന് സഖ്യം 19 ഓവറില് കേരളത്തെ അനായാസം ജയിപ്പിച്ചു.\nനേരത്തെ ടോസ് നേടിയ കേരള ടീം ബൗളിംഗ് തിരഞ്ഞെടുക്കുകയായിരുന്നു. ആദ്യം ബാറ്റിംഗിന് ഇറങ്ങിയ ഡൽഹിക്ക് ശിഖര് ധവാന്റെ (77) അര്‍ധ സെഞ്ചുറിയാണ് മികച്ച സ്‌കോര് സമ്മാനിച്ചത്. നാല് വിക്കറ്റുകള് മാത്രമേ ഡൽഹി ടീമിന് നഷ്ടമായോളൂ .\nകേരളത്തിന് വേണ്ടി ശ്രീശാന്ത് രണ്ട് വിക്കറ്റ് വീഴ്ത്തി. ധവാന്, റാണ എന്നീ വമ്പന്മാരെയാണ് ശ്രീശാന്ത് മടക്കിയത്. എന്നാല് വെറ്റന് താരം 46 റൺസ്4ഓവറിൽ വിട്ടുകൊടുത്തു. കെ എം ആസിഫ്, എസ് മിഥുന് എന്നിവര്‍ക്ക് എന്നിവര്‍ക്ക് ഓരോ വിക്കറ്റുണ്ട്.\nജയത്തോടെ ഗ്രൂപ്പ് ഇയില് ദില്ലിയെ പിന്തള്ളി കേരള ടീം ഒന്നാമതെത്തി. ആദ്യ മത്സരത്തില് പോണ്ടിച്ചേരിയെ ആറ് വിക്കറ്റിനും രണ്ടാം മത്സരത്തില് മുംബൈയെ എട്ട് വിക്കറ്റിനും കേരളം തോല്‍പ്പിച്ചിരുന്നു.\nPrevious articleബ്രിസ്ബേനിൽ കുൽദീപിനെ കളിപ്പിക്കാമായിരുന്നു : നിരാശ പ്രകടിപ്പിച്ച്അജിത് അഗാര്‍ക്കര്\nNext articleലബുഷെയ്‌നിന്റെ അഞ്ചാം ടെസ്റ്റ് സെഞ്ചുറി കരുത്തായി : ബ്രിസ്‌ബേൻ ടെസ്റ്റിൽ ആദ്യ ദിനം ഓസീസ് മേൽക്കൈ


പ്രസ്റ്റൺ... നീയെത്ര ഭാഗ്യവതി! - sundayshalom\nപ്രസ്റ്റൺ… നീയെത്ര ഭാഗ്യവതി!\nശാലോം ചീഫ് എഡിറ്റർ ബെന്നി പുന്നത്തറ എഴുതിയ എഡിറ്റോറിയൽ\nകേരളത്തിലെ റോഡുകളിലൂടെ ഓടുന്ന ‘ലയ്‌ലാന്റ്’ ബസുകളും ലോറികളുമാണ് പ്രസ്റ്റൺ എന്ന പേര് എനിക്ക് ആദ്യമായി പരിചയപ്പെടുത്തിയത്. 1903-ൽ പ്രസ്റ്റൺ നഗരത്തിൽ ആരംഭിച്ച ലയ്‌ലാന്റ് മോട്ടോർ കമ്പനികളുടെ വാഹനങ്ങളാണ് മലയാളനാട്ടിലെ റോഡ് ഗതാഗതത്തിന് ആധുനികത പകർന്നത്. പിൽക്കാലത്ത് പ്രസ്റ്റൺ നഗരത്തിലെത്തിയപ്പോഴാണ് പ്രസ്റ്റൺ വെറുമൊരു പട്ടണമല്ലെന്നും അത് ‘പ്രീസ്റ്റ് ടൗൺ’ ആയിരുന്നെന്നും മനസ്സിലായത്. 11-ാം നൂറ്റാണ്ടിൽ അവിടെയെത്തിയ ഫ്രാൻസിസ്‌ക്കൻ സന്യാസിമാരുടെ ആവാസകേന്ദ്രം എന്ന നിലയിൽ പഴയ ഇംഗ്ലീഷിലെ ‘പ്രീസ്റ്റ് ടൂൺ’ ലോപിച്ചാണ് പ്രസ്റ്റൺ എന്ന പേരുണ്ടായത്.\nഹെൻറി എട്ടാമൻ ചക്രവർത്തി ആശ്രമങ്ങളെല്ലാം അടച്ചുപൂട്ടി സന്യാസിമാരെ വധിക്കുകയും നാടുകടത്തുകയും ചെയ്തപ്പോഴും പ്രസ്റ്റൺ നഗരവാസികൾ സത്യവിശ്വാസത്തിൽ ഉറച്ചുനിന്നു. കത്തോലിക്കാ വൈദികരെ രാജ്യ ദ്രോഹികളായി വിധിച്ച് വധിച്ചിരുന്ന ആ കാലഘട്ടത്തിലും തൊഴിലാളികളുടെ വേഷത്തിൽ നിരവധി വൈദികർ വിശ്വാസികളുടെ ആത്മീയാവശ്യങ്ങൾ നിറവേറ്റാൻ അവിടെ ജീവിച്ചു. തൊഴിലാളികളുടെ വേഷത്തിൽ പകൽ കൂലിപ്പണിയെടുക്കും. രാത്രികളിൽ ഭവനങ്ങളിലും കാടുകളിലും രഹസ്യമായി ദിവ്യബലി അർപ്പിക്കും. അങ്ങനെ ജീവൻ പണയംവെച്ച് ജീവിച്ചിരുന്ന അനേകം വൈദികരുടെ സങ്കേതം എന്ന നിലയിലും ‘പ്രീസ്റ്റ് ടൗൺ’ ആയി പ്രസ്റ്റൺ പ്രശോഭിച്ചു. ഇന്നിതാ സീറോ മലബാർ സഭയുടെ ‘ഗ്രേറ്റർ ബ്രിട്ടൺ’ രൂപതാ ആസ്ഥാനമെന്ന നിലയിലും പ്രസ്റ്റൺ വീണ്ടും അനുഗൃഹീതമാകുന്നു.\nഒരിക്കൽ സൂര്യനസ്തമിക്കാത്ത ബ്രിട്ടീഷ് സാമ്രാജ്യത്തിന്റെ കോളനിയുടെ ഭാഗമായിരുന്നു നമ്മുടെ കേരളം. ഇന്ന് തോമാശ്ലീഹായുടെ മക്കൾ കേരളത്തിൽനിന്നും ബ്രിട്ടീഷ് മണ്ണിലെത്തി അവിടെ തങ്ങളുടെ കൂടാരങ്ങൾ ഉറപ്പിച്ചിരിക്കുന്നു. സീറോ മലബാർ സഭയുടെ ഗ്രേറ്റർ ബ്രിട്ടൺ രൂപതാ സ്ഥാപനത്തിലൂടെ ബ്രിട്ടീഷ് ജനതയ്ക്കിടയിൽ തോമാശ്ലീഹായുടെ മക്കൾ തങ്ങളുടെ സ്ഥാനം ഔദ്യോഗികമായി ഉറപ്പിച്ചിരിക്കുകയാണ്. 50 വർഷം മുമ്പ് സ്വപ്‌നം കാണാൻപോലും കഴിയാതിരുന്ന കാര്യം കാലത്തിന്റെ തികവിൽ യാഥാർത്ഥ്യമായിരിക്കുന്നു. ദൈവപരിപാലനയുടെ വഴികളെ നന്ദിയോടെ ഓർമിക്കാം.\nഎന്തിനുവേണ്ടിയാണ് ഇങ്ങനെയൊരു രൂപത? നിരവധി കത്തോലിക്കാ ദൈവാലയങ്ങൾ ആളില്ലാതെ ശൂന്യമായിക്കൊണ്ടിരിക്കുന്ന അവസരത്തിൽ വീണ്ടും പുതിയ ദൈവാലയങ്ങൾ പടുത്തുയർത്താൻ എന്തിനു കഷ്ടപ്പെടണം? നാം ചെല്ലുന്ന ഇടങ്ങളിലെ നിലവിലുള്ള സഭാ സമൂഹങ്ങളെ ശക്തിപ്പെടുത്തുകയല്ലേ കൂടുതൽ നല്ലത്? ഇത്തരം ചോദ്യങ്ങൾക്കുള്ള ഏറ്റവും നല്ല ഉത്തരം ഇതാണ്. ലോകം മുഴുവൻ മലയാളികളെ വ്യാപിപ്പിച്ച ദൈവത്തിന്റെ പദ്ധതിയുടെ ഭാഗംതന്നെയാണ് മലയാളികൾക്കായുള്ള സഭാസംവിധാനങ്ങളുടെ രൂപീകരണവും. നമ്മുടെ ബുദ്ധിയെക്കാൾ വലുതാണ് ദൈവത്തിന്റെ ഭോഷത്തരമെന്ന അപ്പസ്‌തോലന്റെ വാക്കുകളും ഇവിടെ സ്മരണീയമാണ്. ദൈവികപദ്ധതികളോട് ചേർന്ന് നിൽക്കുമ്പോൾമാത്രമാണ് വ്യക്തികൾക്കും സമൂഹങ്ങൾക്കും ദൈവകൃപയുടെ സമൃദ്ധി സ്വീകരിക്കാനാകുക. യൂറോപ്പിലെ സഭ തളർച്ചയിൽനിന്ന് പുനരുദ്ധരിക്കപ്പെടേണ്ടത് കുടിയേറ്റക്കാരുടെ ദിവ്യബലിയിലെ പങ്കാളിത്തം വഴിയല്ല. പ്രത്യുത, യൂറോപ്യൻ ജനതയോട് പുതുതായി സുവിശേഷം പ്രഘോഷിക്കപ്പെടുന്നതിലൂടെ മാത്രമാണ്.\nഭവനം വിട്ടുപോയ മക്കളെ അന്വേഷിച്ച് കണ്ടെത്തുകയും അവർ വിട്ടുപോയതിന്റെ കാരണങ്ങൾ കണ്ടെത്തി പരിഹരിക്കുകയും ചെയ്യുന്നതിനു പകരം കുടിയേറ്റ ജനതയിലൂടെ ദൈവാലയങ്ങളുടെ ശൂന്യത നികത്താൻ ശ്രമിക്കുന്നത് കൂടുതൽ തകർച്ചക്കുമാത്രമേ കാരണമാകൂ. ഇടയൻമാരില്ലെങ്കിൽ ആടുകൾ ചിതറിപ്പോകും, കാടുകയറിപ്പോകും. ഒറ്റയ്ക്ക് പോകുന്ന ആടുകളെയാണ് ഹിംസ്രജന്തുക്കൾ ആക്രമിക്കുകയും കൊല്ലുകയും ചെയ്യുന്നത്. വിദേശങ്ങളിലെ പ്രത്യേക സാഹചര്യങ്ങളിൽ ഒറ്റപ്പെട്ടുപോയവരെയും ഒറ്റയ്ക്ക് പോകാൻ ഇഷ്ടപ്പെടുന്നവരെയും സുരക്ഷിതത്വം നൽകുന്ന ആട്ടിൻതൊഴുത്താകുന്ന സഭയിൽ സംരക്ഷിക്കാൻ സഭാ സംവിധാനങ്ങൾ അത്യാവശ്യമാണ്.\nനല്ല ഇടയന്മാരും നമുക്കുണ്ടാകണം. കുമ്പസാരിക്കാൻപോലും മുൻകൂട്ടി ‘അപ്പോയിന്റ്‌മെന്റ്’ എടുക്കേണ്ട യൂറോപ്പിലെ സഭാസംവിധാനത്തിൽ അത് അസാധ്യമാണ്. അതിനാൽ പ്രത്യേകമായ സഭാസംവിധാനരൂപീകരണത്തിലൂടെ ദൈവം സീറോ മലബാർ മക്കളോടുള്ള തന്റെ കരുതലും സ്‌നേഹവുംതന്നെയാണ് പ്രകടമാക്കുന്നത്. എന്നാൽ എന്തിനുവേണ്ടിയാണ് ഇത്തരത്തിൽ ഒരു സഭാസമൂഹത്തെ ദൈവം ഉയർത്തിനിർത്തുന്നതെന്ന വസ്തുതയും നാം ഗ്രഹിക്കേണ്ടതുണ്ട്.\nവിളക്ക് കൊളുത്തി പീഠത്തിൻമേൽവയ്ക്കുന്നത് പീഠത്തിനു വേണ്ടിയല്ല, മറിച്ച് ചുറ്റുമുള്ളവർക്ക് വെളിച്ചം കാണാനാണ്. നമ്മുടെ സമൂഹത്തെക്കുറിച്ചുമാത്രം ചിന്തിച്ചുകൊണ്ടുള്ള പ്രവർത്തനങ്ങൾ വിളക്കുകൊളുത്തി പറയുടെ കീഴിൽ വയ്ക്കുന്നതിന് തുല്യമാകും. യൂറോപ്യൻ ജനതയ്ക്ക് ക്രിസ്തുവിന്റെ വെളിച്ചം കാണാൻ തക്കവിധം വിശ്വാസദീപം ഉയർത്തിപ്പിടിക്കാനുള്ള പീഠമാണ് പുതിയ രൂപത. വിശ്വാസത്തകർച്ചയുടെ അന്ധകാരത്തിലൂടെ കടന്നുപോകുന്ന യൂറോപ്യൻ ജനതയ്ക്ക് സകലരെയും പ്രകാശിപ്പിക്കുന്ന സത്യവെളിച്ചം കാണാൻ പുതിയ രൂപതയുടെ വളർച്ച കാരണമാകട്ടെ. ഗ്രേറ്റർ ബ്രിട്ടൺ സീറോ മലബാർ രൂപതയ്ക്കും ഇടയനായി അഭിഷേകം ചെയ്യപ്പെടുന്ന അഭിവന്ദ്യ മാർ ജോസഫ് സ്രാമ്പിക്കൽ പിതാവിനും ശാലോമിന്റെ പ്രാർത്ഥനയും ആശംസകളും നേരുന്നു.


PREVIEW: ചാമ്പ്യന്‍മാരുടെ ശാപം തിരുത്താന് ജര്‍മ്മനി; ആത്മവിശ്വാസത്തോടെ സ്വീഡന്\n23 Jun 2018 9:25 AM GMT\nമുന് വര്‍ഷത്തെ ചാമ്പ്യന്‍മാരായി എത്തുന്ന ടീമുകള്‍ക്ക് പൊതുവേ രാശിയുള്ള ടൂര്‍ണമെന്റല്ല ലോകകപ്പ്. 2006, 2010 വര്‍ഷങ്ങളില് ചാമ്പ്യന്‍മാരായ ഇറ്റലിയ്ക്കും സ്‌പെയിനിനും തൊട്ടടുത്ത ലോകകപ്പുകളില് ആദ്യ റൗണ്ട് മറികടക്കാനായിട്ടില്ല. ടൂര്‍ണമെന്റ് തുടങ്ങും മുമ്പ് അതൊരു കണക്ക് മാത്രമായിരുന്നെങ്കില് ശക്തമായ ടീമുമായെത്തി ആദ്യ മത്സരത്തില് മെക്‌സിക്കോയോട് അപ്രതീക്ഷിത തോല്‍വി ഏറ്റുവാങ്ങിയ ജര്‍മനിയെ ഇപ്പോള് അതൊരു പേടിപ്പിക്കുന്ന യാഥാര്‍ത്ഥ്യമായി തുറിച്ചുനോക്കുകയാണ്.\nഗ്രൂപ്പ് എഫ് പോയിന്റ് ടേബിള്\nലോകകപ്പിന്റെ മുന്‍കാല ചരിത്രം പരിശോധിച്ചാലും ജര്‍മ്മനിയ്ക്ക് ആശ്വാസത്തിന് വകയില്ല. 1962-ന് ശേഷം ആര്‍ക്കും ലോകകപ്പ് നിലനിര്‍ത്താനായിട്ടില്ലെന്നതാണ് വസ്തുത. ഇന്ന് തോറ്റാല് ജര്‍മ്മനി ഗ്രൂപ്പ് ഘട്ടം കടക്കാതെ പുറത്താകുമെന്ന് ഏതാണ്ടുറപ്പാണ്. സമനില പോലും അവരുടെ സാധ്യതകള് ത്രിശങ്കുവിലാക്കും. ആദ്യ മത്സരത്തില് ദക്ഷിണ കൊറിയയെ തോല്‍പിച്ച സ്വീഡനാകട്ടെ ജയം നോക്കൗട്ട് നേടിക്കൊടുക്കുകയും ചെയ്യും. തോറ്റാല് പോലും അവര്‍ക്കിനി മെക്‌സിക്കോയുമായി ബാക്കിയുള്ള മത്സരം പ്രതീക്ഷകള് നിലനിര്‍ത്തും. അതിനാല് ഇന്നത്തെ മത്സരത്തില് സമ്മര്‍ദ്ദം ചാമ്പ്യന്‍മാര്‍ക്ക് തന്നെ.\nഒരു മത്സരത്തിലെ തോല്‍വികൊണ്ടൊന്നും തള്ളിക്കളയാനാകുന്ന ടീമല്ല ജര്‍മ്മനി. എല്ലാ പൊസഷനിലും മികച്ച കളിക്കാരുള്ള ജര്‍മ്മനി എല്ലായ്‌പ്പോഴും അപകടകാരികളാണ്. ടീമിന്റെ കെട്ടുറപ്പും താരങ്ങളില് കേന്ദ്രീകരിക്കാത്ത കളിമികവും യൊവാക്കിം ലോവിന്റെ കുട്ടികളെ ലോകത്തിലെ ഒന്നാം നമ്പര് ടീമാക്കുന്നു. ലോകകപ്പ് ചരിത്രത്തില് ഏറ്റവും കൂടുതല് മത്സരങ്ങള് കളിച്ച ടീമെന്ന പെരുമയും ജര്‍മനിയ്ക്കാണ്. അഞ്ചു കിരീടങ്ങളുള്ള ബ്രസീലിനു പിന്നില് നാലു കിരീടങ്ങളുമായി രണ്ടാംസ്ഥാനവും അവര്‍ക്കുണ്ട്.\nപ്രതിരോധത്തിലെ വിള്ളലുകളാണ് മെക്‌സിക്കോയ്‌ക്കെതിരായ ആദ്യ മത്സരത്തില് ജര്‍മ്മനിയ്ക്ക് വിനയായത്. ജോഷ്വ കിമ്മിച്ചിനെ കയറ്റിക്കളിപ്പിച്ച ലോവിന്റെ തന്ത്രം ഒത്തിണക്കത്തോടെ കളിച്ച മെക്‌സിക്കോയ്ക്ക് കാര്യങ്ങള് എളുപ്പമാക്കി. ആദ്യ ലോകകപ്പ് കളിക്കുന്ന ഹിര്‍വിങ് ലൊസാനോ എന്ന 22-കാരനാണ് പേരുകേട്ട ജര്‍മന് നിരയുടെ പ്രതിരോധം തകര്‍ത്ത് സ്‌കോര് ചെയ്തത്. ജര്‍മന് നിരയില് ഫോം കണ്ടെത്താനാകാതെ ഉഴലുന്ന ഖെദീരയുടെയും ഓസിലിന്റെയും രക്തത്തിനായി ഇതിനകം തന്നെ മുറവിളി ഉയര്‍ന്നിട്ടുണ്ട്.\nഎന്നാല്, ടീമില് കാര്യമായ അഴിച്ചുപണിയൊന്നും നടത്താന് ഒരുക്കമല്ലെന്ന സൂചനയാണ് ജര്‍മന് ക്യാമ്പില് നിന്ന് പുറത്തുവരുന്നത്. ഇത്തരം മുറവിളികള്‍ക്ക് ഒരു ജയത്തോളം മാത്രം ആയുസേ ഉള്ളൂവെന്ന് കഴിഞ്ഞ 12 വര്‍ഷത്തിനിടെ കളിച്ച എല്ലാ പ്രധാന ടൂര്‍ണമെന്റുകളിലും ടീമിനെ സെമിയിലെത്തിച്ചിട്ടുള്ള കോച്ച് യൊവാക്കിം ലോവിന് വ്യക്തമായറിയാം.\nസാധ്യതാ ടീം: മനുവല് ന്യൂയര്; ജോഷ്വ കിമ്മിച്ച്, ജെറോം ബോട്ടെങ്, നിക്ലസ് സുലെ, യോനാസ് ഹെക്ടര്; ഇല്‍കെ ഗുണ്ടൊഗന്, ടോണി ക്രൂസ്; മാര്‍ക്കോ റൂസ്, തോമസ് മുള്ളര്, മരിയോ ഗോമസ്.\nവലിയ ഒച്ചപ്പാടുകളൊന്നുമുണ്ടാക്കാതെയാണ് 24-ാം റാങ്കുകാരായ സ്വീഡന് ലോകകപ്പിനെത്തിയത്. പ്ലേ ഓഫിലൂടെയാണവര് ലോകകപ്പിനെത്തിയത്. എന്നാല്, റഷ്യ ലോകകപ്പിന്റെ നഷ്ടങ്ങളായി വിലയിരുത്തപ്പെടുന്ന നെതര്‍ലന്‍ഡ്‌സിനെയും ഇറ്റലിയെയും മറികടന്നാണ് സ്വീഡന് ലോകകപ്പ് യോഗ്യത നേടിയതെന്നതാണ് ശ്രദ്ധിക്കപ്പെടേണ്ട വസ്തുത. യുവേഫ ഗ്രൂപ്പ് എയില് ഫ്രാന്‍സിന് പിന്നില് രണ്ടാമതായിരുന്നു അവര്. നെതര്‍ലന്‍ഡിനെ ഗോള് ശരാശരിയില് പിന്തള്ളി പ്ലേ ഓഫിന് യോഗ്യത നേടിയ സ്വീഡന് ഇറ്റലിയെ തകര്‍ത്ത് ലോകകപ്പ് യോഗ്യത നേടുകയായിരുന്നു.\nദക്ഷിണ കൊറിയയുടെ മസില് ഗെയിമിന്റെ വെല്ലുവിളി അതിജീവിച്ചാണ് പന്ത്രണ്ട് വര്‍ഷത്തിന് ശേഷം ലോകകപ്പിനെത്തിയ സ്വീഡന് ആദ്യ മത്സരത്തില് ജയിച്ചത്. കടുത്ത ടാക്ലിങ്ങുമായി വഴിതടഞ്ഞ ദക്ഷിണ കൊറിയയ്‌ക്കെതിരെ 65-ാം മിനിറ്റില് ലഭിച്ച പെനാല്‍റ്റിയാണ് സ്വീഡന് ജയം നേടിക്കൊടുത്തത്. മുന്നേറ്റത്തില് പ്രതീക്ഷിച്ച മികവ് പുലര്‍ത്താന് കഴിഞ്ഞില്ലെങ്കിലും ദക്ഷിണ കൊറിയന് ആക്രമണത്തിനെതിരെ ഫലപ്രദമായി പ്രതിരോധത്തിന്റെ ചിറ കെട്ടാന് അവര്‍ക്കായി. ലോകകപ്പ് യോഗ്യതാ റൗണ്ടില് 26 ഗോളുകളടിച്ച് ഒന്‍പതെണ്ണം മാത്രം വഴങ്ങിയ സ്വീഡന് ഗോള് വ്യത്യാസത്തില് (+17) ഗ്രൂപ്പ് ചാമ്പ്യന്‍മാരായ ഫ്രാന്‍സിനേക്കാള് (+12) മുന്നിലായിരുന്നു. ഈ മികവ് തന്നെയാണ് നെതര്‍ലന്‍ഡിനെ (+9) മറികടക്കാന് അവരെ സഹായിച്ചതും.\nദക്ഷിണ കൊറിയക്കെതിരായ ജയത്തോടെ സ്വീഡന് കൂടുതല് കരുത്തരായിരിക്കുന്നു. ആദ്യ മത്സരത്തില് ലഭിച്ച മൂന്ന് പോയിന്റ് ഇന്നത്തെ മത്സരത്തിലെ കടുത്ത സമ്മര്‍ദ്ദത്തില് നിന്നും അവര്‍ക്ക് മോചനം നല്‍കും. മിക്വല് ലസ്റ്റിഗ്, ആന്ദ്രെസ് ഗ്രാന്‍ക്വിസ്റ്റ്, ലിന്‍ഡോഫ്, ലുഡ്വിഗ് ഓഗസ്റ്റിസണ് തുടങ്ങിയവര് ഉള്‍പ്പെടുന്ന പ്രതിരോധ നിര ഭേദിക്കുന്ന ജര്‍മ്മനിയ്ക്ക് എളുപ്പമാകില്ല. മധ്യനിരയില് എമില് ഫോസ്‌ബെര്‍ഗിന്റെയും മുന്നേറ്റത്തില് മാര്‍കസ് ബര്‍ഗിന്റെയും സാന്നിധ്യം അവരുടെ കരുത്തുകൂട്ടുന്നു. അത് ജര്‍മ്മന് പ്രതിരോധത്തെ ഭേദിക്കുമോ എന്നാണ് ഇനിയറിയേണ്ടത്.\nസാധ്യതാ ടീം: റോബില് ഓല്‍സണ്; മിക്വല് ലസ്റ്റിഗ്, ആന്ദ്രെസ് ഗ്രാന്‍ക്വിസ്റ്റ്, വിക്ടര് ലിന്‍ഡോഫ്, ലുഡ്വിഗ് ഓഗസ്റ്റിസണ്; വിക്ടര് ക്ലാസണ്, സെബാസ്റ്റ്യന് ലാര്‍സണ്, എമില് ഫോസ്‌ബെര്‍ഗ്, ആല്‍ബിന് എക്ഡല്; മാര്‍കസ് ബെര്‍ഗ്, ഒല ടൊയ്വോനന്.\n'ജര്‍മ്മനി × സ്വീഡന് കളിയുടെ പ്രിവ്യൂമായി അഴിമുഖം സ്‌പോര്‍ട്‌സ് കോളമിസ്റ്റ് കരുണാകര്\n2018fifaworldcup 2018russia fifa football germany sweden


ശനിയാഴ്ച (20-11-2021) ശബരിമല തീർത്ഥാടനം നിരോധിച്ചു |\nSabarimala | പമ്പ അണക്കെട്ട് തുറക്കാന് സാധ്യത; ശനിയാഴ്ച ശബരിമല തീർത്ഥാടനം നിരോധിച്ചു\nപമ്പാ ത്രിവേണിയിൽ വെള്ളം കയറിയതിനാൽ അപകടസാധ്യത ഒഴിവാക്കാനാണ് നിയന്ത്രണം.\nPathanamthitta, First Published Nov 19, 2021, 11:58 PM IST\nപത്തനംതിട്ട: ശനിയാഴ്ച (20-11-2021) ശബരിമല (Sabarimala) തീർത്ഥാടനം നിരോധിച്ചു. പമ്പാ ത്രിവേണിയിൽ വെള്ളം കയറിയതിനാലും പമ്പ അണക്കെട്ട് തുറക്കാന് സാധ്യത ഉള്ളതിനാലും അപകടസാധ്യത ഒഴിവാക്കാനാണ് നിയന്ത്രണം. ബുക്ക് ചെയ്ത് ശബരിമലയിലേക്ക് പുറപ്പെട്ടവർ അതാത് സ്ഥലങ്ങളിൽ തുടരണമെന്നാണ് നിർദ്ദേശം.\nജലനിരപ്പ് ഉയര്‍ന്നതിനെ തുടര്‍ന്ന് പമ്പ അണക്കെട്ടിൽ റെഡ് അലർട്ട് പ്രഖ്യാപിച്ചിരിക്കുകയാണ്. വൃഷ്ടി പ്രദേശത്ത് മഴ തുടരുകയാണ്. പമ്പ അണക്കെട്ടിന്റെ ഷട്ടറുകൾ ഉയർത്തിയേക്കും. പമ്പാ നദിയുടെയും കക്കാട്ടാറിന്റെയും തീരത്തുള്ളവർ ജാഗ്രത പാലിക്കണമെന്ന് ജില്ലാ കളക്ടർ നിർദേശം നൽകി. ശബരിമല തീർഥാടകർ പമ്പാ നദിയിൽ ഇറങ്ങരുതെന്നും നിർദേശം നൽകിയിട്ടുണ്ട്.\nവെള്ളിയാഴ്ച രാത്രി എട്ട് മണിക്ക് റിസർ‌വോയറിലെ ജലനിരപ്പ് 983.95 മീറ്ററാണ്. ആറ് മണിക്കൂറിനുള്ളിൽ ജലനിരപ്പ് റെഡ് അലർട്ട് ലെവലിൽ എത്തിച്ചേരുമെന്ന് പ്രതീക്ഷിക്കുന്നതിനാൽ ആവശ്യമെങ്കിൽ അധിക ജലം സ്പിൽ വേയിലൂടെ ഒഴുക്കിക്കളയുമെന്ന് ജില്ലാ കളക്ടർ ദിവ്യ എസ് അയ്യർ അറിയിച്ചു. രാത്രി9മണിക്കാണ് കെ എസ് ഇ ബി സുരക്ഷാ വിഭാഗം റെഡ് അലർട്ട് പ്രഖ്യാപിച്ചത്.\nഅതേസമയം, സംസ്ഥാനത്ത് ശനിയാഴ്ചയും മഴ തുടരുമെന്നാണ് മുന്നറിയിപ്പ്. തമിഴ്നാടിന് മുകളിലായുള്ള ന്യൂനമർദ്ദത്തിന്‍റെ പ്രഭാവത്തിൽ ഒറ്റപ്പെട്ട ശക്തമായ മഴ തുടരാനാണ് സാധ്യത. എവിടെയും യെല്ലോ, ഓറഞ്ച്, റെഡ് അലർട്ടുകൾ ഇല്ലെങ്കിലും ജാഗ്രത തുടരണം. വടക്കൻ ജില്ലകളിലാണ് കൂടുതൽ മഴ സാധ്യത. മലയോര മേഖലകളിലും വനമേഖലകളിലും കൂടുതൽ മഴ കിട്ടും. ശക്തമായ കാറ്റിനും ഇടിമിന്നലിനും സാധ്യതയുണ്ട്.\nLast Updated Nov 20, 2021, 12:04 AM IST\nKerala Rain : തിരുവനന്തപുരം ജില്ലയിലെ വിദ്യാഭ്യാസ സ്ഥാപനങ്ങൾക്ക് ഇന്നും അവധി, പരീക്ഷകൾക്ക് മാറ്റമില്ല\nChild Death : ആറുവയസുകാരി സെറിബ്രൽ പാൾസി ബാധിച്ച് മരിച്ചു; ആരോഗ്യമന്ത്രി ശനിയാഴ്ച അട്ടപ്പാടിയിലെത്തും\nCPIM : തുഷാര് വെള്ളാപ്പള്ളിയും ലതീഷും വിവാഹ ചടങ്ങില്; ബാലസംഘം സംസ്ഥാന കോർഡിനേറ്റര്‍ക്കെതിരെ നടപടി\nMVD : മോട്ടോർ വാഹന വകുപ്പിന്റെ ഓഫീസുകളിൽ വിജിലൻസ് മിന്നൽ പരിശോധന, കണക്കിൽപ്പെടാത്ത പണം കണ്ടെത്തി\nഹോമിയോ സേവനങ്ങള് ഇനി വേഗത്തില് ജനങ്ങളിലേക്കെത്തും; മൊബൈല് ആപ്പ് ആരോഗ്യമന്ത്രി പുറത്തിറക്കി\nAccident : വാടാനപ്പള്ളിയില് ടാങ്കര് ലോറിയും കാറും രണ്ട് ബൈക്കുകളും കൂട്ടിയിടിച്ച് നാല് പേര്‍ക്ക് പരിക്ക്\nGulf News : യുഎഇ സുവര്‍ണ ജൂബിലി; നാല് എമിറേറ്റുകളില് 50 ശതമാനം ട്രാഫിക് പിഴയിളവ്\nElephant : പാലക്കാട്-കോയമ്പത്തൂര് റൂട്ടില് ട്രെയിനിടിച്ച് കുട്ടിയാനകളടക്കം മൂന്ന് കാട്ടാനകള് ചരിഞ്ഞു\nCovid 19 : ഖത്തറില് 151 പേര്‍ക്ക് കൂടി കൊവിഡ് സ്ഥിരീകരിച്ചു


ഒരു ചിക്കന് റോള് കാണാതായതിനെ ചൊല്ലി ഉണ്ടായ മീഡിയ ചര്‍ച്ച ! - Boolokam\nHome Columns Criticism ഒരു ചിക്കന് റോള് കാണാതായതിനെ ചൊല്ലി ഉണ്ടായ മീഡിയ ചര്‍ച്ച !\nഒരു ചിക്കന് റോള് കാണാതായതിനെ ചൊല്ലി ഉണ്ടായ മീഡിയ ചര്‍ച്ച !\nഒരു ചിക്കന് റോളിനെ ചൊല്ലി മീഡിയ ചര്‍ച്ചയും നടക്കുമോ ? ഒരു യുവതി ഭക്ഷണത്തിനായി അടുത്തുള്ള ഹോട്ടലില് നിന്നും ചിക്കന് റോള് ഓര്‍ഡര് ചെയ്യുന്നു. ഏറെ കാത്തിരിരുന്നിട്ടും കിട്ടാതെ വന്നപ്പോള് യുവതി അക്കാര്യം ഫേസ്ബുക്കില് പോസ്റ്റ് ചെയ്യുന്നു. ആയിരക്കണക്കിന് ലൈക്കുകളും ഷെയറുകളും നേടി റോള് കിട്ടാത്ത കഥ നാടാകെ വന് വാര്‍ത്തയാവുന്നു. അതിനിടെ ഒരു ചാനല് റിപ്പോര്‍ട്ടര് ഇത് കണ്ടു ചിക്കന് റോള് ഡെലിവറിയിലെ അനാസ്ഥയെ കുറിച്ച് റിപ്പോര്‍ട്ട് തയ്യാറാക്കുന്നു.\nതുടര്‍ന്ന് സുഗേഷ് കുമാറും മോണ ജോര്‍ജും ബിനുവും നാണുവും കൂടി സംഭവത്തെ ചൊല്ലി മീഡിയ ചര്‍ച്ചകള് തന്നെ നടത്തുന്നു. ചിക്കനെ കൊന്നു തിന്നുന്നതിനെതിരെ ശ്രീ റോള് സേന രംഗത്ത് വന്നു. എവിടെയും ചര്‍ച്ച ചിക്കന് റോള് കാണാതായ സംഭവത്തെ കുറിച്ച് തന്നെ. വായ തുറക്കാത്ത പ്രധാനമന്ത്രിയാണോ ചിക്കന് റോള് തിന്നതെന്ന സംശയം ബലപ്പെടുന്നു. ഗുജറാത്തില് ആണെങ്കില് നല്ല റോഡുകള് ഉള്ളത് റോളുകള് വേഗം ഡെലിവറി ചെയ്യപ്പെടുമായിരുന്നെന്നു ഒരാള്.\nമഹേഷ് ഭട്ട് ചിക്കന് റോളിന്റെ തിരോധാനത്തെ കുറിച്ച് സിനിമ തന്നെ നിര്‍മ്മിക്കുന്നു. ചിക്കന് റോളിന്റെ തിരോധാനത്തില് ഒരു ലക്ഷം കോടിയുടെ അഴിമതി ആരോപണം പൊങ്ങി വരുന്നു. മതി ഇത്രയും മതി… ബാക്കി വീഡിയോയില് തന്നെ കാണൂ. ഒരു ദിനം കൊണ്ട് മുക്കാല് ലക്ഷം പേര് കണ്ടു കഴിഞ്ഞ വീഡിയോ !\nPrevious articleറോഡപകടങ്ങളും ആത്മഹത്യകളും പിന്നെ ഡിപ്രഷനും\nNext articleആ വട്ടന് ആരാണ് ?\nഗോദ്ര കലാപം നടക്കുന്നതിനു മുമ്പേതന്നെ നരേന്ദ്ര മോദി അതറിഞ്ഞത് എങ്ങനെയാണ് ? ചോദ്യങ്ങൾ ഉയർന്നുകൊണ്ടേയിരിക്കും


മെലേനിയ ട്രംപ് പങ്കെടുക്കുന്ന ഹാപ്പിനസ് ക്ലാസ്; ഡല്‍ഹി മുഖ്യമന്ത്രി കെജ്രിവാളും മനിഷ് സിസോദിയയും പുറത്ത് - Samanwayam\nHome News World മെലേനിയ ട്രംപ് പങ്കെടുക്കുന്ന ഹാപ്പിനസ് ക്ലാസ്; ഡല്‍ഹി മുഖ്യമന്ത്രി കെജ്രിവാളും മനിഷ് സിസോദിയയും പുറത്ത്\nമെലേനിയ ട്രംപ് പങ്കെടുക്കുന്ന ഹാപ്പിനസ് ക്ലാസ്; ഡല്‍ഹി മുഖ്യമന്ത്രി കെജ്രിവാളും മനിഷ് സിസോദിയയും പുറത്ത്\nഇന്ത്യ സന്ദര്‍ശിക്കുന്ന യുഎസ് പ്രഥമ വനിത മെലേനിയ ട്രംപ് പങ്കെടുക്കുന്ന ഹാപ്പിനസ് ക്ലാസില് നിന്നും ഡല്‍ഹി മുഖ്യമന്ത്രി കെജ്രിവാളും മനീഷ് സിസോദിയയും പുറത്ത്. ചൊവ്വാഴ്ച സര്‍ക്കാര് സ്‌കൂളായ സൗത്ത് ഡല്‍ഹി സ്‌കൂളിലാണ് യുഎസ് പ്രസിഡന്റ് ഡൊണാള്‍ഡ് ട്രംപും ഭാര്യ മെലേനിയയും ഹാപ്പിനസ് ക്ലാസില് പങ്കെടുക്കാനെത്തുന്നത്. കെജ്രിവാളിന്റെയും സിസോദിയയുടെയും പേരുകള് ആദ്യം ഉള്‍പ്പെടുത്തിയിരുന്നെങ്കിലും പിന്നീട് ഒഴിവാക്കുകയായിരുന്നു. കെജ്രിവാളും സിസോദിയയും ചേര്‍ന്ന മെലേനിയയെ സ്വീകരിക്കാനായിരുന്നു മുന് കൂട്ടി നിശ്ചയിച്ചിരുന്നു. എന്നാല് അവസാനവട്ടം അത് ഒഴിവാക്കുകയായിരുന്നു. സ്‌കൂളില് വിശിഷ്ടാതിഥിയായി എത്തുന്ന മെലേന ട്രംപ് ഒരു മണിക്കൂര് സ്‌കൂളില് ചെലവിട്ട് വിദ്യാര്‍ഥികളുമായി സംവദിക്കും.\nകുട്ടികളിലെ മാനസിക സമ്മര്‍ദ്ധത്തെ എങ്ങനെ കുറയ്ക്കാമെന്ന വിഷയത്തെ സംബന്ധിച്ചാവും സംവാദം. പ്രധാനമന്ത്രി നരേന്ദ്രമോദിയുമായി കൂടികാഴ്ച നടക്കുന്നതിനാല് മെലേന തനിച്ചാവും സ്‌കൂള് സന്ദര്‍ശിക്കുക. ഫെബ്രുവരി 24-നാണ് ഡൊണാള്‍ഡ് ട്രംപ് അഹമ്മദാബാദിലെത്തുന്നത്. യുഎസ് പ്രസിഡന്റായ ശേഷം ട്രംപ് ആദ്യമായാണ് ഇന്ത്യ സന്ദര്‍ശിക്കുന്നത്. ഇരുവരുടെയും കൂടികാഴ്ചയില് പല സുപ്രധാന തീരുമാനങ്ങളുണ്ടാവുമെന്നാണ് ഇരു രാജ്യങ്ങളും ഉറ്റു നോക്കുന്നത്.\nഅതേസമയം നമസ്‌തേ ട്രംപ് പരിപാടിയുമായി ബന്ധപ്പെട്ട് ഒട്ടേറ വിമര്‍ശനങ്ങളും ഉയര്‍ന്നിരുന്നു. പരിപാടി നടക്കുന്ന സര്‍ദാര് വല്ലഭായ് പട്ടേല് ക്രിക്കറ്റ് സ്റ്റേഡിയത്തിന് സമീപമുള്ള ചേരി ഒഴിപ്പക്കലുമായി ബന്ധപ്പെട്ട് ഉയര്‍ന്നു വന്ന ആരോപണങ്ങളാണ് പിന്നീട് വിവാദങ്ങള്‍ക്ക് വഴി വെച്ചത്. 24 ന് നമസ്‌തേ ട്രംപ് പരിപാടിയില് പങ്കെടുത്ത ശേഷം ട്രംപിനും സംഘത്തിനും രാഷ്ട്രപതി ഭവനില് ഔദ്യോഗിക വരവേല്‍പ്പ് നല്‍കുന്നുണ്ട്. ശേഷം താജ്മഹല് സന്ദര്‍ശിച്ച ശേഷം ഇരുവരും യു.എസിലേക്ക് മടങ്ങും.\nPrevious articleസ്വകാര്യ കമ്പനിക്കാരന്റെ പുട്ടുപൊടിയും ദോശമാവും സാധാരണക്കാരന്റെ റേഷന് മുക്കി ; ഗോഡൗണില് സെക്യൂരിറ്റി ഗാര്‍ഡിനെ നിയമിച്ചിട്ടില്ല ; കൊട്ടാരക്കര സിവില് സപ്ലൈസ് ഗോഡൗണിലെ ഒരു ലക്ഷം കിലോ വരുന്ന ഭക്ഷ്യധാന്യം എവിടെ ?\nNext articleഎവിടെ സ്വാതന്ത്ര്യം ; നിഷേധിക്കപ്പെട്ട സ്വാതന്ത്ര്യം കാശ്മീരിന് തിരിച്ചു വേണം; ബംഗളൂരുവില് പ്ലക്കാര്‍ഡുമായി വിദ്യാര്‍ഥിനി ; കസ്റ്റഡിയില്\nBritish PM Boris Johnson has moved out of ICU. The hospital authorities inastatement said that the PM is currently recovering well and...\nകൊല്ലം ജില്ലയിൽ ഇന്ന് കോവിഡ് ബാധിതർ 11...\nMost Viewed Samanwayam - June 29, 2020 0\nകൊല്ലം ജില്ലയില് ഇന്ന് 11 പേര്‍ക്ക് കോവിഡ് സ്ഥിരീകരിച്ചു. രോഗം സ്ഥിരീകരിച്ചവരില് ഒന്‍പത് പേര് വിദേശത്ത് നിന്നും ഒരാള് ഇതര സംസ്ഥാനത്തും എത്തിയവരാണ്. ഒരാൾ കായംകുളം സ്വദേശിയാണ്. മൂന്നുപേര് സൗദിയില് നിന്നും രണ്ടുപേര് നൈജീരിയയില്...


ലൂസിഫർ2വരും; പൃഥ്വിയുടെ നാളത്തെ പ്രഖ്യാപനം എന്താകും? |prithviraj write something about Lucifer second part – News18 Malayalam\nലൂസിഫർ2വരും; പൃഥ്വിയുടെ നാളത്തെ പ്രഖ്യാപനം എന്താകും?\nഎൽ എന്ന ഹാഷ് ടാഗിൽ The Finale & The Announcement Tomorrow 6PM IST! Stay Tuned! എന്നാണ് ഫേസ്ബുക്ക് പോസ്റ്ററിലൂടെ പൃഥ്വി പറയുന്നത്\nLast Updated : June 17, 2019, 11:33 IST\nലൂസിഫറിന് ഒരു രണ്ടാം ഭാഗം ഉണ്ടാകുമോ? ആരാധകരുടെ കാത്തിരിപ്പിന് പ്രതീക്ഷയേകി പൃഥ്വിരാജിന്‍റെ ഫേസ്ബുക്ക് പോസ്റ്റ്. ലൂസിഫർ സംബന്ധിച്ച് സുപ്രധാനമായ ഒരു പ്രഖ്യാപനം നാളെ വൈകിട്ട് ആറുമണിക്ക് ഉണ്ടാകുമെന്നാണ് ഫേസ്ബുക്ക് പോസ്റ്റിൽ പൃഥ്വി പറയുന്നത്. എൽ എന്ന ഹാഷ് ടാഗിൽ The Finale & The Announcement Tomorrow 6PM IST! Stay Tuned! എന്നാണ് ഫേസ്ബുക്ക് കാർഡിലൂടെ പൃഥ്വി പറയുന്നത്.\nസംവിധായക വേഷത്തിൽ പൃഥ്വി അരങ്ങേറിയ ലൂസിഫർ തിയറ്ററുകളിൽ വൻ തരംഗമായി മാറിയിരുന്നു. മോഹൻലാൽ നായകനായ ചിത്രത്തിന്‍റെ രണ്ടാം ഭാഗത്തിനായി കാത്തിരിക്കുകയായിരുന്നു ആരാധകർ. രണ്ടാം ഭാഗത്തിനുള്ള സാധ്യത അവശേഷിപ്പിച്ചാണ് ലൂസിഫർ അവസാനിച്ചത്. ലൂസിഫർ - 2നെക്കുറിച്ച് പൃഥ്വിരാജും മോഹൻലാലും ഇതുവരെ പ്രതികരിച്ചിരുന്നില്ലെങ്കിലും പൃഥ്വിരാജ് ഇന്ന് പോസ്റ്റ് ചെയ്ത പോസ്റ്റർ തിരക്കഥാകൃത്ത് മുരളി ഗോപി കഴിഞ്ഞ ദിവസം ഫേസ്ബുക്കിൽ ഇട്ടിരുന്നു. ഇതോടെ ലൂസിഫർ രണ്ടാം ഭാഗം വരുമെന്ന കാര്യം ഉറപ്പായിരിക്കുകയാണെന്നാണ് ആരാധകർ പറയുന്നത്. കൂടുതൽ വിശദാംശങ്ങൾ നാളെ വൈകിട്ട് പൃഥ്വിയുടെ ഫേസ്ബുക്ക് പേജിലൂടെ അറിയാമെന്നാണ് പ്രതീക്ഷിക്കുന്നത്.\nമുരളി ഗോപിയുടെ തിരക്കഥയും പൃഥ്വിരാജിന്‍റെ സംവിധാനവും ഒപ്പം മോഹൻലാൽ-മഞ്ജു വാര്യർ എന്നിവരുടെ സാന്നിദ്ധ്യവുമാണ് ലൂസിഫറിനെ ഒരു മെഗാഹിറ്റാക്കി മാറ്റിയത്. 200 കോടിയിലധികം കളക്ഷൻ നേടിയ ലൂസിഫർ ഇപ്പോഴും തിയറ്ററുകളിൽ നിറഞ്ഞോടുകയാണ്.\nFirst published: June 17, 2019, 11:33 IST\nLucifer 2Lucifer second partmohanlalprithvirajപൃഥ്വിരാജ്മോഹൻലാൽലൂസിഫർ


സമ്മാനത്തിന് നികുതി നൽകണോ? |Income Tax Collected from Kerala| Manorama Online Sampadyam\nസമ്മാനത്തിന് നികുതി നൽകണോ?\nമനോരമ ലേഖിക January 23, 2021 01:47 PM IST\n50,000 രൂപയ്ക്കു മുകളിൽ പ്രതിഫലം കൂടാതെ ഒരാൾക്ക് ലഭിച്ചാൽ ആ തുക വരുമാനം ആയി കണക്കാക്കും\nഎന്റെ അടുത്ത സുഹൃത്ത് മൂന്ന് ലക്ഷം രൂപ സമ്മാനമായി തന്നു. ബാങ്ക് അക്കൗണ്ട് വഴിയാണ് തുക കൈമാറിയത്. കൃത്യമായി റിട്ടേൺ കൊടുക്കുകയും നികുതിയിളവ് നേടുകയും ചെയ്യുന്ന വ്യക്തിയാണ് ഞാൻ. ഈ തുക എങ്ങനെയാണ് റിട്ടേണിൽ ചേർക്കേണ്ടത്? ഇതിനു നികുതി ബാധ്യതയുണ്ടാകുമോ?\nസുഹൃത്തിന്റെ പക്കൽ നിന്ന് ലഭിച്ച3ലക്ഷം രൂപയ്ക്കു മേൽ താങ്കൾക്ക് നികുതിബാധ്യത ഉണ്ട്. വകുപ്പ് 56 പ്രകാരം 50,000 രൂപയ്ക്കു മുകളിൽ പ്രതിഫലം കൂടാതെ ഒരാൾക്ക് ലഭിച്ചാൽ ആ തുക അദ്ദേഹത്തിന്റെ വരുമാനം ആയി കണക്കാക്കും. റിട്ടേണിൽ ഈ തുക ‘ഇൻകം ഫ്രം അദർ സോഴ്സസ്’ എന്ന വരുമാന ഗണത്തിൽ ഉൾപ്പെടുത്തണം.\nEnglish Summary : Tax Implication of Gift


kummanam-rajasekharan-janarakshayatra Archives - Calicut Journal\nHome » Tag Archives: kummanam-rajasekharan-janarakshayatra\nTag Archives: kummanam-rajasekharan-janarakshayatra\nബിജെപി സംസ്ഥാന അധ്യക്ഷന് കുമ്മനം രാജശേഖരന് നയിക്കുന്ന ജനരക്ഷായാത്രയ്ക്ക് ഇന്ന് തുടക്കമാകും. രാവിലെ 10ന് പയ്യന്നൂര് പുതിയ ബസ് സ്റ്റാന്‍ഡില് ബിജെപി ദേശീയ അധ്യക്ഷന് അമിത്ഷാ ഉദ്ഘാടനം ചെയ്യും. ആദ്യദിവസം പയ്യന്നൂര് മുതല് പിലാത്തറവരെയാണ് യാത്ര. ഈ പദയാത്രയില് അമിത്ഷാ പങ്കെടുക്കും. കേന്ദ്ര മന്ത്രി അല്‍ഫോന്‍സ് കണ്ണന്താനം, എം.പി.മാരായ സുരേഷ് ഗോപി, റിച്ചാര്‍ഡ് ഹേ, നളിന്‍കുമാര് കട്ടീല്, ബിജെപി അഖിലേന്ത്യാ സെക്രട്ടറി എച്ച്.രാജ, വി.മുരളീധരന്, വിവിധ സംസ്ഥാനങ്ങളില് നിന്നുള്ള നേതാക്കന്മാര് തുടങ്ങിയവര് ഉദ്ഘാടന ചടങ്ങില് പങ്കെടുക്കും. തിങ്കളാഴ്ച രാത്രിയാണ് അമിത് ഷാ കേരളത്തിലെത്തിയത്. ബേക്കലില് ...


തിരുപ്പിറവിയുടെ സ്മരണയിൽ ലോകം ക്രിസ്മസ് ആഘോഷിക്കുന്നു... - Janayugom Online\nDecember 25, 2019, 9:01 am\nതിരുപ്പിറവിയുടെ സ്മരണയിൽ ലോകം ക്രിസ്മസ് ആഘോഷിക്കുന്നു…\nതിരുവനന്തപുരം: ക്രിസ്തുവിന്റെ ജനനത്തിന്റെ ഓര്‍മ പുതുക്കി ലോകമെങ്ങുമുള്ള വിശ്വാസികള് ഇന്ന് ക്രിസ്മസ് ആഘോഷിക്കുന്നു. കേരളവും തിരുപ്പിറവി വിപുലമായ പരിപാടികളോടെ ആഘോഷിക്കുകയാണ്. കേരളമെമ്ബാടുമുള്ള വിവിധ ദേവാലയങ്ങളില് ക്രിസ്തുവിന്‍റെ തിരുപ്പിറവി ആഘോഷങ്ങളുമായി ബന്ധപ്പെട്ട് പ്രാര്‍ത്ഥനകളും പാതിരാക്കുര്‍ബാനകളും പ്രത്യേക ശുശ്രൂഷകളും നടന്നു. പൗരത്വനിയമഭേദഗതിയുടെ ഭാഗമായി നടക്കുന്ന പ്രതിഷേധങ്ങള് പരോക്ഷമായെങ്കിലും പരാമര്‍ശിച്ചു കൊണ്ടായിരുന്നു പല സഭാധ്യക്ഷന്‍മാരുടെയും ക്രിസ്മസ് ദിന സന്ദേശവുമായുള്ള പ്രസംഗങ്ങള്.\nഭൂമിയില് സന്മനസുള്ളവര്‍ക്ക് സമാധാനം പ്രഖ്യാപിച്ച് ദൈവപുത്രന് ഭൂമിയില് അവതരിച്ചതിന്റെ ഓര്‍മ പുതുക്കുകയാണ് ക്രൈസ്തവ വിശ്വാസികള്. യാക്കോബായ സുറിയാനി സഭയുടെ കൊച്ചി എളംകുളം സെന്‍റ് മേരീസ് സൂനോറോ കത്തീഡ്രലില് നടന്ന ക്രിസ്തുമസ് ശുശ്രൂഷകള്‍ക്ക് മെത്രാപ്പൊലീത്തന് ട്രസ്റ്റി മോര് ഗ്രിഗോറിയോസ് ജോസഫ് മുഖ്യ കാര്‍മികത്വം വഹിച്ചു. പള്ളിയിലെ പ്രാര്‍ഥനക്കു ശേഷം പ്രത്യേക തീജ്വാല ശുശ്രൂഷയും നടന്നു.\nസിറോ മലബാര് സഭ അധ്യക്ഷന് കര്‍ദിനാള് മാര് ജോര്‍ജ് ആലഞ്ചേരി എറണാകുളം സെന്റ് മേരീസ് കത്തീഡ്രല് ബെസലിക്കയില് നടന്ന വിശുദ്ധ കുര്‍ബാനയ്ക്കും മറ്റു തിരുക്കര്‍മങ്ങള്‍ക്കും മുഖ്യകാര്‍മികനായി. മനുഷ്യജീവന് വിലകൊടുക്കാത്തവര് വര്‍ധിച്ചുവരികയാണെന്നും മതത്തിന്റെ പേരില് മനുഷ്യനെ വിഭജിക്കുന്നവര് ലോകത്തെല്ലായിടത്തുമുള്ളതുപോലെ ഇന്ത്യയിലമുണ്ടെന്നും ആദ്ദേഹം പറഞ്ഞു.\nതിരുവനന്തപുരം പട്ടം സെന്‍റ് മേരീസ് മലങ്കര സിറിയന് കാത്തലിക് കത്തീഡ്രലില്, അതിരൂപതാ ആര്‍ച്ച് ബിഷപ്പ് കര്‍ദ്ദിനാള് ക്ലിമ്മിസാണ് പ്രാര്‍ത്ഥനാ ചടങ്ങുകള്‍ക്ക് നേതൃത്വം നല്‍കിയത്. പാളയം സെന്‍റ് ജോസഫ് കത്തീഡ്രലില് ലത്തീന് അതിരൂപത ആര്‍ച്ച് ബിഷപ്പ് ഡോ. സൂസെപാക്യം ക്രിസ്മസ് പ്രാര്‍ത്ഥനകള്‍ക്ക് നേതൃത്വം നല്‍കി. രാജ്യത്തെ എല്ലാ ജനതയിലും പരസ്പര സ്നേഹവും പരസ്പര വിശ്വാസവും പുനഃപ്രതിഷ്ഠിക്കാന് വേണ്ടി പ്രാര്‍ഥിക്കണമെന്ന് കര്‍ദ്ദിനാള് ബസേലിയോസ് മാര് ക്ലിമ്മിസ് ക്രിസ്മസ് ദിന സന്ദേശത്തില് പറഞ്ഞു.\nമുഖ്യമന്ത്രി പിണറായി വിജയനടക്കമുള്ളവരും ക്രിസ്മസ് സന്ദേശം പകര്‍ന്നു നല്‍കി. വിഭാഗീയതകള്‍ക്കതീതമായി മനുഷ്യമനസ്സുകള് ഒരുമിക്കണമെന്ന ക്രിസ്തുവിന്‍റെ മഹദ് സന്ദേശം ഉള്‍ക്കൊണ്ട് ക്രിസ്മസ് ആഘോഷിക്കാമെന്നാണ് മുഖ്യമന്ത്രി ഫേസ്ബുക്ക് കുറിപ്പിലൂടെ പറഞ്ഞത്.\nപൗരത്വ ഭേദഗതി; പതിനഞ്ചു ദിവസം പിന്നിട്ട് ജാമിയ മിലിയ സമരം\nവലയ സൂര്യഗ്രഹണം; സജ്ജീകരണം ഒരുക്കി വയനാട് ജില്ലാ ഭരണകൂടവും ശാസ്ത്ര ബോധ സംഘടനകളും\nകഞ്ചിക്കോട് സോളാര് വൈദ്യുതി ഉത്പാദനം തുടങ്ങി\nകർശന ജാഗ്രത തുടരും, വീണ്ടും ലോക്ക്ഡൗൺ ഉണ്ടാകുന്നത് ഒഴിവാക്കണമെന്ന് മുഖ്യമന്ത്രി


സാംസംഗ് ഗാലക്‌സി ഫോള്‍ഡിന്റെ ഇന്ത്യയിലെത്തി; വില 1.65 ലക്ഷം രൂപ-\nസാംസംഗ് ഗാലക്‌സി ഫോള്‍ഡിന്റെ ഇന്ത്യയിലെത്തി; വില 1.65 ലക്ഷം രൂപ\nOctober 01, 2019, 04:48:00 pm\nസാംസംഗ് അമേരിക്കയിലെ സാന്‍ഫ്രാസിസ്‌കോയില് ഈ വര്‍ഷമാദ്യം ഫെബ്രുവരിയില് അവതരിപ്പിച്ച മടക്കാവുന്ന സ്മാര്‍ട്ട് ഫോണ് ഗാലക്‌സി ഫോള്‍ഡ് ഏറെക്കാത്തിരിപ്പിന് ശേഷം ഇന്ത്യയില് എത്തി. വില 1,64,999 രൂപ. ഇന്ത്യയില് വില്‍ക്കുന്ന ഏക മടക്കാവുന്ന സ്മാര്‍ട്ട്‌ഫോണാണിത്. വാവേയുടെ മേറ്റ് എക്‌സ് മറ്റ് വിദേശ രാജ്യങ്ങളില് വില്‍ക്കുന്നുണ്ട്.\n4.6 ഇഞ്ച് എക്‌സ്റ്റേണല് ഡിസ്‌പ്ലേയുള്ള ഈ സ്മാര്‍ട്ട് ഫോണില് 7.3 ഇഞ്ചിന്റെ മടക്കാവുന്ന സ്‌ക്രീനുണ്ട്. ഫോണിന്റെ മധ്യത്തെ വിജാഗിരി ഫോണിനെ മടക്കാനും തുറക്കാനും സഹായിക്കുന്നു. ക്വാല്‍കോം സ്‌നാപ്ഡ്രാഗണ് 855 പ്രോസെസര് ഉള്ള ഈ ഫോണില് 12 ജിബിയുടെ റാമും 512 ജിബിയുടെ സ്റ്റോറേജ് സൗകര്യവും ഉണ്ട്.\nക്വാല്‍കോം പ്രോസസ് ഒരേസമയം വിവിധ കാര്യങ്ങള് ചെയ്യുന്നതിന് സഹായിക്കും. ഫോണിലെ രണ്ട് ബാറ്ററികള്‍ക്കും കൂടെ 4,380 എംഎഎച്ചിന്റെ കപ്പാസിറ്റിയുണ്ട്. ആറ് ക്യാമറകള് ഗാലക്‌സി ഫോള്‍ഡിലുണ്ട്. മൂന്നെണ്ണം പിന്നിലും ഒന്ന് മുന്നിലും രണ്ടെണ്ണം വശങ്ങളിലുമാണുള്ളത്.


ടോപ്പ്5ഐക്കണിക് ഫാഷൻ ഫോട്ടോഗ്രാഫുകൾ | Abin Alex\nHome > Blog > ടോപ്പ്5ഐക്കണിക് ഫാഷൻ ഫോട്ടോഗ്രാഫുകൾ\nകാലാകാലങ്ങളിൽ ഫാഷൻ മാറി, പക്ഷേ അത് എല്ലാ ദശകങ്ങളിലും അതിന്റെ അസ്തിത്വം കാണിക്കുന്നു. സാധാരണയായി, ഇത് ഒരു ലളിതമായ ആശയം പോലെ തോന്നുന്നു, പക്ഷേ അതിനു പിന്നിൽ, ഇത് സർഗ്ഗാത്മകതയും വിപ്ലവകരവും അനന്തവുമായ സാധ്യതകൾ നിറഞ്ഞ ഒരു ലോകമാണ്. നിങ്ങൾ ധരിക്കുന്നതെന്തും നിങ്ങൾക്ക് സുഖകരവും ആത്മവിശ്വാസവും നല്‍കുന്നത് ആയിരിക്കണം.\nഫോട്ടോഗ്രാഫുകൾ ചരിത്രപരമായ സംരക്ഷണത്തിനുള്ള ഒരു മാർഗമായി കണക്കാക്കപ്പെടുന്നു, കാരണം അത് ചിത്രീകരിക്കപ്പെടുമ്പോൾ സമൂഹത്തിന്റെ മൂല്യം ചിത്രീകരിക്കുന്നു. അതിനാൽ,ഫാഷനെ അവരുടെതായ രീതിയിൽ വിപ്ലവം സൃഷ്ടിച്ച മികച്ച5ഐക്കണിക് ഫാഷൻ ഫോട്ടോഗ്രാഫുകളെ കുറിച്ചാണ് വിവരിക്കുന്നത്.\nപഴയകാല സംഭവങ്ങളുടെ ഏറ്റവും ശക്തമായ ഓർമ്മപ്പെടുത്തൽ ആണ് ഐക്കണിക് ഇമേജുകൾ. ഏത് സമയത്തും നമ്മുടെ വൈകാരിക സ്വാധീനവും ചിന്തകളും പ്രവർത്തനക്ഷമമാക്കാൻ ശക്തിയുള്ള ഒന്നാണ് ഐക്കണിക് ഇമേജുകൾ. നൂറ്റാണ്ടുകളായി ഫാഷൻ ഫോട്ടോഗ്രാഫർമാരിൽ നിന്നുള്ള പ്രവർത്തനത്തില് നിന്ന് മനസിലാക്കാന് കഴിയും.എന്തുകൊണ്ടാണ് ഫോട്ടോഗ്രാഫി ഒരു സൃഷ്ടിപരമായ കലാരൂപം എന്ന് പറയുന്നത്.\n#1 DOVIMA WITH ELEPHANTS (ഡോവിമ വിത്ത് എലെഫന്റ്സ്)\n1935 ൽ പാരീസിൽ വെച്ച് റിച്ചാർഡ് അവെഡനാണ് ഇത് ചിത്രീകരിച്ചത്. ഒരു അമേരിക്കൻ ഫാഷൻ & പോർട്രെയിറ്റ് ഫോട്ടോഗ്രാഫറായിരുന്നു. വികാരവും വ്യക്തിത്വവും പകർത്തുക എന്നതാണ് അദ്ദേഹത്തിന്റെ ചിത്രങ്ങളുടെ പ്രത്യകത\nഡോവിമ വിത്ത് എലെഫന്റ്സ് ഈ ചിത്രം സൗന്ദര്യത്തെയും മൃഗത്തെയും പ്രതിനിധീകരിക്കുന്നു. ചങ്ങലയും ചുളിവുകളും ഉള്ള ആനകളിലൂടെ നിയന്ത്രിത ജീവിതത്തെയും പ്രായമായ സമ്മർദ്ദത്തെയും കുറിച്ചുള്ള ആശയം ഇത് സൂചിപ്പിക്കുന്നു.\n#2 ബബിൾ പെൺകുട്ടി\nസ്വപ്നസ്വഭാവമുള്ള ഈ ചിത്രം 1963 ൽ പാരീസിൽ മെൽവിൻ സോകോൾസ്കി ചിത്രീകരിച്ചു. മെൽവിൻ ഒരു അമേരിക്കൻ ഫോട്ടോഗ്രാഫറും ചലച്ചിത്ര സംവിധായകനുമാണ്. (illusory) മിഥ്യ അഥവാ മായ ഫാഷൻ ഫോട്ടോഗ്രാഫിയുടെ ഒരു പ്രധാന പയനിയറായി അദ്ദേഹം അറിയപ്പെടുന്നു. പ്രത്യേകിച്ച് അദ്ദേഹത്തിന്റെ ഐക്കണിക് ബബിൾ സീരീസില്\nസീൻ നദിക്ക് മുകളിൽ പൊങ്ങിക്കിടക്കുന്ന ഈ മോഡലിന്റെ സ്വപ്‌നതുല്ല്യമായ ഫോട്ടോ ക്രിയേറ്റീവ് സീരീസുകളിൽ ഒന്നാണ്. പാരീസിന് ചുറ്റുമുള്ള വിവിധ സ്ഥലങ്ങളിൽ ഒരു ക്രെയിനിൽ നിന്ന് പ്ലെക്സിഗ്ലാസ് ബബിൾ തൂക്കിയിട്ടു. ഏറ്റവും ഞെട്ടിക്കുന്ന ഭാഗം, ഒരു ഫോട്ടോഷോപ്പും ഉൾപ്പെടുന്നില്ല എന്നതാണ്.\n#3 ലെ സ്മോക്കിംഗ്\nഫ്രഞ്ച് വോഗിനായി 1975 ൽ ഹെൽമറ്റ് ന്യൂട്ടൺ ഈ ഐക്കണിക് ചിത്രം ചിത്രീകരിച്ചു. ജർമ്മൻ-ഓസ്‌ട്രേലിയൻ ഫോട്ടോഗ്രാഫറായിരുന്നു. ഗ്ലാമർ, ഫാഷൻ, ലൈംഗികത എന്നിവ കറുപ്പും വെളുപ്പും ഫോട്ടോഗ്രാഫുകൾ വളരെ സ്റ്റൈലൈസ് ചെയ്തതാണ് അദ്ദേഹത്തിന്റെ സിഗ്നേച്ചർ ശൈലി !!!!. ഈ ഫോട്ടോ സ്ത്രീത്വത്തിനായുള്ള വിവാദ പ്രസ്താവനയായിരുന്നു.\n#4 (ബീ) തേനീച്ച\nഈ ചിത്രം 1995 ൽ വോഗിനായി ഇർ‌വിംഗ് പെൻ ചിത്രീകരിച്ചു. ഫാഷൻ ഫോട്ടോഗ്രഫി, ഛായാചിത്രങ്ങൾ, നിശ്ചല ജീവിതം എന്നിവയ്ക്ക് പേരുകേട്ട ഒരു അമേരിക്കൻ ഫോട്ടോഗ്രാഫറായിരുന്നു അദ്ദേഹം. അദ്ദേഹത്തിന്റെ ചിത്രങ്ങളിലെ സത്യസന്ധതയ്ക്കും മാനവികതയ്ക്കും പേരുകേട്ടതാണ്.\n90 കളുടെ അവസാനത്തിൽ കോസ്മെറ്റിക് സർജറി ജനപ്രീതി നേടാൻ തുടങ്ങിയതോടെ “ബീ-സ്റ്റംഗ് ലിപ്സ്” എന്ന വാക്യത്തിന് പ്രധാന്യം കു‌ടി. ഈ ഫോട്ടോ നിരവധി തവണ പുന:സൃഷ്‌ടിച്ചു.\n#5 ആലീസ് ഇൻ വണ്ടർ‌ലാൻ‌ഡ്\n2003 ൽ ആനി ലീബോവിറ്റ്സ് ചിത്രീകരിച്ചു. ഗ്രേസ് കോഡിംഗ്ടണുമായി സഹകരിച്ചാണ് ഈ ചിത്രീകരണം നടത്തിയത്.\nഅമേരിക്കൻ പോർട്രെയിറ്റ് ഫോട്ടോഗ്രാഫറാണ് ആനി ലീബോവിറ്റ്സ്. അമേരിക്കൻ വോഗ് മാസികയുടെ മുൻ മോഡലും ക്രിയേറ്റീവ് ഡയറക്ടറുമാണ് ഗ്രേസ് കോഡിംഗ്ടൺ. നാടകീയമായ ഫോട്ടോഷൂട്ടുകൾക്ക് അവൾ പ്രശസ്തയാണ്.\nവോഗിന്റെ പേജുകളിലൂടെ ആലീസിന്റെ കഥ പറഞ്ഞതിനാൽ ഈ ചിത്രം മാന്ത്രിക ചിത്രീകരണങ്ങളിലൊന്നായി കണക്കാക്കപ്പെട്ടു.\nഫാഷൻ ഫോട്ടോഗ്രാഫിയുടെ ഈ ഐക്കണിക് യാത്ര നിങ്ങൾ ആസ്വദിച്ചുവെന്ന് ഞങ്ങൾ പ്രതീക്ഷിക്കുന്നു !!!!!!\nabin alex abinalex abinalex photographer creative hut creative hut malayalam fashion photographs indian photographer kerala photography college kerala photography school photographer top5iconic fashion photographs top photographer in india


ലക്ഷദ്വീപിൽ നിന്ന്… – Litart Media\nമുഹമ്മദ് ഹിമ്പത്തുള്ള എം. പി\nഇന്ത്യമഹാരാജ്യത്തിന്റെ തെക്കു പടിഞ്ഞാറ്, കേരളക്കരക്ക് ഏതാണ്ട് സമാന്തരമായി, അറബിക്കടലിൽ അങ്ങിങ്ങായി ചിതറിക്കിടക്കുന്ന ഒരു പറ്റം ദ്വീപുകളുടെ കൂട്ടായ്മയാണ് ലക്ഷദ്വീപ്. ഈ ദ്വീപ് സമൂഹത്തിൽ ഏറ്റവും വടക്കു കിടക്കുന്ന ദ്വീപ് ചെത്ത്ലാത്ത് ഏലിമലക്ക് നേർ നെർപടിഞ്ഞാറായും ഏറ്റവും തെക്കു കിടക്കുന്ന ദ്വീപ് ആണ് മിനിക്കോയ്, തിരുവനന്തപുരത്തിന് നേർ പടിഞ്ഞാറായും സ്ഥിതിചെയ്യുന്നു.\nകേരളത്തിൽ കൊച്ചി, കോഴിക്കോട് എന്നീ തുറമുഖങ്ങളിൽ നിന്നും കർണാടകയിൽ മംഗലാപുരം തുറമുഖത്തുനിന്നും ഈ ദ്വീപുകളിലേക്ക് പോയിവരാവുന്നതാണ്. അതിന് കപ്പൽ, വിമാനം, ഹെലിക്കോപ്റ്റർ സർവീസുകൾ ലഭ്യമാണ്. വൻക്കരയോട് ഏറ്റവും അടുത്തുകിടക്കുന്ന ദ്വീപിലേക്ക് (ആന്ത്രോത്ത് ) കൊച്ചിയിൽ നിന്ന് 293 കി. മി. ദൂരവും കോഴിക്കോട്ടു നിന്ന് 228 കി. മി. ദൂരവുമുണ്ട്. ഏറ്റവും അകലെ കിടക്കുന്ന ദ്വീപിലേക്ക് (അഗത്തി) കൊച്ചിയിൽ നിന്ന് 459 കി. മി. ദൂരവും കോഴിക്കോട്ട് നിന്ന് 383 കി. മി. ദൂരവുമുണ്ട്. ഒരു ദ്വീപിൽനിന്ന് മറ്റൊരു ദ്വീപിലേക്ക് കപ്പൽ മാർഗവും, സ്പീഡ് വെസ്സലിലൂടെയും, ബോട്ടുകളിലൂടെയും ചെന്നുചേരാവുന്നതാണ്.\nലക്ഷദ്വീപ് സമൂഹത്തിൽ മൊത്തം 36 ദ്വീപുകളാണ് ഉള്ളത്. എന്നാൽ പരമ്പരാഗതമായി ജനങ്ങൾ താമസിച്ചുവരുന്നത് പത്തു ദ്വീപുകളിൽ മാത്രമാണ്. അവ വടക്കുനിന്ന് തെക്കോട്ട് ചെത്ത്ലാത്ത്, കിൽത്താൻ, ബിത്ര, കടമത്ത്, അമിനി, കവരത്തി, അഗത്തി, ആന്ത്രോത്ത്, കൽപ്പെനി, മിനിക്കോയ് എന്നിങ്ങനെയാണ്. കവരത്തിയാണ് ഈ ദ്വീപുകളുടെ തലസ്ഥാനം. ജനങ്ങൾ താമസിക്കുന്ന ദ്വീപുകളോട് ചേർന്നുകിടക്കുന്ന 20 ചെറുദ്വീപുകൾ ഉണ്ട്. തെങ്ങുകൃഷിക്കും മത്സ്യബന്ധനത്തിനും മറ്റുമായി ആ ദ്വീപുകൾ പ്രയോജനപ്പെടുത്തി വരുന്നു.\nഇന്ത്യൻ ഉപഭൂഖണ്ഡത്തിൽ രാജസ്ഥാൻ, ഗുജറാത്ത്, തുടങ്ങിയ സംസ്ഥാനങ്ങളിൽ നീണ്ടു നിവർന്നു കിടക്കുന്ന ആരവ്വലി പർവതങ്ങളുടെ തുടർച്ചയായി അറബിക്കടലിനടിയിൽ കുടികൊള്ളുന്ന പർവതങ്ങളുടെ മുകളിൽ പവിഴക്കല്ലുകൾ വളർന്നും മണലടിഞ്ഞും രൂപപ്പേട്ടതാണ് ഈ ദ്വീപുകൾ. അതുകൊണ്ട് ഇവയെ പവിഴദ്വീപുകൾ എന്നും വിളിച്ചുവരുന്നുണ്ട്.\nലക്ഷദ്വീപ്കാർ തികച്ചും സമാധാനം ഇഷ്ടപ്പെടുന്നവരാണ്. ഇവിടെ വന്നു പോയവർക്കറിയാം ഇവിടുത്തെ ജനതയുടെ നന്മയും സ്നേഹവും കരുതലും എന്താണെന്ന്. ഞങ്ങളെ ഭീകരവാദികൾ എന്ന് ചിത്രികരിക്കാൻ ശ്രമിക്കുന്നവരോട് ഒരപേക്ഷ മാത്രമേയുള്ളൂ, സന്തോഷത്തോടെയും സമാധാനത്തോടെയും സാഹോദര്യത്തോടെയും മാതൃകാപരമായി ജീവിച്ചുപോവുന്ന ആ ചെറുതുരുത്തുകളെ നശിപ്പിക്കാത്തിരുന്നുകൂടെ…\nപുതിയ അഡ്മിസ്ട്രേറ്ററുടെ തുഖ്‌ലക്ക് മോഡൽ പരിഷ്ക്കാരങ്ങൾക്കെതിരെ ദ്വീപിലും കരയിലും വ്യാപകരമായ പ്രതിഷേധങ്ങളാണ് നടന്നുകൊണ്ടിരിക്കുന്നത്. ഓരോന്നും പരിശോധിക്കാം.\nStandard Operating procedure (SOP) എടുത്ത് കളഞ്ഞു\nഅഡ്മിസ്ട്രേറ്റർ വന്നയുടനെ ചെയ്തത് ലക്ഷദ്വീപ്പിൽ നിലനിന്നിരുന്ന Standard Operating procedure (SOP) എടുത്ത് കളഞ്ഞു. അത് മൂലം സംഭവിച്ചത് എന്താണ് ?\nകൊച്ചിയിൽ ഏർപ്പെടുത്തിയ Quarantine സംവിധാനത്തിൽ7ദിവസം ഇരുന്ന്,7ആം ദിവസം ടെസ്റ്റ് ചെയ്ത് നെഗറ്റീവ് ആണെങ്കിൽ പ്രത്യേകം വാഹനത്തിൽ കൊണ്ടുവന്നു കപ്പലിൽ കയറ്റി, ദ്വീപിൽ എത്തുമ്പോൾ7ദിവസം Quarantine ഇരുന്ന് ഒരു പ്രശ്നവും ഇല്ലെങ്കിൽ പുറത്തിറങ്ങാൻ അനുവദിക്കുന്ന നിയമം ദ്വീപിൽ ഉള്ളതുകൊണ്ടാണ് ഒരു വർഷം ലോകം മുഴുവൻ കൊറോണയിൽ മുങ്ങിയപ്പോഴും ലക്ഷദ്വീപ് പിടികൊടുക്കാതെ സമാധാനതീരമായി തുടർന്നത്.\nഇവിടെ എല്ലാ സംരംഭങ്ങളും തുറന്ന് പ്രവർത്തിച്ചിരുന്നു. വൈകുന്നേരം കടപ്പുറത്ത് കുട്ടികളും കുടുംബവും കളിച്ചും ഇരുന്നും പ്രകൃതി ആസ്വദിച്ചിരുന്നു. പള്ളികളിൽ ജമാഅത്ത് പ്രാർത്ഥനകളും ആണ്ട് നേർച്ചകളും അന്നദാനവും നടന്നിരുന്നു. സ്കൂളും മറ്റു വിദ്യാഭ്യാസ സ്ഥാപനങ്ങളും പ്രവർത്തിച്ചിരുന്നു. ക്വാറന്റൈൻ കാരണം യാത്രാ സമയം കൂടി എന്നതൊഴിച്ചു മറ്റു പ്രശ്നങ്ങളൊന്നും ഇല്ലായിരുന്നു. പക്ഷെ, ലോകം അടച്ചിരുന്നു സമയത്തൊക്കെ ദ്വീപ് മുഴുവൻ സാധാരണ ജീവിതമായിരുന്നു.\nഗുണ്ടാ ആക്ട് (Lakshadweep Prevention of Anti- Social Regulation Act)\nഏതൊരു ദ്വീപ്കാരനെയും യാതൊരു വിചാരണയും കൂടാതെ (അതിൽ കുറ്റവാളി ആകേണ്ട കാര്യമില്ല, ആരെയും)6മാസം മുതൽ 1 വർഷം വരെ തടവിൽ ഇടാൻ പോലീസിന് അധികാരം കൊടുക്കുന്നു. മണി ലെൻഡേഴ്സ്, Dangerous പേര്സൺസ് തുടങ്ങി എന്താണ് എന്ന് നിർവചനങ്ങൾ ഇല്ലാത്ത കുറെ വാക്കുകൾ ചേർത്തൊരു കരിനിയമം.\nക്രൈം സ്റ്റാറ്റിസ്റ്റിക്സ് ലിസ്റ്റിൽ ഏറ്റവും അവസാനമാണ് ലക്ഷദ്വീപ്. ഇന്ത്യയിൽ ഏറ്റവും സമാധാനപരമായ സ്ഥലം, സമാധാനപ്രിയരായ ജനങ്ങൾ, എന്നിവ ലക്ഷദ്വീപിൻ്റെ മാത്രം സവിശേഷതയാണ്. കൊള്ളയടിയോ, കവർച്ചയോ, പിടിച്ചുപറിയോ, കൊലപാതകമോ ഉണ്ടായിട്ടില്ല. ചരിത്രത്തിൽ ഇന്നോളം ഇവിടന്ന് ഒരിക്കൽ പോലും മാരക ആയുധങ്ങൾ പിടിച്ചെടുക്കുകയോ കണ്ടെടുക്കുകപോലും ചെയ്തിട്ടില്ല. ആകെ എഴുപതിനായിരത്തിൽ താഴെ വരുന്ന, കുടുംബ ബന്ധമുള്ള, എല്ലാവരും പരസ്പരം അറിയുന്ന, മുഖം കണ്ടാൽ ഇത് ഇന്നയാളുടെ മകനാണ്/ മകളാണ് എന്ന് തിരിച്ചറിയുന്ന സമാധാനപ്രിയരായ ജനങ്ങളാണ് ഇവിടെയുള്ളത്. ഇങ്ങനെയുള്ള ഒരു തുരുത്തിലേക്ക് ഇത്രയും ഭയാനകമായ ഒരു നിയമത്തിൻ്റെ ആവശ്യമില്ല.\nയഥാർത്ഥത്തിൽ ദ്വീപിൽ കൊണ്ടുവരാൻ ഉദ്ദേശിക്കുന്ന എല്ലാ ജനാധിപത്യ വിരുദ്ധ നിയമങ്ങളും ഇവിടെ എളുപ്പം നടപ്പിലാക്കാൻ വേണ്ടിയുള്ള പ്രധാന ആയുധമാണ് ഗുണ്ടാ ആക്ട്. പ്രതികരണശേഷി അടിച്ചമർത്തുകയാണ് ലക്ഷ്യം. ആരും പ്രതികരിക്കാതിരുന്നാൽ എന്ത് നിയമവും എളുപ്പം കൊണ്ടുവരാമല്ലോ ! അതിനാണ് ഏറ്റവും ആദ്യം ഈ നീയമത്തിൻ്റെ കരട് പ്രസിദ്ധീകരിച്ചതും അത് നടപ്പിലാക്കാൻ ശ്രമിക്കുന്നതുമെന്ന കാര്യം വ്യക്തമാണ്.\nലക്ഷദ്വീപ് ഡെവലപ്പ്മെന്റ് അതോറിറ്റി റെഗുലേഷൻ\nലക്ഷദ്വീപിൽ പുതിയതായി നിയമിക്കപ്പെട്ട അഡ്മിനിസ്ട്രേറ്ററുടെ പരിഷ്കരണങ്ങളിൽ ഒന്നാണ് ലക്ഷദ്വീപ് ഡെവലപ്പ്മെന്റ് അതോറിറ്റി റെഗുലേഷൻ. ഈ ഒരു കരട് നിയമത്തിനെ നാം ഭയക്കേണ്ടതുണ്ട്. ലക്ഷദ്വീപ് ഡെവലപ്പ്മെന്റ് അതോറിറ്റി റെഗുലേഷൻ എന്ന കരട് നിയമത്തിൻ്റെ ജനദ്രോഹപരമായ വശങ്ങൾ എന്തൊക്കെയാണ് എന്ന് നമുക്ക് പരിശോധിക്കാം.\nലക്ഷദ്വീപ് ഡെവലപ്പ്മെന്റ് അതോറിറ്റി റെഗുലേഷൻ എന്നത് കൊണ്ട് ഉദ്ദേശിക്കുന്നത് ഏത് ഭൂമിയും ഉടമസ്ഥൻ്റെ സമ്മതം കൂടാതെ പിടിച്ചെടുക്കാനുള്ള അധികാരം ഇതിലൂടെ അവർ നേടുന്നു. അതായത് വികസനത്തിന്റെ പേരും പറഞ്ഞു ജനങ്ങളെ കൂടിയൊഴിപ്പിക്കാൻ സാധിക്കുമെന്ന് ലളിതമായ ഭാഷയിൽ വിവരിക്കാം.\nലക്ഷദ്വീപ്പിലെ എല്ലാവരുടെയും ഭൂമി സർക്കാർ ഏറ്റെടുക്കാൻ പോകുന്നു. എന്നാൽ ഏറ്റെടുത്തതിന് ശേഷവും ലക്ഷദ്വീപിലെ ജനങ്ങൾക്ക് ഒരു പ്രത്യേക പെർമിറ്റിൻ്റെ പുറത്ത് അവിടെ തുടരാൻ സർക്കാർ അനുവാദം നൽകുമത്രെ. പ്രശ്നം അതു മാത്രമല്ല, കൃത്യസമയത്ത് പെർമിറ്റ് പുതുക്കിയില്ലെങ്കിൽ2ലക്ഷം രൂപയാണ് ആദ്യത്തെ പിഴ. നിശ്ചിത കാലാവധിക്കകം പിഴ അടച്ചില്ലെങ്കിൽ തുടർന്നങ്ങോട്ട് പ്രതിദിനം 20,000 രൂപ വീതം അഡ്മിനിസ്ട്രേഷന് നൽകിയിരിക്കണം. അതായത് ഭൂനികുതി ഒടുക്കിയില്ലെങ്കിൽ ഇന്ത്യയിലെന്നല്ല ലോകത്തിലെ തന്നെ ഏറ്റവും കൊടിയ പലിശയും പിഴപ്പലിശയും ഇടത്തട്ടുകാരും മുക്കുവരുമായ ദ്വീപ് വാസികളിൽ നിന്നും ഈടാക്കും എന്നർഥം !\nസ്വന്തം ഭൂമിയിൽ ഉള്ള വീട്ടിൽ താമസിക്കാൻ ചീഫ് ടൗൺ പ്ലാനർ എന്ന അധികാരിയിൽ നിന്നും അനുമതി നേടണം. അതും3വർഷം കഴിഞ്ഞാൽ വീണ്ടും അപേക്ഷിക്കണം. അത് തരാനും തരാതിരിക്കാനും ഉള്ള അധികാരം CTP യ്‌ക്ക് ഉണ്ട്. ഇതിൽ ആരാധനാലയങ്ങൾ ഒന്നും തന്നെ ഒഴിവാക്കിയിട്ടില്ല. അതായത് പള്ളികൾ പൊളിച്ചുകളയാൻ വരെ അവർക്ക് വളരെ എളുപ്പം സാധിക്കും.\nഅനിമൽ പ്രെസെർവഷൻ റെഗുലേഷൻ (Animal Preservation Regulation)\nപശു, കാള, പോത്ത്, എരുമ എന്നിവയെ ഈ നിയമത്തിത്തിന്റെ കീഴിൽ ഉൾപ്പെടുത്തിയിരിക്കുന്നു. ഇവയെ അറുക്കാൻ പാടില്ല. ഇനി അറുക്കണമെങ്കിൽ പ്രത്യേകം അനുമതി വേണം. അതിന് ബന്ധപ്പെട്ട അധികാരിയിൽ നിന്ന് സർട്ടിഫിക്കറ്റ് വാങ്ങണം.\nഒരാളും ബീഫോ, ബീഫ് ഉത്പന്നങ്ങളോ കൈവശം വെക്കാനോ, വിൽക്കാനോ, വാങ്ങാനോ, കടത്താനോ, കടത്താൻ കാരണമാകാനോ പാടില്ല. ഇനി അങ്ങനെ വല്ലതും സംഭവിച്ചാൽ അതിന് 10 വർഷം തടവും5ലക്ഷം രൂപ പിഴയും ഉണ്ടാവും. സ്കൂൾ കുട്ടികളുടെ ഉച്ചഭക്ഷണത്തിൽ നിന്നുവരെ ബീഫ് എടുത്തുമാറ്റിയിരിക്കുന്നു എന്നതാണ് അതിശയം. അധികാരികൾ പറയുന്ന ന്യായീകരണം ബീഫ് ദ്വീപിൽ സുലഭമായി ലഭിക്കാത്തത് കൊണ്ടാണെന്ന്. ഒരു സ്ഥലത്ത് ഒരു ഭക്ഷണ സാധനം സുലഭമായി ലഭിക്കാത്തതിന്റെ പേരിൽ അത് നിരോതിക്കുന്നത് ചരിത്രത്തിൽ ആദ്യമായിരിക്കും.\nഇത് ദ്വീപ് സമൂഹത്തെ എങ്ങിനെ ബാധിക്കും എന്ന് നമുക്ക് നോക്കാം. രണ്ടിൽ കൂടുതൽ കുട്ടികൾ ഉള്ളവർക്ക് സ്ഥാനാർത്ഥിയായി മൽസരിക്കാൻ പാടില്ല. അയോഗ്യത കൽപ്പിച്ച് മൽസരത്തിൽ നിന്ന് തന്നെ ഒഴിവാക്കും. ദ്വീപിലെ രാഷ്ട്രീയ രംഗത്തുള്ള ഒരുവിധം എല്ലാവരെയും ഈ നിയമം വഴി പൊതുജന സേവന രംഗത്ത് നിന്നും ഒഴിവാക്കും. അനുഭവ സമ്പത്തുള്ള നേതാക്കൾ പൊതുരംഗത്ത് പ്രത്യേകിച്ച് അധികാരത്തിൽ ഉണ്ടാവില്ല.\nദ്വീപിലെ ജനാധിപത്യം നാമമാത്രമാണ്. ജനപ്രതിനിധികളേക്കാൾ പവർ ഉദ്യോഗസ്ഥർക്കാണ്. ദ്വീപിൽ ആകെ ഉള്ളത് രണ്ട് ജനഹിതം ആണ്, ഒന്ന് പാർലമെൻ്റ് എംപി എന്ന ശബ്ദവും, മറ്റൊന്ന് പഞ്ചായത്ത് സംവിധാനവും. പുതിയ നിയമത്തോടെ രണ്ടാമത്തേത് ക്ഷയിക്കും. സമൂഹത്തിൻ്റെ ആവശ്യങ്ങൾ ആരായാതെ, ഉദ്യോഗസ്ഥ മേധാവികൾക്ക് തോന്നുന്ന എന്തും നടപ്പാക്കാനുള്ള പവർ കൂടും. ലക്ഷദ്വീപിൽ ഒരു മിനി – അസംബ്ലി ഉണ്ടായിരുന്നെങ്കിൽ എന്ന് ഈ അപകട സാഹചര്യത്തിൽ ആഗ്രഹിച്ചുപോകുന്നു.\nലോക്ക് ഡൌൺ മാനദണ്ഡങ്ങൾ നിലനിൽക്കെ പാതിരാത്രിയിൽ പകരം സംവിധാനം പോലും ഒരുക്കാതെ മത്സ്യത്തൊഴിലാളികളുടെ ഷെഡുകൾ പൊളിച്ചു മാറ്റിയും അരക്ഷിതാവസ്ഥ സൃഷ്ടിക്കുകയാണ്.\nഅവസാനമായി വന്നതാണ് എയർ ആംബുലൻസിന്റെ വിഷയം. നേരത്തെയൊക്കെ എയർ ആംബുലൻസിൽ ഒരാളെ അഗത്തി ദ്വീപിലേക്കോ കവരത്തി ദ്വീപ്പിലേക്കോ വൻകരയിലേക്കോ ചികിത്സാവശ്യാർത്ഥം അത്യാഹിത ഘട്ടത്തിൽ കൊണ്ടുപോവണമെങ്കിൽ ഡോക്ടറിന്റെയും മെഡിക്കൽ സുപ്രന്റിന്റെയും അനുമതി മതിയായിരുന്നു. പക്ഷെ, ഇപ്പോഴത് നാലംഗ ഡോക്ടർസ് ഉള്ള ഒരു സംഘത്തിന്റെ അനുമതിയിലേക്ക് പരിമിതപ്പെടുത്തിയിരിക്കുന്നു. അവരുടെ ചർച്ചകൾക്കൊടുവിൽ രോഗിയെ കൊണ്ടുപോവാൻ തീരുമാനിക്കുമ്പോഴേക്കും രോഗി ജീവനോടെ ഉണ്ടാവുമോയെന്ന് കണ്ടറിയണം.\nചുരുക്കത്തിൽ ഇസ്രായേൽ മാതൃകയിൽ ഒരു ജനതയെ അവർ താമസിച്ചു വന്ന ഭൂമിയിൽ നിന്ന് കുടിയൊഴിപ്പിക്കാനും സാമ്പത്തികമായി അവരുടെ നട്ടെല്ലൊടിക്കാനും എതിർത്താൽ ഭീകരവാദിയാക്കാനുമാണ് അധികാരികൾ ചുട്ടെടുത്ത നിയമത്തിലൂടെ വഴിയൊരുക്കാൻ പോകുന്നത്.


Emalayalee.com - വരനായി വരേണ്ടത് ആ നടനെ പോലെ ഒരാള്; കീര്‍ത്തി സുരേഷ്\nവരനായി വരേണ്ടത് ആ നടനെ പോലെ ഒരാള്; കീര്‍ത്തി സുരേഷ്\nതെന്നിന്ത്യയിലെ മികച്ച നടികളിലൊരാളാണ് കീര്‍ത്തി സുരേഷ്. സിനിമകളിലൂടെ പ്രേക്ഷകമനസ്സു കീഴടക്കിയ താരം നടി മേനകയുടെ മകള് കൂടിയാണ് കീര്‍ത്തി.\nതന്റെ വരന് എങ്ങനെയുള്ള വ്യക്തിയായിരിക്കണമെന്ന് തുറന്ന് പറഞ്ഞ് കീര്‍ത്തി സുരേഷ്.\nഒരു ചാറ്റ് ഷോയിലാണ് കീര്‍ത്തി തന്റെ വരന് എങ്ങനെയുള്ള വ്യക്തിയായിരിക്കണം എന്ന് തുറന്ന് പറഞ്ഞത്. തമിഴ് സിനിമയിലെ ചില പ്രമുഖ നടന്മാരുടെ പേര് പറഞ്ഞ ശേഷം, ഇവരില് ആരെ പോലെ ഇരിക്കുന്ന വരനാണ് കീര്‍ത്തിയുടെ സങ്കല്‍പത്തിലുള്ളത് എന്നായിരുന്നു ചോദ്യം.


രാജ്യത്ത് കഴിഞ്ഞ ദിവസങ്ങളില് കൊവിഡ് സ്ഥിരീകരിച്ചവരില് നല്ലൊരു പങ്ക് നിസാമുദ്ദിനിലെ തബ് ലീഗ് ജമാഅത്ത് സമ്മേളനത്തില് പങ്കെടുത്തവരാണ്.\nനിസാമുദ്ദീനിലെ തബ് ലീഗ് ജമാഅത്ത് സമ്മേളനത്തില് പങ്കെടുത്ത് മടങ്ങിയ എണ്ണായിരത്തിലധികം പേരെ കണ്ടെത്താന് യുദ്ധകാലടിസ്ഥാനത്തില് നടപടിയെടുക്കുകയാണ് കേന്ദ്രം. കൊവിഡിനെ ചെറുക്കാന് രാജ്യം പെടാപ്പാട് പെടുമ്പോള് ആയിരക്കണക്കിന് പേര് പങ്കെടുത്ത സമ്മേളനം വലിയ പ്രതിസന്ധിയാണ് ഉണ്ടാക്കിയിരിക്കുന്നത്. സമ്മേളനത്തിനുണ്ടായിരുന്നവര് യാത്ര ചെയ്ത ആറ് ട്രെയിനുകളിലെ സഹയാത്രക്കാരെ നിരീക്ഷിക്കാന് കേന്ദ്രം തീരുമാനിച്ചു.\nനിസാമുദ്ദിന് സമ്മേളനം കാരണമുളള രോഗവ്യാപനമാണ് കൊവിഡ് കേസുകള് രണ്ട് ദിവസത്തില് കൂടിയതിന് കാരണമെന്ന് കേന്ദ്രം വ്യക്തമാക്കി. രാജ്യത്ത് കഴിഞ്ഞ ദിവസങ്ങളില് കൊവിഡ് സ്ഥിരീകരിച്ചവരില് നല്ലൊരു പങ്ക് നിസാമുദ്ദിനിലെ തബ് ലീഗ് ജമാഅത്ത് സമ്മേളനത്തില് പങ്കെടുത്തവരാണ്. സമ്മേളനത്തിലുണ്ടായിരുന്ന 138 പേര്‍ക്കാണ് ഇന്ന് മാത്രം രോഗബാധ സ്ഥിരീകരിച്ചത്.\nസ്ഥിതി വഷളാകുന്ന സാഹചര്യത്തില് നിരീക്ഷണ ചുമതല ദേശീയ സുരക്ഷ ഉപദേഷ്ടാവ് അജിത് ഡോവലിന് കൈമാറി. അജിത് ഡോവല് മര്‍ക്കസില് 28ന് പുലര്‍ച്ചെ എത്തി സംസാരിച്ച ശേഷമാണ് ഒഴിപ്പിക്കല് നടപടി തുടങ്ങിയത്. സമ്മേളനത്തിനു ശേഷം വിവിധ സംസ്ഥാനങ്ങളിലേക്ക് മടങ്ങിയ 8000 പേരെ കണ്ടെത്തുന്നതിന് യുദ്ധകാലടിസ്ഥാനത്തില് നടപടി എടുക്കാന് കാബിനറ്റ് സെക്രട്ടറി ചീഫ് സെക്രട്ടറിമാരോട് ആവശ്യപ്പെട്ടു.\nസമ്മേളനത്തില് പങ്കെടുത്തവര് മടങ്ങിയ ആറു ട്രെയിനുകളിലെ സഹയാത്രക്കാരുടെ പട്ടിക തയ്യാറാക്കാനും കേന്ദ്രം നടപടി തുടങ്ങി. വിസചട്ടം ലംഘിച്ച് മതപ്രബോധനം നടത്തിയ വിദേശികള്‍ക്കെതിരെ നടപടി എടുക്കാനും കാബിനറ്റ് സെക്രട്ടറി ആവശ്യപ്പെട്ടു. 20 സംസ്ഥാനങ്ങളിലേക്കും കേന്ദ്രഭരണപ്രദേശങ്ങളിലേക്കുമാണ് സമ്മേളനത്തില് പങ്കെടുത്തവര് മടങ്ങിയത്.\nഇന്ത്യന് വംശജനായ ഒരു ഫ്രഞ്ച് പൗരന് ഉള്‍പ്പടെ 20ലധികം വിദേശികള്‍ക്ക് കൊവിഡ് സ്ഥിരീകരിച്ചു. ഈ മാസം 23ന് മര്‍ക്കസില് താമസിക്കുന്നവരെ ഒഴിപ്പിക്കണമെന്ന നോട്ടീസ് പൊലീസ് നല്കിയിരുന്നു എന്ന് വ്യക്തമാക്കുന്ന ദൃശ്യങ്ങളും പുറത്തുവന്നു.\nആയിരത്തിലധികം പേര് താമസമുണ്ടെന്ന് സംഘാടകര് പോലീസിനോട് ദൃശ്യങ്ങളില് സമ്മതിക്കുന്നുണ്ട്. സംഭവത്തില്ര് മൗലാന ഉള്‍പ്പടെ ആറു പേരെ പ്രതിചേര്‍ത്ത് പൊലീസ് എഫ്‌ഐആര് രജിസ്റ്റര് ചെയ്തിരിക്കുകയാണ്.


മുംബൈ ദുരന്തം: മരിച്ചുകൊണ്ടിരിക്കുന്ന യുവതിയെ മാനഭംഗപ്പെടുത്തുന്ന ദൃശ്യങ്ങള് പുറത്ത് | Kasaragod.com\nഇരട്ടക്കൊലക്കേസ്; സിബിഐ അന്വേഷണം ആവശ്യപ്പെട്ട് സി കെ ശ്രീധരന് ഹൈക്കോടതിയില്\nപൈവളിഗെയിലെ അവിശുദ്ധ സഖ്യം: കല്യോട്ടെ രക്തസാക്ഷികളെ കോണ്‍ഗ്രസ്സ് വഞ്ചിച്ചു; ശ്രീകാന്ത്\nമുംബൈ ദുരന്തം: മരിച്ചുകൊണ്ടിരിക്കുന്ന യുവതിയെ മാനഭംഗപ്പെടുത്തുന്ന ദൃശ്യങ്ങള് പുറത്ത്\nമുംബൈ: മുംബൈയിലെ എല്‍ഫിന്‍സ്റ്റണ് റെയില്‍വേ സ്?റ്റേഷനിലെ കാല് നടപ്പാലത്തിലുണ്ടായ തിക്കിലും തിരക്കിലുംപെട്ട് മരണാസന്നയായ യുവതിയെ ലൈംഗികമായി അപമാനിക്കുന്ന ദൃശ്യങ്ങള് പുറത്ത്. നടപാലത്തില് തിരക്കില്‍പ്പെട്ട് മരിച്ചവരുടെ ഇടയില് പാതിജീവനായി കിടക്കുന്ന യുവതിയെ ഒരാള് മാനഭംഗപ്പെടുത്തുന്ന വിഡിയോ ദൃശ്യമാണ് സോഷ്യല്‍മീഡിയയില് വൈറലാകുന്നത്. ചവിട്ടേറ്റ് മരിച്ചു കിടക്കുന്നവര്‍ക്കിടയില് കിടക്കുന്ന യുവതിയുടെ ശരീരത്തിന്റെ പാതിഭാഗം പാലത്തിന്റെ പുറത്തേക്ക് വലിച്ച് പീഡിപ്പിക്കുകയായിരുന്നു. സഹായിക്കാനെന്ന രീതിയില് യുവതിയെ പുറത്തേക്ക് വലിച്ചെടുത്തയാളാണ് ഇത്തരം ക്രൂരകൃത്യം നടത്തിയത്. യുവതിയുടെ കൈകള് അനങ്ങുന്നതും ദൃശ്യത്തില് കാണാം.\nപുറത്തുവന്ന ദൃശ്യങ്ങള് മനസാക്ഷിയെ ഞെട്ടിക്കുന്നതാണ്. അവസാന ശ്വാസത്തിനുവേണ്ടി കൈനീട്ടിയവരെ ലൈംഗികമായി ആക്രമിക്കാന് എങ്ങനെയാണ് മനസുവരിക. സംഭവം ഗൗരവമായി അന്വേഷിക്കുമെന്നും പ്രതികള്‍ക്കെതിരെ ശക്തമായ നടപടി ഉണ്ടാകുമെന്നും റെയില്‍വേ പോലീസ് കമ്മിഷണര് നികേത് കൗശിക് പറഞ്ഞു.\nമരണാസന്നയായ സ്ത്രീയെ ലൈംഗീകമായി പീഡിപ്പിച്ചതുള്‍പ്പെടെ നാണം കെട്ട പണ സംഭവങ്ങളും എല്‍ഫിന്‍സ്റ്റണ് സ്റ്റേഷനിലെ ദുരന്തത്തിനിടയിലുണ്ടായെന്ന് പരിക്കേറ്റവര് പരയുന്നു. ദസറയായതിനാല് മിക്ക സ്ത്രീകളും സാരിയാണ് ഉടുത്തിരുന്നത്. പാലത്തില് വീണ പലരുടെയും വസ്ത്രങ്ങള് സഹായിക്കാനെത്തിയവര് വലിച്ചുകീറിയതായും പരാതിയുണ്ട്. സഹായത്തിനു വേണ്ടി നിലവിളിക്കുമ്പോള് അടുത്തുവന്നവര് ആഭരണങ്ങളും ബാഗുമായി കടന്നുവെന്നും പരിക്കേറ്റ സ്ത്രീകള് പറയുന്നു.\nPrevious ആര്‍എസ്എസ് തലവന്റെ ആരോപണം കേരളത്തോടുള്ള വെല്ലുവിളിയെന്ന് മുഖ്യമന്ത്രി\nNext മദ്യത്തിനും മയക്കുമരുന്നിനുമെതിരെ കൂട്ടയോട്ടവും സമ്മേളനവും തിങ്കളാഴ്ച\nതിരുവനന്തപുരം: സോളാര് കേസില് പ്രതികള്‍ക്കെതിരെ മത്സരിക്കുമെന്ന് പരാതിക്കാരി. താന് ആരോപണം ഉന്നയിച്ച കോണ്‍ഗ്രസ് നേതാക്കള് തിരഞ്ഞെടുപ്പില് മത്സരിച്ചാല് അതില് ഏതെങ്കിലും …


അഴിമതി അലങ്കാരമാക്കി അഞ്ചാം വര്‍ഷത്തിലേക്ക് ഈ മന്ത്രിസഭ :: Janmabhumi Daily\nഅഴിമതി അലങ്കാരമാക്കി അഞ്ചാം വര്‍ഷത്തിലേക്ക് ഈ മന്ത്രിസഭ\nSunday 17 May 2015 11:04 pm IST\nതിരുവനന്തപുരം: 'അതിവേഗം ബഹുദൂരം' ഉമ്മന്‍ചാണ്ടി സര്‍ക്കാരിന്റെ മോഹിപ്പിക്കുന്ന മുദ്രാവാക്യം. നാമമാത്രമായ ഭൂരിപക്ഷമുള്ള സര്‍ക്കാര് നന്മയേ ചെയ്യൂ. തിന്മ ചെയ്യാന് ഭയക്കും എന്നു പലരും കരുതി. സംഭവിച്ചതോ മറിച്ച്. അതിവേഗം നീങ്ങിയത് അഴിമതിയിലേക്ക്. ഇപ്പോഴത് പാട്ടക്കരാര് ഒഴിയാറാകുമ്പോള് നടക്കുന്ന കടുംവെട്ടുപോലെയായി. കിട്ടാവുന്നവരില് നിന്നെല്ലാം ഊറ്റുന്നു. ഖജനാവ് കാലിയാവുകയും പൊതുകടം ഇരട്ടിയാവുകയും ചെയ്യുമ്പോള് മന്ത്രിമാരുടെ സമ്പത്ത് കുന്നുകൂടുന്നു. 'മോന്തായം വളഞ്ഞാല് അറുപത്തിനാലും' എന്ന പഴഞ്ചൊല്ല് ഇന്ന് അച്ചട്ടായി. മന്ത്രിമാര്‍ക്കെതിരെ അഴിമതി ആരോപണം ആദ്യമന്ത്രിസഭ മുതലുണ്ട്. ഇഎംഎസ് മുതല് ഉമ്മന്‍ചാണ്ടിവരെ എത്തിനില്‍ക്കുന്ന മുഖ്യമന്ത്രിമാരില് ശക്തമായ ആരോപണം നേരിടേണ്ടിവന്ന ഒരു മുഖ്യമന്ത്രി ഉമ്മന്‍ചാണ്ടിയുടെ നേതാവായിരുന്ന കെ. കരുണാകരനായിരുന്നു. കരുണാകരന് ഭരിക്കുമ്പോഴാണ് പാമോയില് അഴിമതിക്കേസ് വന്നത്. അന്നു ധനമന്ത്രിയായിരുന്നു ഉമ്മന്‍ചാണ്ടി. കോഴവാങ്ങിയത് കെ. കരുണാകരനെന്ന് കേസുവന്നപ്പോഴും ധനകാര്യമന്ത്രിയെ പൂര്‍ണ്ണമായും ഒഴിവാക്കിയില്ല. എന്നിട്ടും മുഖ്യമന്ത്രിയുടെ ഓഫീസിന് ഇതില് പങ്കുണ്ടെന്ന ആരോപണം ഉയര്‍ന്നിരുന്നില്ല. പാമോയില് കേസില് ആരോപണവിധേയനായ ഉദ്യോഗസ്ഥന് ജിജിതോംസണ് ഇന്ന് കേരളത്തിന്റെ ചീഫ് സെക്രട്ടറിയാണ്. കൊല്ലുന്ന രാജാവിന് തിന്നുന്ന മന്ത്രി എന്നു പറയുംപോലെ. പാമോയില് കേസില് ഗൂഢാലോചനക്കുറ്റമാണ് ജിജിതോംസണ് മേല് ചുമത്തിയത്. ഇതില് നിന്നും ഒഴിവാക്കിത്തരണമെന്ന അപേക്ഷ സുപ്രീംകോടതി കഴിഞ്ഞ ദിവസമാണ് തള്ളിയത്. ഏതാനും ദിവസം പിന്നിടുമ്പോള് സര്‍വ്വീസില് നിന്ന് വിരമിക്കുന്ന ബാലസുബ്രഹ്മണ്യമാണ് ഡിജിപി. സെക്യൂരിറ്റിക്കാരനെ വണ്ടിയിടിച്ചുകൊലപ്പെടുത്തിയ നിസാമിനെ രക്ഷിക്കാന് ഡിജിപി ശ്രമിച്ചു എന്ന ആരോപണം വന്നുകഴിഞ്ഞു. മുഖ്യമന്ത്രി, ചീഫ്‌സെക്രട്ടറി, ഡിജിപി, ഭരണനിര്‍വ്വഹണത്തിന്റെ ഏറ്റവും ഉയര്‍ന്ന സ്ഥാനത്തിരിക്കുന്നവരിലാരും അമ്പുകൊള്ളാതെയില്ല. പിന്നെങ്ങനെ ഡിഐജി കോപ്പിയടിക്കാതിരിക്കും? മന്ത്രിമാര് കോഴവാങ്ങിയില്ലെങ്കിലാണത്ഭുതം. മുഖ്യമന്ത്രിയുടെ ഓഫീസുപോലും ഇന്ന് സംശയത്തിന്റെ നിഴലിലാണ്. സോളാര്: സോളാര് തട്ടിപ്പാണ് മുഖ്യമന്ത്രി ഉമ്മന്‍ചാണ്ടിയുടെ മുഖം ഏറെ വികൃതമാക്കിയത്. കോടികളുടെ തിരിമറി നടന്നു. മുഖ്യമന്ത്രിയുടെ ഓഫീസിലെ രണ്ട് വിശ്വസ്തര് ഇടപാടുകളില് പങ്കാളികളായി. ആരോപണം ശക്തമായപ്പോള് പുറത്താക്കേണ്ടിവന്നു. സോളാര് കേസില് പണ്ടത്തെ 'താത്രി'യെപോലെ സരിത പറയുന്ന പേരുകളുടെ പട്ടിക നീണ്ടതാണ്. സോളാര് കേസില് കൂട്ടുപ്രതിയായ ശാലുവിന്റെ വീട്ടില് മന്ത്രി തിരുവഞ്ചൂര് രാധാകൃഷ്ണന് പോയതിലെ സംശയം ഇനിയും ദൂരീകരിക്കപ്പെട്ടിട്ടില്ല. സരിതയുടെ സേവനം ഉപയോഗപ്പെടുത്താത്ത നേതാക്കള് പരിമിതം. എംപി, എംഎല്‍എമാര്, മന്ത്രിമാര്.... ബാര്‍കോഴ: മദ്യത്തില് മുങ്ങിത്താഴുകയാണ് മന്ത്രിസഭ. ധനകാര്യ മന്ത്രി കെ.എം. മാണിയാണ് ആദ്യം പ്രതിക്കൂട്ടിലെത്തിയതെങ്കിലും പിന്നാലെ വന്നു എക്‌സൈസ് മന്ത്രിക്ക് 10കോടി നല്‍കിയെന്ന വെളിപ്പെടുത്തല് അതിനു പിറകേ മറ്റ് മന്ത്രിമാരുടെ പേരും പുറത്തുവന്നു. മുഖ്യമന്ത്രിയുടെ നിര്‍ദ്ദേശപ്രകാരമാണ് മന്ത്രിമാര്‍ക്ക് ബാറുടമകള് പണം കൈമാറിയതെന്നാണ് പി. സി. ജോര്‍ജ്ജിന്റെ അറിവ്. മന്ത്രിമാരായ രമേശ് ചെന്നിത്തല, വി.എസ്. ശിവകുമാര് എന്നിവരുടെ പേരും മൊഴിയിലുണ്ട്. മരാമത്ത്: പൊതുമരാമത്ത് മന്ത്രിക്കെതിരെ മുന്‍മന്ത്രി കെ. ബി. ഗണേഷ്‌കുമാര് ലോകായുക്തയ്ക്ക് നല്‍കിയ മൊഴിയും രേഖയും അതീവ ഗൗരവം അര്‍ഹിക്കുന്നതാണ്. കാര്യമായ ജോലിയൊന്നും ചെയ്തിട്ടില്ലാത്ത മന്ത്രി എങ്ങനെ ഇത്രയും സ്വത്തുക്കള് വാരിക്കൂട്ടിയെന്ന ഗണേഷിന്റെ ചോദ്യം പൊതുസമൂഹം ഏറ്റെടുത്തുകഴിഞ്ഞു. ഗണേഷിന്റെ ആരോപണത്തെ പ്രതിരോധിക്കാന് മുസ്ലിംലീഗിനും സര്‍ക്കാരിനും കഴിഞ്ഞില്ല. ടൈറ്റാനിയം: ടൈററാനിയം അഴിമതിയില് ഉമ്മന്‍ചാണ്ടി, ചെന്നിത്തല, ഇബ്രാഹിംകുഞ്ഞ് എന്നിവരെ പ്രതികളാക്കി തുടരന്വേഷണത്തിന് വിജിലന്‍സ് കോടതിയാണ് ഉത്തരവിട്ടത്. ട്രാവന്‍കൂര് ടൈറ്റാനിയം ഫാക്ടറിയില് മലിനീകരണ നിയന്ത്രണപ്ലാന്റ് സ്ഥാപിക്കുന്നതില് 200 കോടിയിലേറെ രൂപയുടെ അഴിമതി നടത്തി എന്നതാണ് മുഖ്യമന്ത്രി ഉമ്മന്‍ചാണ്ടി, മന്ത്രിമാര് എന്നിവരടക്കം പതിനൊന്ന് പേര്‍ക്കെതിരായ ആരോപണം. പ്ലസ്ടു: പ്ലസ്ടു സീറ്റനുവദിച്ചതിലടക്കം ആരോപണം നേരിടുകയാണ് വിദ്യാഭ്യാസ മന്ത്രി അബ്ദുറബ്ബ്. സ്‌കൂളുകളും കോളേജുകളും അനുവദിച്ചതിലും ക്രമക്കേടുകള് വ്യാപകം. പരീക്ഷഎഴുതാത്തവരെയും പത്താംക്ലാസ് കടത്തിയ മന്ത്രിയുടെ മറിമായം മുസ്ലിംലീഗുകാരെപോലും അത്ഭുതപ്പെടുത്തി. സിവില് സപ്ലൈസ്: നല്ലഭരണാധികാരിയെന്ന് പേരെടുത്ത ടി. എം. ജേക്കബിന്റെ ഒഴിവില് ഇടം നേടിയ യുവമന്ത്രി മകന് അനൂപ് ജേക്കബിനാണ് ഭക്ഷ്യവകുപ്പ്. സിവില് സപ്ലൈസിലേക്ക് സാധനങ്ങള് വാങ്ങുന്നതിലും വില്‍ക്കുന്നതിലും ക്രമക്കേടെന്ന ആരോപണം വ്യാപകം. മുന്നണിയിലെ മിക്ക മന്ത്രിമാരും ആരോപണത്തിന്റെ മുള്‍മുനയില് നില്‍ക്കുമ്പോള് ആശ്വാസത്തിന് വക ലഭിച്ചത് പി.കെ. ജയലക്ഷ്മിക്ക്. നാലുവര്‍ഷം പൂര്‍ത്തിയായ കേരള ഭരണമെന്ന വിഷവൃക്ഷം വിതച്ച ദുരന്തങ്ങള് നിരവധി. അതില് മുന്നില് നില്‍ക്കുന്നത് അഴിമതി. ബാര് കോഴ പുറത്ത് കൊണ്ടുവന്നത് പ്രതിപക്ഷമല്ല, മാധ്യമങ്ങളുമല്ല. പ്രത്യാഘാതം ഗുരുതരമെന്നറിഞ്ഞുകൊണ്ടുതന്നെ വ്യവസായിയും ബാറുടമകളുടെ സംഘടനാ നേതാവുമായ ഡോ. ബിജുരമേശ് ഉന്നയിച്ച ആരോപണം കത്തിജ്ജ്വലിക്കുന്നു. വര്‍ഷം ഒന്നാകാറായിട്ടും സര്‍ക്കാര് നിലനില്‍ക്കുന്നുതാനും. ഉമ്മന്‍ചാണ്ടി നന്ദിപറയേണ്ടത് പ്രതിപക്ഷത്തോട്. ഭരണ-പ്രതിപക്ഷ 'അഡ്ജസ്റ്റ്‌മെന്റ്' അതാണല്ലോ എല്ലാം.\nഅഴിമതി ചെറുക്കണം; പക്ഷേ, വരരുതേ ഈ നമ്പൂരിഗ്ഗതി


Some are trying to use the Central Investigation Agency: cm pinarayi vijayan കേന്ദ്ര അന്വേഷണ ഏജന്‍സികളെ ചിലര് ഉപയോഗിക്കാന് ശ്രമിക്കുന്നു: മുഖ്യമന്ത്രി\nകേന്ദ്ര അന്വേഷണ ഏജന്‍സികളെ ചിലര് ഉപയോഗിക്കാന് ശ്രമിക്കുന്നു: മുഖ്യമന്ത്രി\nകേന്ദ്ര അന്വേഷണ ഏജന്‍സികളെ ചിലര് ഉപയോഗിക്കാന് ശ്രമിക്കുന്നുവെന്ന് മുഖ്യമന്ത്രി പിണറായി വിജയന്. ട്വന്റിഫോറിന് അനുവദിച്ച പ്രത്യേക അഭിമുഖത്തില് സംസാരിക്കുകയായിരുന്നു മുഖ്യമന്ത്രി. കേന്ദ്ര ഏജന്‍സികള് ബഹുമാനം അര്‍ഹിക്കുന്നവരാണ്. അവര് നിയമപ്രകാരമാണ് കാര്യങ്ങള് ചെയ്യേണ്ടത്. ചില നിക്ഷിപ്ത താത്പര്യമുള്ളവര് ഭരണാധികാരികളായി ഇരിക്കുമ്പോള് ഏജന്‍സികളെ തെറ്റായി ഉപയോഗിക്കാന് നോക്കും. കേന്ദ്ര അന്വേഷണ ഏജന്‍സികളെ ചിലര് ഉപയോഗിക്കാന് ശ്രമിക്കുന്നുണ്ട്. ഏതൊക്കെ കൂട്ടരാണ് അതെന്ന് എനിക്ക് കൃത്യമായി അറിയില്ല. കേന്ദ്ര സര്‍ക്കാര് അതിന് പിന്നിലുണ്ടെന്നും മുഖ്യമന്ത്രി പറഞ്ഞു.\nനിപ്പ, പ്രളയം, കൊവിഡ് അടക്കമുള്ള പ്രതിസന്ധികളെ സര്‍ക്കാര് തരണം ചെയ്തത് ജനങ്ങള് ആകെ അണിനിരന്നതുകൊണ്ടാണ്. തദ്ദേശ സ്വയംഭരണ സ്ഥാപനങ്ങളിലെ ജനപ്രതിനിധികള് അവരവരുടെ പങ്ക് വഹിച്ചു. സര്‍ക്കാരിന് അത് കോ ഓര്‍ഡിനേറ്റ് ചെയ്യണ്ട ചുമതലയായിരുന്നു. അത് പൂര്‍ണമായി ഏറ്റെടുക്കാന് ജനങ്ങള് സന്നദ്ധമായി. ഓരോന്നിന്റെയും വിജയം ജനങ്ങളുടെ വിജയമാണ്. വിജയത്തിന്റെ അടിസ്ഥാനം ജനങ്ങളോടൊപ്പം നില്‍ക്കുക എന്നതിലാണ്. ആത്മാര്‍ത്ഥമായിട്ടാണ് ജനങ്ങളെ സമീപിക്കേണ്ടത്. കപട മുഖമായി ചെന്നാല് ജനങ്ങള് മുഖം തിരിക്കുമെന്നും മുഖ്യമന്ത്രി പറഞ്ഞു.\nStory Highlights -Some are trying to use the Central Investigation Agency: cm pinarayi vijayan


Actor Unni Mukundan as stepney in Malayalam film? - Malayalam Filmibeat\nസ്‌റ്റെപ്പിനി പോലെ സിനിമയില് ഉണ്ണി മുകുന്ദന്?\n| Published: Tuesday, September 10, 2013, 17:04 [IST]\nഒരു റൊമാന്റിക് ഹീറോ ആയും ആക്ഷന് ഹീറോ ആയും തന്റെ ശരീരം വഴങ്ങുമെന്ന് ചുരുക്കം ചില സിനിമകളിലൂടെ തന്നെ തെളിയിച്ച യുവനടനാണ് ഉണ്ണി മുകുന്ദന്. എന്നിട്ടും വേണ്ട വിധത്തില് ശ്രദ്ധിക്കപ്പെടാന് ഈ നടന് കഴിഞ്ഞില്ല. അതിനുള്ള ഒരു കാരണമായി താരം തന്നെ പറയുന്നത് മറ്റുള്ളവര് വേണ്ടെന്ന് വയ്ക്കുന്ന വേഷങ്ങള് ചെയ്യാനാണ് തന്നെ വിളിക്കുന്നതെന്നാണ്. ഒടുവില് ചെയ്തുകൊണ്ടിരിക്കുന്ന അയ്യര് ഇന് പാകിസ്താന് എന്ന ചിത്രത്തിലും ഫഹദ് ഫാസില് ഉപേക്ഷിച്ച വേഷമാണ് ഉണ്ണി മുകുന്ദന്.\nതാമാശയ്ക്കാണെങ്കിലും ഇതിനെ കുറിച്ച് ഉണ്ണി പറയുന്നതിങ്ങനെ ' വണ്ടിക്ക് ഒരു ടയര് പോയാല് മറ്റൊന്ന് സൂക്ഷിക്കുന്നതുപോലെയാണ് എന്റെ കാര്യം.' അതില് ഉണ്ണിക്ക് ആവലാതൊയൊന്നുമില്ല കേട്ടോ ഒരു വണ്ടിക്ക് സ്റ്റെപ്പിനിയും ആവശ്യമാണെന്നാണ് നടന് പറയുന്നത്.\nവണ്ടിക്ക് സ്‌റ്റെപ്പിനി പോലെ സിനിമയ്ക്ക് ഉണ്ണിമുകുന്ദന്?\nഇതുവരെ അഭിനയിച്ച റോളുകളില് പലതിലും സംതൃപ്തനല്ലെന്നാണ് ഉണ്ണി പറയുന്നത്. ഇമോഷനല് അറ്റാച്ച്‌മെന്റ്‌കൊണ്ട് ഏറ്റെടുത്ത റോളുകളല്ലാം പിന്നീട് വോണ്ടെന്ന് തോന്നിയിട്ടുണ്ടത്രെ\nസാമ്പത്തിക വിഷയങ്ങളെ കുറിച്ചാലോചിക്കുമ്പോഴാണ് സിനിമകള് വാരിവലിച്ച് ചെയ്യുന്നത്. എന്നാല് ഉണ്ണിയെന്നും ഒരു സിനിമയില് മാത്രം ശ്രദ്ധകൊടുക്കാനാണ് ആഗ്രഹിക്കുന്നത്.\nകളക്ഷനെ കുറിച്ചും സാറ്റലൈറ്റ് റേറ്റിങ്ങിനെകുറിച്ചെല്ലാം ഉണ്ണിമുകുന്ദനും ചിന്തിച്ചു തുടങ്ങി.\nമല്ലുസിങ്ങിനെ മുമ്പെന്നും പിമ്പെന്നും രണ്ടായിതിരിക്കാം എന്നാണ് ഉണ്ണി പറയുന്നത്. മല്ലുസിങ് താരത്തിന് ഒരു കരിയര് ബ്രേക്കായിരുന്നു\nആക്ഷന് ഹീറോ എന്ന് വിളിച്ച് കേള്‍ക്കുന്നത് ഇഷ്ടമാണെങ്കിലും അത്തരം കഥാപാത്രങ്ങളില് മാത്രം ഒതുങ്ങി നില്‍ക്കുന്നതും ഉണ്ണിക്കിഷ്ടമല്ല. ഇടക്കാലത്ത് ഒരുമാറ്റമൊക്കെ വേണം.\nസിനിമയില് ഇമോഷനലാവുകയല്ല, പ്രാക്ടിക്കലാവുകയാണ് ഉചിതമെന്നാണ് ഉണ്ണി പറയുന്നത്.\nഇപ്പോള് 25 വയസ്സേ ആയിട്ടുള്ളുവെങ്കലും 28 വയസ്സാവുമ്പോഴേക്കും ഹിന്ദിയിലും അഭിനയിക്കണമെന്നാണത്രെ ഉണ്ണിമുകുന്ദന്റെ സ്വപ്നം. ബന്ധുക്കളും സുഹൃത്തുക്കളും അതാഗ്രഹിക്കുകയും ചെയ്യുന്നു.\nമമ്മൂട്ടിക്കൊപ്പം അഭിനയിച്ച ബോംബെ മാര്‍ച്ച് 12 എന്ന ചിത്രത്തിലെ അഭിനയത്തിന് ഏഷ്യനെറ്റിന്റെ മികച്ച പുതുമുഖ നടനുള്ള അവാര്‍ഡ് ലഭിച്ചിട്ടുണ്ട്\nവിനിലിന്റെ ദി ലാസ്റ്റ് സപ്പര് ആണ് അടുത്തതായി ഉണ്ണി അഭിനയിക്കാന് പോകുന്ന ചിത്രം\nഒരു സംവിധായകനുമായി ഉണ്ണി കോര്‍ത്തകാര്യമറിയാമല്ലോ. പക്ഷേ അതിനെ കുറിച്ച് പറയാന് ഉണ്ണി തയ്യാറായിട്ടില്ല. അതൊരു പഴയ സംഭവമാണെന്ന് പറഞ്ഞ് ഒഴിഞ്ഞുമാറുകയായിരുന്നു\nRead more about: unni mukundan film malayalam actor ഉണ്ണി മുകുന്ദന് സിനിമ മലയാളം നടന്\nActor Unni Mukundan as stepney in Malayalam film?\nStory first published: Tuesday, September 10, 2013, 17:04 [IST]


ലക്ഷ്യമിട്ടത് കാന്‍സര് ഭേദമാക്കാനുള്ള മരുന്ന്; കണ്ടെത്തിയത് കോവിഡ് വാക്‌സിന് | The couple aimed to cure Cancer| but made Covid19 Vaccine Pfizer Biontech Covid19 vaccine| Health\nDec 11, 2020, 04:00 PM IST\nതുര്‍ക്കിയില് നിന്നും കുടിയേറിപ്പാര്‍ത്തവരാണ് ഇരുവരുടെയും മാതാപിതാക്കള്\nഉഗുര് സാഹിനും ഒസ്ലേ ടുറേസിയും| Photo Courtesy: Biontech\nകോവിഡിന് വാക്‌സിന് വരുന്നതും കാത്തിരിക്കുകയായിരുന്നു ലോകജനത. അവസാനം കഴിഞ്ഞയാഴ്ച ആ ദിനമെത്തി. ഫൈസര്-ബയോണ്‍ടെക്ക് കോവിഡ് വാക്‌സിന് യു.കെ. അധികൃതര് അനുമതി നല്‍കി. അങ്ങനെ പൗരന്‍മാര്‍ക്കെല്ലാം വാക്‌സിന് നല്‍കുന്ന ആദ്യ രാജ്യവുമായി.\nജര്‍മ്മനിയില് നിന്നുള്ള ഈ ദമ്പതിമാരാണ് ഫൈസര്-ബയോണ്‍ടെക്ക് കോവിഡ് വാക്‌സിന് വികസിപ്പിച്ചത്. ബയോണ്‍ടെക്കിന്റെ സ്ഥാപകരായ ഉഗുര് സാഹിന്, ഒസ്ലേ ടുറേസി എന്നി രണ്ടു ഡോക്ടര്‍മാരാണിവര്.\nതുര്‍ക്കിയില് നിന്നും കുടിയേറിപ്പാര്‍ത്തവരാണ് ഇരുവരുടെയും മാതാപിതാക്കള്. മെഡിറ്ററേനിയന് തീരത്തുനിന്ന് ജര്‍മ്മനിയിലേക്കെത്തുമ്പോള് ഉഗുര് സാഹിന്റെ പ്രായം നാലുവയസ്സാണ്. എന്നാല്, ഒസ്ലേ ടുറേസിയാകട്ടെ ഇസ്താംബൂളിൽ നിന്നും കുടിയേറിയ ഒരു ഡോക്ടറുടെ മകളാണ്.\n1990 ല് യൂണിവേഴ്‌സിറ്റി ഓഫ് കൊളോണില് നിന്നാണ് സാഹിന് വൈദ്യശാസ്ത്രത്തില് ബിരുദമെടുത്തത്. ടുറേസിയാകട്ടെ ജര്‍മ്മനിയിലെ ഹോംബര്‍ഗിലെ സാര്‍ലാന്‍ഡ് യൂണിവേഴ്‌സിറ്റി ഫാക്കല്‍ട്ടി ഓഫ് മെഡിസിനില് നിന്നും. 2002 ലാണ് ഇവര് വിവാഹിതരായത്.\nമെയ്ന്‍സ് യൂണിവേഴ്‌സിറ്റി ഹോസ്പിറ്റലില് സേവനമനുഷ്ഠിക്കുകയായിരുന്നു ഇരുവരും. കാന്‍സര് കോശങ്ങളെ പിടിച്ചുകെട്ടാന് പ്രതിരോധവ്യവസ്ഥയെ പരിശീലിപ്പിച്ചാല് എങ്ങനെയിരിക്കും എന്നതിനെക്കുറിച്ചുള്ള അന്വേഷണത്തിലായിരുന്നു ഇരുവരും. ആവശ്യമായ ഫണ്ട് കണ്ടെത്തല് ഇരുവര്‍ക്കും ശരിക്കും ഒരു വെല്ലുവിളിയായിരുന്നു. അതിനാല് 2001 ല് സ്വന്തമായി ഒരു കമ്പനി തുടങ്ങുകയാണ് ഇരുവരും ചെയ്തത്. ഇവിടെ കാന്‍സറിനെതിരായ ആന്റിബോഡി തെറാപ്പിയില് ഗവേഷണം തുടങ്ങി. പിന്നീട് 2016ല് കമ്പനി ജപ്പാന് ഫാര്‍മസ്യൂട്ടിക്കല് രംഗത്തെ അതികായനായ അസ്റ്റെല്ലാസിന് 1.4 ബില്ല്യണ് യൂറോയ്ക്ക് വിറ്റു.\nപിന്നീട് 2008 ല് ബയോണ്‍ടെക് എന്ന പേരില് മറ്റൊരു കമ്പനി ആരംഭിച്ചു. ഓസ്‌ട്രേലിയന് ഓങ്കോളജിസ്റ്റ് ക്രിസ്റ്റോഫ് ഹുബര് ഈ സംഘത്തിലുണ്ടായിരുന്നു. mRNA അടിസ്ഥാനമാക്കിയ ജനിതകവസ്തു ഉപയോഗിച്ചുകൊണ്ട് കാന്‍സറിനുള്ള ഇമ്മ്യൂണോതെറാപ്പി ചികിത്സ വികസിപ്പിക്കുന്നതിലായിരുന്നു ശ്രദ്ധ കേന്ദ്രീകരിച്ചിരുന്നത്. ഇതുവഴി മനുഷ്യശരീരത്തിന് സ്വന്തം ആന്റിജനെ ഉത്പാദിപ്പിക്കാന് സാധിക്കുമെന്നായിരുന്നു നിഗമനം.\nകോവിഡ് വാക്‌സിന് വന്ന വഴി\nകോവിഡ് 19 മഹാമാരി പടര്‍ന്നുപിടിക്കുന്ന സാഹചര്യത്തിലാണ് ഈ രംഗത്തേക്ക് ശ്രദ്ധതിരിക്കാന് സാഹിന് രംഗത്തുവന്നത്. ഇക്കാര്യം തന്റെ ജീവനക്കാരോടു പറഞ്ഞപ്പോള് പലരും അതിനെ എതിര്‍ത്തു. പക്ഷേ സാഹിന് പിന്‍മാറിയില്ല.\nമുന്‍പ് ഒരു ഫ്‌ളൂ വാക്‌സിന് വേണ്ടി ഫൈസര് ബയോണ്‍ടെക്കുമായി ഒന്നിച്ചുപ്രവര്‍ത്തിച്ചിരുന്നു. അതിനാല് തന്നെ കോവിഡ് 19 വാക്‌സിന് വേണ്ടിയും ഒന്നിച്ചു പ്രവര്‍ത്തിക്കാന് തയ്യാറായി.\nതുടര്‍ന്ന് നടന്ന ഗവേഷണ- പരീക്ഷണങ്ങളെത്തുടര്‍ന്ന് നവംബറില്, നോവല് കൊറോണ വൈറസിനെതിരേ 90 ശതമാനവും ഫലവത്തായ വാക്‌സിന് തയ്യാറാവുകയായിരുന്നു. പിന്നീട് ഫലപ്രാപ്തി 95 ശതമാനത്തിലെത്തിയതായും റിപ്പോര്‍ട്ടുകളുണ്ട്.\nസാഹിന് എന്നും സൈക്കിളിലാണ് ഓഫിസിലേക്ക് പോകുന്നതെങ്കിലും നിലവില് ബയോണ്‍ടെക് കമ്പനിക്ക് 21.9 ബില്യണ് യു.എസ്. ഡോളറിന്റെ ആസ്ഥിയുണ്ട്. രാജ്യത്തെ ഏറ്റവും സമ്പന്നരായ ദമ്പതികളില് 93 ാം സ്ഥാനത്താണ് ജര്‍മ്മന് പത്രമായ ' വെല്‍റ്റ് എം സൊന്‍ടാഗ്' ഇവരെ തിരഞ്ഞെടുത്തിട്ടുണ്ട്.\nContent Highlights: The couple aimed to cure Cancer, but made Covid19 Vaccine Pfizer Biontech Covid19 vaccine, Health, Covid19, Covid Vaccine, Corona Virus Outbreak